
De  Catiillianoruin  carminum 

re  grammatica  et  metrica. 

Si 


)i  quis  universae  poesis  Latinae  inde  a  nascentibus  Ro- 
manorum  litteris  ad  aetatem  usque  Ciceronis  historiam  animo 
perlustraverit,  cum  multi  et  eruditi  homines,  inter  quos  primum 
facile  locum  Ennius  obtinet,  vir  multiplex  et  copiosus,  maxime 
inter  se  diversa  poesis  genera  cum  leviora  tum  graviora  ex- 
colerent,  neminem  eorum  ad  carmina  lyrica  pangenda  per  diu- 
turnum  illud  tempus  accessisse  fortasse  mirabitur.  Verum 
tamen  unde  hoc  factum  sit  causae  et  per  se  sunt  dilucidae  et 
paucis  indicari  possunt.  Primum  enim  civis  Romanus  quoniam 
pro  ingenii  natura  et  indple  studia  atque  artes  ita  omnes  trac- 
tavit,  ut  ad  vitam  usumque  potissimum  ea  referret,  fieri  sane 
non  potuit  quin  parum  eum  attingerent  animi  aftectus  parum- 
que  idoneus  ille  quidem  esset  qui  totum  se  in  voluptatibus  ac 
doloribus  quibus  redundat  vita  humana  meditandis  consideran- 
disque  poetica  quadam  facultate  collocaret.  Huc  accedit  quod 
studium  Graecae  eruditionis,  cui  maxime  debebant  quantum  in 
litteris  bonisque  artibus  profecisse  reperiuntur  Romani  propter 
exiguum  quod  illis  temporibus  inter  duos  hos  populus  inter- 
cedebat  usum  atque  commercium,  nondum  tam  vulgare  com- 
muneque  fuit  quam  postea ;  etenim  etsi  singuli  quidam  homines 
nobilissimi  veliit  Scipiones  et  Laelii  assiduam  Graecis  litteris 
operam  impendebant,  tamen  plerique  severiores  patriae  amici 
inprimis  Cato  metuentes  ne  peregrina  disciplina  recepta  mores 

et  instituta  vitae  resque  domesticae  corrumperentur,  omnibus 
viribus  nitebantur  ut  tale  periculum  a  republica  propulsarent. 
Quod  quidem  mutatum  est  sub  finem  septimi  ab  urbe  condita 
saeculi  non  rerum  modo  publicarum  conversione,  sed  etiam  novis^ 
quas  litterae  Romanae  inierunt  viis  rationibusque  maxime  me- 
morabilem.  Et  illud  quidem  paullo  post  aptior  erit  locus  ex- 
plicandi,  hoc  vero  ut  accuratius  pleniusque  quoad  res  postulat 
inquiramus,  satis  cognitum  est  quam  cupide  Romani  illa  aetate 
fontes  Graecarum  litterarum  uberrimos  adirent  ex  iisque  prae- 
cepta  elegantioris  vitae  et  politioris  humanitatis  haurirent.  Nam 
sicuti  Graecorum  et  philosophorum  et  rhetorum  et  grammati- 
corum  omnia  in  urbe  plena  erant  ac  referta  iisque  primorum 
hominum  aedes  patebant,  ita  civium  quisque  Romanorum  qui 
cum  in  aliquo  numero  et  honore  vellet  esse  tum  nomen  homi- 
nis  vere  urbani  sibi  vindicaret,  omne  quod  reliquum  erat  otium 
studiis  Graecis  navabat ,  praesertim|  cum  in  dies  latius  haec 
sententia  vulgari  coepta  esset  qui  subtiliorem  quandam  rerum 
cognitionem  sibi  peperisset,  eum  multo  etiam  efficaciorem  fore 
ad  rempublicam  bene  administrandam  ad  summosque  in  ea  ho- 
nores  capessendos.  Tanta  igitur  vitae  studiorumque  Romanorum 
mutatione  necessario  eifectum  est,  ut  litterae  quoque  eorum  in 
novas  formas  transirent,  quippe  cum  scriptores  aliquanto  dili- 
gentius  quam  antea  Graecorum  exemplis  se  applicarent  eaque 
si  non  superare,  tamen  quantum  fieri  potuit  exaequare  stu- 
derent.  Quod  in  primis  testantur  Sallustius  historicus  et  Ca- 
tuUus,  egregius  Romanorum  lyricus  poeta^).  Nam  cum  prae- 
cedentibus  quidem  temporibus  poesis  nisi  ad  reipublicae  populi- 
que  rationes  non  se  adiunxisset,  primus  eam  adhibuit  qua  sua 
ipsius  cogitata  et  sensa  exprimeret  ac  designaret.  At  poeseos 
tamen  lyricae  CatuUianae  quae  proprie  dicitur  vim  et  naturam 
si  perpendimus  et  consideramus,  tantum  illa  abest  ut  ex  amore 
patriae  ac  libertatis  briginem  traxerit  indeque  materiam  sermo- 
nis  uberrimam  repetiverit,  id  quod  magnam  poetarum  Graecorum 


1)  cf.  Teuffelius  in  hist.  litt.  Rom.  p.  357.  —  Ceterum  in  hac  re  plu- 
rimum  valet  Niebuhrii  iudicium  qui  in  hist.  Rom.  ni.  p.  127  Catullum  om- 
niiun  poetarum  Latinorum  facile  principem  fuisse  non  dubitavit  contendere 
nec  ab  eo  dissentire  videtur  Mommsenus,  hist.  Rom.  III.3  p.  585. 

partem  divino  qaodam  ardore  et  impetu  ad  carmina  condenda 
inflammasse  constat,  ut  de  amoris  amicitiaeque  gaudiis  ac  do- 
loribus  eleganter  disserat.  Neque  vero  mirari  hoc  quidem  licet : 
pro  temporibus  enim  illis  corruptissimis  quibus  genera  virtutis 
ea  quibus  maiores  Romanorum  praestiterant,  vix  etiam  in  libris, 
nedum  in  moribus  reperiebantur  (cf.  Cic.  pro  Caelio  17,  40)  ubi 
indomitis  'cupiditatibus  omnibus  suam  quisque  utilitatem  cap- 
tabat  nec  gradu ,  sed  incitato  cursu  in  luxuriam  moUitiemque 
cives  se  praecipitabant,  non  potuit  utique  fieri,  quin  eorum  etiam 
studium  civitatis  liberae  tuendae  magis  magisque  languesceret 
et  tandem  omnino  extingueretur.  Atque  haec  morum  depravatio 
quae  quantum  Caesarem  post  eiusque  mortem  Octavianum  in 
consiliis  quae  de  republica  evertenda  ceperant  exsequendis  ad- 
iuverit  neminem  fere  fugit,  nec  non  miserrimus  civitatis  Ro- 
manae  status  ille  ac  condicio  satis  sane  impedime  nti  loco  erant 
quo  minus  lyricum  poesis  genus  nec  Ciceronis  nec  proximo 
Augusti  saeculo  formam  vere  popularem  indueret.  Itaque  et 
antea  et  postea  factum  videmus,  ut  quaecunque  ad  rempublicam 
quidem  pertinentia  versibus  explicarentur,  ea  fere  semper  poetae 
satiris  et  epigrammatis  persequerentnr  et  celebrarent.  Contra 
in  vita  privata  quae  ex  consuetudine  hominum  et  gratissima  et 
acerbissima  singulis  multa  oriuntur  nec  non  consimiles  huius 
modi  causae  aliae  extrinsecus  oblatae  satis  latus  erat  campus, 
in  quo  exsultare  posset  poetarum  lyricorum  oratio.  Et  sane 
quidem  illa  qua  Catullus  vixit  aetate  haud  exiguam  poetarum 
multitudinem  extitisse  qui  studiorum  communione  et  familiari- 
tatis  vinculo  coniuncti  in  carminibus  maxime  amatoriis  et  la- 
scivis  elaborarent,  pluribus  veterum  testimoniis  memoriae  pro- 
ditum  est :  inter  quos  praeter  Catullum  Ovidius  Trist.  II.,  431 
sqq.  Calvum  Ticidam  Memmium  Cinnam  Anserem  Cornificium 
Catonem  Hortensium  Laevium^)  enumeravit.  His  autem  poetis 
omnibus  ceterisque  quorum  carmina  ad  nostram  memoriam  non 


1)  Huius  scilicet  poetae  nomen  in  libroram  scriptura  ^Senri"  delituisse 
communi  viroram  criticoram  fere  omnium  consensu  Heinsius  recte  percepit 
collato  inprimis  loco  Gelliano  XVHH.  9,  7.  Praeterea  nomina  et  libros  eoram, 
qui  studia  horam  poetarum  explicaverant,  indicavit  Schwabe  Quaest.  Gatull.  I. 
pag.  311  (cf.  etiam  p.  310). 

pervenerunt  quidem  integra,  sed  unius  talvi  fructibus  ingenii 
exceptis  oinni  prorsus  venustate  et  elegautia  fide  antiquitatis 
caruerunt,  palmam  poesis  longe  praeripuit  Catullus  cum  ingenii 
magnitudine  et  praestantia  tum  mira  artis  perfectione  atque  ab- 
solutione.  Primum  enim  quod  diximus  poetam  Veronensem 
oranium  aequalium  splendidissimis  facultatibus  praeditum  fuisse 
concedere  non  dubitabit  qui  ad  varia  carminum  numerorumque 
genera  in  quibus  ille  quid  viribus  ingenii  valeret  periclitatus 
est,  animum  adverterit  et  promptam  eius  atque  expeditam  in 
rebus  fingendis  celeritatem  respexerit.  Accedit  quod  Catullus 
animi  habitu  candidissimo  fuit  et  integerrimo  neque  aut  urbana 
pravitate  pessimisque  exemplis  illo  maxime  tempore  ubique 
obviis  rusticam  morum  sinceritatem  unquam  corrumpi  aut  cu- 
piditatibus  libidinibusque  adeo  se  occaecari  passus  est,  ut  veri 
rectique  naturalem  sensum  extingueret  et  eorum  qui  se  suaque . 
consilia  omnia  poetae  aperte  crediderant  fiduciam  turpiter  laede- 
ret  ac  deciperet.')  Nusquam  vero  alibi  egregias  has  ingenii 
animique  virtutes  quas  exposuimus  Catulli  dilucidius  cognoscere 
licet  quam  in  lyricis  carminibus  non  tam  exemplarium  Grae- 
corum  imitatione  expressis  quam  ipsius  poetae  Veronensis  sin- 
gulari  quadam  arte  et  indole  compositis.  In  his  onim  qualis 
sit  lyrica  poesis  ct  qualia  officia  sint  quae  a  poeta  vere  lyrico 
praestaiida  efllagitentur,  luculento  primus  exemplo  demonstravit. 
Est  sane  Catullus  plenus  ut  ita  dicam  poesis  et  venustatis  et 
gratiae  et  clegantiae  nec  verba  aucupatur  aut  formas  quibus 
sententias  eloquatur,  sed  dulcissima  et  suavissima  sua  quaeque 
sponte  ex  intimo  poetae  pectore  fluminis  instar  profluunt:  car- 
mina  eius  amatoria  tantam  vel  gaudendi  vel  dolendi  vim  veri- 
tatemque  spirant  ac  testantur  quantam  vix  in  alius  cuiusquam 
poetarum  Latinorum  versibus  deprehendes.  Quocirca  et  si 
amoris  vehementiam  illam  et  fervorem  quo  Catullus  Lesbiam 
suam  amplexus  est  nobiscum  reputabimus  et  si  eundem  prin- 
cipem  respicicmus  fuisse  qui  diversis  metrorum  generibus  me- 
licae  quidem  poesis  Graecae  scienter  eleganterquo  uteretur,  vix 


1)  IIoc  ipse  poeta  ideutidem  ingenue  fatetur  in  carminibus  LXXVI. 
et  CII.  Ponimus  autem  carminum  versuumque  numeros  eos  quibus  Schwabius 
in  editione  sua  Gissae  186G  usus  est. 

temperare  nobis  poterimus  quo  minus  Catullum  fere  eodem  at- 
que  poetas  lyricos  Graecos  loco  habeamus. 

Verum  enim  vero  qua  animi  impotentia  et  quasi  ferocitate 
in  amoribus  fuit  poeta  Veronensis,  cadem  se  abripi  passus  est 
cum  aut  amicos  et  puellas  iufideles  castigavit  aut  gubernatores 
reipublicae  qui  ne  statimi  liberae  civitatis  mutarent  in  iustis- 
simam  suspicionem  venerant,  iamborum  telis  petivit.  Nec  vero 
causas  illas  quibus  motus  Catullus  lusus  amatorios  pristinos 
subito  aspernatus  se  ad  novum  quoddam  carminum  genus  con- 
tulerit,  difficile  explicabis,  si  ad  dolores  et  acerbitates  gravis- 
simas  quas  ex  Lesbiae  potissimum  amoris  consuetudinc  per- 
ceperat  animum  attenderis.  Atque  hac  iniquitatc  fortunae  qua 
omnes  quas  conceperat  spes  vitae  beatae  irritas  et  homines 
sancta  fide  prorsus  destitutos  esse  vidisset,  nimis  exacerbatus 
simulque  impulsus  videtur  fuisse  ut  vitia  hominum  et  perver- 
sitates  studiose  indagaret  et  severe  perstringeret.  Qua  in  re 
quam  famosis  carminibus  eos  qui  reipublicae  tunc  praeerant, 
in  primis  Caesarem  eiusque  sodalem  Mamurram  flagitiosum  per- 
secutus  sit  cum  aliorum  scriptorum  (cf.  Tacitus  ann.  IIIL,  34 
et  Suetonius  vita  Caes.  73)  tum  ipsius  poetae  testimoniis  satis 
constat.  Odia  tamen  illa  acerbissima  quibus  Caesarem  Catullus 
vexavit  non  ita  ut  Schwabio  1.  c.  pag.  185  videtur  explicanda 
esse,  ut  poetam  Lesbia  in  perpetuum  derelicta  et  hominum 
fiducia  omni  abiecta  Caesari  enixe  se  opposuisse  suspiceris, 
Ribbeckius  in  libro  de  Catullo  Kielae  1863  p.  59  not.  34  optime 
docuit.  Itaque  non  errabimus  iudicantes  quem  ad  modum 
ceteros  eius  aetatis  poetas  e.  g.  Furium  Bibaculum  et  Licinium 
Calvum  ita  etiam  Catullum  per  totum  vitae  cursum  propugna- 
torem  reipublicae  fuisse  coque  vehementius  Caesarem  ,,unicum 
imperatorem"  exagitavisse  quod  hunc  non  solum  regiae  digni- 
tatis  appetentissimum  sed  etiam  flagitiis  omnis  generis  deditis- 
simum  esse  videret. 

De  utroque  igitur  poesis  genere  et  lyrico  et  iambico,  in  quo 
singuIarisCatulliproprietasquaedamcerniturquoqucmaximenomen 
et  famam  consecutus  est  (cf.  Quintit  X.,  I,  96)  postea  quam 
vel  temporum  quibus  singula  quaeque  carmina  in  lucem  pro- 
dierunt  rationibus  neglectis  idoneas  ob  causas  primo  loco  verba 
fecimus  reliquum  est  ut  de  iis  poematis  breviter  agamus  qui- 
bus  CatuIIum   non   tam    suos  ipsius    quam    alienos  scnsus  aut 

vertendo  explicasse  aut  imitatnm  fuisse  indiciis  multis  proba- 
tur.  Quod  unde  evenerit  omnino  non  est  ignotum.  Illis  enim 
temporibus  quorum  rationes  ex  parte  iam  supra  illustravimus, 
cum  Romani  et  frequentibus  itineribus  in  Graeciam  factis  et 
concursu  hominum  nobilium  et  litteratorum  indidem  Romam 
in  dies  crescente  notitiam  Graecarum  litterarum  accuratiorem 
sibi  comparare  coepissent,  quid  mirum  erat  quod  minus  veterum 
quam  recentiorum  scriptorum  quos  Alexandrinos  appellare  con- 
suevimus  exemplaria  in  manus  eorum  inciderunt?  Quare  ut 
apud  Graecos  tunc  carmina  epica  et  elegiaca  poetarum  Alexan- 
drinorum  potissimum  in  usu  erant,  ita  etiam  Romani  haec  ge- 
nera  poesis  aetate  Cicerouis  et  Caesaris  studiose  lectitabant  et 
imitabantur. ')  In  primis  autem  erant  horum  aequales  minores 
qui  carmina  quaedam  illorum  Graecorum  aut  in  Latinum  ser- 
monem  converterent  aut  vestigia  eorum  anxie  prementes  quid 
sua  quisque  ingenii  facultate  posset  expcrirentur,  ita  scilicet 
ut  tam  ex  apparatu  rerum  geographicarum  et  mythologicarum 
splendidissimo  quam  ex  orationis  insolentia  versuumque  ratione 
artificiosa,  quibus  rebus  omnibus  Alexandrinae  poesis  exempla 
nimis  obscurata  erant,  more  apium  sedulo  mel  coUigerent  eoque 
carmina  paucis  exceptis  aut  praematura  aut  immatura  conglu- 
tinarent  (cf  Ribbeckius  1.  n.  p.  13  sq.).  Atque  hanc  sui  tem- 
poris  consuetudinem  praeter  alios  quorum  nomina  ex  Ovidii 
loco  Tristium  iam  attulimus  quique  familiam  quandam  efficien- 
tes  nomine  „doctorum"  a  non  nullis  designabantur,^)  etiam  Ca- 
tullus  secutus  est  in  plerisque  carminibus  elegiacis  partim  ad 
exemplaria  Callimachi  elaboratis  partim  ex  iisdem  Latine  *ex- 
pressis :  id  quod  praecipue  cadit  in  comam  Berenices  ad 
Hortensium  oratorem  missam.  Forsitan  huc  etiam  pertinet 
epyllion  illud  de  nuptiis  Pelei  et  Thetidis,  quod  si  ar- 
gumentum  mythologicum  et  frequentem  a  re  digressionem  ora- 
tionis  in  eo  perspicuam  consideras,  cum  imitationem  poetae 
cuiusdam  Alexandrini  redolet  tum  propter  manifesta  quaedam 
vestigia,  quae  Hertzbergius,  convers.  Germ.  (a.  1862)  p.  131  sq. 
recte  deprehendit,  ex  Graeco  carmine  Callimachi  quem  potis- 
simum  Riesius ,   mus.  Rhen.  XXL  p.  498 — 509   intelligi   vult, 


1)  cf.  Mommsenus  hist.  Rom.  III.  p.  570  sq.  7^ 

2)  cf.  Cic.  de  divinat.  O.,  64,  132.    Schwabe  1.  n.  p.  311  sq.  "':  .  <g 

paene  totidem  verbis  a  Catullo  translatum  esse  quam  maxime 
est  probabile. 

Ceterum  in  carmimbus  his  ot  similibus  etsi  negari  non 
potest  multa  inveniri  quae  minus  grata  sint  atque  laudabilia, 
tamen  ne  desunt  quidem  vere  admirabilia  et  poeta  Veronensi 
dignissima.  Moneotantum  carminis  LXIIII  versus  illos  132—202, 
quibus  Catullus  imaginem  quandara  Ariadnae  in  Naxo  insula 
perfide  a  Theseo  desertae  et  graves  querellas  effundentis  pul- 
cherrime  descripsit.  Et  insignem  huius  loci  venustatem  ne 
posteriores  quidem  poetae  non  perspexerunt,  in  primis  Lygda- 
mus  apud  Tibullum  et  multo  magis  Ovidius.^)  Verum  tamen 
ut  non  modo  ab  aequalibus  sed  etiam  ab  hominibus  elegantibus 
saeculi  Augusti  carmina  Veronensis  poetae  magno  favore  ex- 
cepta  studioseque  lectitata  sunt,  ita  ne  hoc  quidem  tempore 
defuerunt  qui  nimiam  iis  laudem  tribuerent,  unde  Horatius 
Sat.  I.,  10,  19  Hermogenem  eiusque  simium  „nil  praeter  Cal- 
vum  et  doctum  cantare  Catullum"  vehementer  irrisit.  Praeterea 
quam  saepe  diligenterque  nobilem  Catulli  poesim  cum  Culicis 
tum  Ciris  auctor  imitando  effinxerit  post  disquisitiones  virorum 
eruditorum  ^)  nemo  hodie  nescit.  Atque  plane  eadem  poetae 
admiratione  qua  ducti  singulas  ab  eo  sententias  mutuati  sunt, 
factum  est  ut  post  Augusti  aetatem  non  nulla  etiam  metrorum 
genera  quibus  valde  Catullus  delectatus  est,  praecipue  iambos 
et  hendecasyllabos  usu  probarent.^) 

Quibus  rebus  expositis  superest  ut  de  orationis  versuum- 
que  conformatione  quae  non  minima  ars  est  Catulliana,  pauca 
addamus.  In  utroque  enim  genere  plurimum  cum  a  Lucretio 
aequali  tum  a  prioribus  poetis  Latinis  eo  diff"ert,  quod  cum 
longe  quam  illi  fecerunt  cupidius  Graecam  quidem  proprietatem 
aifectaret,  maiorem  etiam  verborum  numerorumque  concinnita- 
tem  assecutus  est.  Etenim  elegantiae  summae  ubique  studiosus 
Italicos  modos  non  tantum  novo  carminum  et  metrorum  genere 
auxit,    verum    etiam    in   legibus    versuum    subtilioribus   quas 


1)  cf.  M.  Hauptius  in  indice  lect.  Berol.  aestiv.  a.  1855  p.  6  sq. 

2)  Vide  Silligium  ad  Cirim  p.  155  sqq.   et  M.  Hauptium  in  actis  acad. 
Berol.  menstruis  (a.  1858)  p.  659—671. 

3)  cf.  Luc.  Muellerus  de  re  metr.  p.  42  et  90. 

Graecae  poesis  auctores  constituerant  observandis  magnam 
operam  curamque  consumpsit.  Quo  fit,  ut  in  libro  eius  non 
nulla  poemata  nobis  occurrant  arte  plane  adinirabili  elaborata 
veluti  cc.  IIII.  et  LXIII..  quorum  illud  iambis  puris,  hoc  galliam- 
bis  compositum  est.  Accedit  quod  Catullus  in  carminibiis  suis 
si  Don  omnibus  tamon  plerisque  eam  rationem  est  secutus,  ut 
sententias  singulas  sentcntiarumque  complexus  ad  certas  aequa- 
bilitatis  normas  astringeret  *)  in  eaque  re  ut  multis  in  aliis 
exemplo  esset  poetis  Augusto  quidem  imperante  florentibus. 
Jam  vero  ut  de  forma  externa  qua  cogitata  et  seusa  explicaret, 
optime  meritus  est,  ita  etiam  sermonis  usu  magnum  artis  pro- 
fectum  indicavit.  Quamvis  enim  in  elegiis  potissimum  et  in 
epithalamio  quod  vocant  Pelei  et  Thetidis  communia  quaedam 
habeat  cum  Lucretio  politioris  quidem  aetatis  consuetudine  ex- 
trita,  sicut  periodorum  structuram  iusto  plus  non  nunquam  am- 
plificatam,  particularum  usum  non  ubique  ad  certam  constantiam 
redactum,  verborum  collocationem  haud  raro  inconcinnam  et  in- 
cultam,^)  tamen  primus  fuit  poeta  reipublicae  qui  cum  asperi- 
tates  tum  pravitates  sermonis  in  priscae  latinitatis  monumentis 
fere  perspicuas  aperte  respuit  et  nobili  emendatoque  dicendi 
genere,  quod  in  prosa  excoluisse  Ciceronis  meritum  est,  uti 
maluit  in  versibus  faciendis.  Quod  cum  in  universum  constet, 
tamen  egregie  falleretur,  si  quis  poetam  omnem  temporum  an- 
tiquorum  recordationem  studiose  abiicere  voluisse  putaret:  res 
longe  aliter  se  habet.  In  remotiore  enim  Italiae  parte  qualis 
fuit  Gallia  Cisalpina,  provincia  Catullo  patria,  non  potuit  sane 
fieri,  quin  cum  Romae  hominum  studia  litterarum  facilius  mu- 
tarentur,  veterum  scriptorum  memoria  multo  diutius  obtineret 
(cf.  Sueton.  de  ill.  gramm.  24)  ex  eorumque  libris  poetae  satis 
saepe  novum  quendam  sucum  et  sanguinem  haurientes  carmi- 
nibus  suis  colorem  vere  popularem  adderent.  Et  hoc  quidem 
vigore  cum  Catulli  poemata  magnopcre  excellant,  non  mirabimur 
quod  in  iis  multae  prisci,  sed  pauciores  vulgaris  vel  familiaris 


1)  Qua  de  re  scripsit  0.  Franke,  de  artificiosa  carminumCatuIlianorum 
compositione  Berolini  1866. 

2)  cf.  Bemhardyus,  hist.  litt.  Rom.  p.  549.  —  J.  D.  Fussius  apud  Nae- 
kium  ad  Valerium  Catonera  p.  307 . 

sermonis  formae  circumferuntur ,  ita  tamen  ut  poeta  neque  in 
archaismo  aut  vulgarismo,  ut  perperam  loquar,  neque.  in  urbana 
latinitate  fines  temperantiae  et  moderationis  transiisse  reperiatur. 
Fam  igitur  Catullus  quoniam  insignem  inter  poetas  Latinos 
locum  obtinet,  vel  ideo  mihi  videor  operae  pretium  facturus 
esse,  si  in  eius  rem  grammaticam  et  metricam,  praecipue  pro- 
sodiam  accuratius  pleniusque  inquiram. 


(;ap.  i. 

A.   De  formis  sermonis  autiqui. 

Qua  in  re  primo  loco  disserendum  est 

a.   De  orthographia 

quam  CatuUus  in  carminibus  suis  videtur  secutus  esse.  Etenim 
ut  nostra  aetate  non  omnibus  una  eademque  vocabulorum 
scribendorum  ratio  pariter  probatur,  ita  etiam  apud  Romanos 
diversis  temporibus  diversum  scripturae  genus  obtinuit,  cuius 
rei  causam  nou  ita  difiicile  explicabis,  dum  modo  ad  unius 
cuiusque  scriptoris  naturum  et  mores  respexeris.  Nam  hinc 
maxime  factum  est,  ut  alii  in  stirpibus  et  terminationibus  ver- 
borum  normam  semel  constitutam  presse  sequerentur,  alii  contra 
illorum  temporum  quibus  vocalium  consonarumque  varietas 
certis  legibus  nondum  coercita  erat  consuetudinem  scribendi  ex- 
primere  mallent.  Et  prisca  haec  Latinorum  orthographia  qualis 
fuerit  luculentis  poetarum  tragicorum  comicorumque  qui  tertio 
a.  Ch.  saeculo  floruerunt  testimoniis  satis  cognitum  habemus. 
Sic  veteribus  in  usu  fuit  ubicunque  geminatae  uu  litterae  con- 
currerent,  quarum  prior  aut  consonae  aut  vocalis  vice  fungeretur, 
non  uu  sed  uo  perscribere  (cf.  Quintil.  I,  4,  11).  Quam  late 
autem  patuerit  haec  scribendi  constantia  inde  potest  intelligi, 
quod  ne  a  posterioribus  quidem  poetis  Augusti  aequalibus  om- 
nino  abest:  nam  Vergilium  semper  in  hac  re  uo  posuisse  de- 
montravit  Wagner,  Orthogr.  Vergil.  p.  476  sqq.  E  Catulli 
poematis  contigit  expiscari  haec  fere  exempla:  servos  XXIII,  I. 

Calvos  Lni,  3.  novos  LXI,  54.  volt  ibidem  209.  aequom 
LXII,  60.  convolsus  ibid.  40  codex  exhibet  Thuaneus  in  re- 
censione  huius  carminis  plurimi  aestimandus,  cui  obtemperarunt 
Vossius,  Hauptius  (cf.  Quaest.  Cat.  p.  28)  Heysius  Lachmannus 
reliquis  vulgatam  lectionem  ,contusus'  retinentibus.  Porro  de- 
volsit  LXIH,  5  ex  emendatione  Hauptii,  Quaest.  Cat.  p.  70. 
tuom  ibid.  9  correxit  Lachmannus  (cf.  ad  Lucr.  p.  241)  et 
similiter  tuos  92  Schwabius  ex  tuo  quod  Germanensis  Colber- 
tinus  Datanus  legunt,  revocavit^);  divolso  LXIHI,  257.  vacuos 
ibid.  288  de  certissima  coniectura  Bergkii.  equos  LXVI,  54, 
quom  79  pro  quem  Hauptius  eumque  secutus  Schwabius  ,  vol- 
turium  LXVIIP,  124,  sed  CVIII,  4  vulturio.  Ut  vero  in  his 
formis  vel  aperte  traditis  vel  scite  repositis  Catullum  pronun- 
tiationem  vulgarem  secutum  esse  nuUa  est  dubitatio  —  nam 
in  aliis  eius  modi  vocibus  ubique  recentior  scribendi  norma 
fidem  habet  —  ita  librariorum  inscitiae  vel  errori  debentur 
talia  qualia  sunt  ,meos  crimina  Calvos  explicasset'  LIII,  3  et 
,te  timens  cupidano  vos  |  captat  aure  maritos'-  LXI,  54  sq.  ubi 
formas  illas  meos  et  maritos  ex  male  intellectis  Calvos  et  novos 
h.  e.  Calvus  et  novus  profectas  esse  sua  quisque  sponte  per- 
spiciet  cf.  Wagner  1.  n.  p.  448.  De  tota  re  adi  Corssenum  de 
pronunt.  vocal,  accent.  ling.  Lat.  I  p.  71.  73.  II  p.  97  sqq.  390.*) 
Porro  ad  sermonem  antiquum  pertinet  littera  o  pro  e,  si 
consona  v  praecedat,  in  certis  quibusdam  vocabulis  collocata 
ut  in  vorto,  vortex,  voster  et  quae  sunt  similia  cf.  Corssenus 
I,  n.  I  p.  316.  II  p.  11.  28  sq.  66.  Catullus  quidem  hunc 
scribendi  morem  in  pronomine  tantum  voster  et  formis  inde 
derivatis  assumpsit,  veluti  dixit  vostra  XXVI,  1.  XXVIIII,  13. 
vostri  LV,  22.  LXI,  209.  vostras  LXVI,  87.  De  veritate  autem 
quarundam  harum  formarum  ne  quis  dubitet,  conferantur  illa 
quae  de  confusione  pronominum  nostri  et  vostri  in  libris  poetae 
Veronensis  frequentissima  subtiliter  disputavit  Schwabe,  Quaest. 
Cat.  I  p.  154.  Poetarum  scaeuicorum  usum  disces  ex  Ritschelii 
Proll.  Trin.  p.  XCV. 


1)  Qaamquam  has  pronominum  formas  tuus  tuum  auus  suum  ut  pote 
vitae  consuetudine  facillime  inlatas  excipi  volunt  Ritschl.  Proll.  Trin.  p. 
XCIUI  sq.  et  Fleckeisenus  ep.  crit.  p.  VIlll. 

2)  In  locis  citandis  ubique  altera  eius  editione  utimur. 

Diphthongus  ot  quae  iam  inde  a  temporibus  primi  Punici 
belli  in  oe  debilitari  coepta  est,  post  Gracchorum  aetatem  pau- 
latim  in  u  transiit  monente  Corsseno  I  p.  709  sq.  Et  alteram 
quidem  per  oe  scriptionem,  cuius  exempla  nec  Plauto  nec 
Lucretio  desunt  (cf.  Ritschl.  1.  n.  et  Kuehn.  Quaest.  Lucr.  p.  5) 
notum  est  in  tribus  vocabulis,  quae  sunt  Poeni,  poena,  moenia, 
vel  a  sermone  florenti  solam  agnosci.  At  vocum  tamen  prisco 
more  per  diphthongum  oi  designatarum  multo  pauciora  extant 
testimonia  in  libris  dactyliconim  posteriorum  et  ne  unum 
quidem  certum  in  carmine  Lucretii  quamvis  ut  aliunde  con- 
stat  vetustarum  formarum  studiosi.  Apud  CatuUum  quidem 
eius  modi  scriptura  saepius  occurrit  in  forma  pronominis  quoi 
pro  cui,  ut  indicatur  his  locis:  I,  1.  II,  3.  XVII,  14.  XXIIII,  5. 
LXVII,  47.  LXXI,  1  (cf.  Hauptii  Quaest.  Cat.  p.  93).  CVII,  1. 
de  coniectura  Ribbeckii  ann.  Jahn.  LXXXV  p.  378  cum 
Schwabio  mihi  probatissima.  In  universum  autem  necesse  est 
animadvertatur  illud  quoi  ne  uno  quidem  horum  locorum  ita 
exaratum  praeberi  codicibus,  sed  maxima  ex  parte  Italorum 
grammaticorum  emendationibus  deberi  omnes  veritatis  numeros 
adeo  in  se  continentibus ,  ut  ne  paulum  quidem  de  iis  hodie 
quisquam  dubitet.  Libri  videlicet  CatuUiani  plerique  et  optimi 
U.  00.  fere  ubique  gui  habent,  semel  h.  e.  LXXI,  1  qua,  unde 
necessario  coUigendum  est  in  archetypo,  ad  quod  omnes  poetae 
codices  superstites  referendi  sunt,  olim  quoi  scriptum  fuisse, 
quod  cum  indocti  librarii  explicare  non  possent,  illo  modo  per- 
verterunt:  nam  et  sensum  et  verborum  structuram  si  con- 
sideraveris,  formam  quoi  omnibus  nominibus  certam  esse  facile 
intelleges.  Frequentissimus  est  huius  scripturae  usus  in  in- 
scriptionibus  et  veterum  poetarum  fabulis,  qua  de  re  cf.  Cors- 
senus  I  p.  706  et  II  p.  760.  —  Quintil.  I,  7,  27. 

Accedit  varietas  scriptionis  ei  et  i  in  his  particulis  obvia: 
nei  VI,  2  Lachmanni  arte  restitutum;  libri  enim  quotquot  sunt 
sinceriores  voculam  ne  suppeditant  defensam  et  explicatam  ab 
Haasio  ad  Reisigii  schol.  lat.  p.  524  not.  Sed  probavit  idem 
ille  vir  doctus  ibidem  etiam  alteram  ni  scripturam  consentiente 
Umpfenbachio  melet.  Plaut.  p.  66.  Ut  concinnitatem  orationis 
quam  poeta  non  nullis  neglexisse  videbatur,  cum  scriberet: 
,nei  sint  illepidae  atque  inelegantes  |  velles  dicere  nec  tacere 
posses'  Catullo  redderent,  Froehlichius  in  versu  priore  ni  essent, 

Reisigius  1,  n.in  posteriore  velu  etpossis  corrigendum  censuerunt. 
Quamquam  uihil  in  vcrbis  traditis  esse  offensionis  et  Haasius  per- 
spexit  et  interpretes  poetao  Veronen.sis  recentiores  quod  sciam  om- 
nes  velut  Lachmannus  Rossbachius  Hauptius  Schwabius.  Tum  in 
eiusdem  carminis  versu  11  postea  quam  iam  Baptista  Guarinus 
pro  inepta  librorum  ?iec  lectione  aptissirae  ni  scripsit,  rem 
omnibus  numeris  absolvit  Marcilius  qui  litterarum  ductibus 
paulo  accuratius  respectis  ita  coniecit  rectissime  ,nei  tu  quid 
facias  ineptiarum'.  Similitcr  XIIII,  1  nei  pro  ne  sive  nt  legen- 
dum  esse  Lachmannus  primus  dispexit,  quem  ceteri  vulgo  se- 
cuti  sunt.  Porro  in  XXXVIIII,  2  sei  praebet  aperte  Lauren- 
tianus,  reliquis  male  partim  seu  partim  «ed  tuentibus.  Nam 
ex  eiusdem  carminis  versu  4,  ubi  haec  extant  ,si  ad  pii  rogum 
flli  I  lugctur'  superiorem  quam  posuimus  lectionem  unice  veram 
esse  clarissime  patet.  Plane  eodem  crrore  factum  est,  ut  LXVI,  35 
liber  Germanensis  antiquissimus  pr.  m.  sed  exhibeat  pro  si, 
quod  et  altera  manus  fecit  et  ceteri  ad  unum  omnes  habent, 
nisi  forte  rectius  sei  scribendum  est  quod  ex  primitiva 
Germanensis  lectione  Schwabius  revocavit.  Certissimum  deiude 
indicium  facere  possumus  de  alio  loco  qui  in  LXXXII,  4  pro- 
stat.  Librarios  enim  si  alibi  unquam  iis  accidit,  ut  scientes 
vel  inscientes  manum  poctac  obscuraient,  hoc  potissimum  loco 
peccasse  gravibus  aliquot  argumentis  dcmonstrari  potest.  Placet 
autem  ut  res  melius  intellegatur,  totum  carmen  perbreve  hic 
exscribere  quale  codicibus  traditur: 

Quinti,  si  tibi  vis  oculos  debere  Catullum 

aut  aliud  siquid  carius  est  oculis,  ' . 

cripere  ei  noli  multo  quod  carius  illi 
est  oculis,  seu  quid  carius  est  oculis. 

Primum  considera  quaeso  quam  inepta  versibus  duobus 
extremis  sententia  contineatur.  Poeta  Quintium  obtestans  ne 
puellam  sibi  cripiat  oculis  ipsis  cariorcm  tantum  abest  ut  par- 
ticula  seu  gradationem  quae  exspectatur  subiiciat,  ut  multo 
minus  etiam  quam  paulo  ante  dixit,  satis  ineleganter  praedicet. 
Praeterea  si  recte  seu  illud  locum  teneret,  ex  lege  grammatica 
non  quid,  sed  quod  sequi  deberet,  ut  versus  tertius  luculenter 
docet.  Itaque  cum  singula  haec  reputemus,  quanam  latione  et 
sensui    optime    satisfieri    et   traditum   quid  cui  nulla   omnino 

cailsa  est  cur  diffldas,  apte  explanari  pos^^^t^^BteljJiftiMJnsi  fa- 
cillima  et  promptissima  sei  emendatione?  Qua  quidem  concc*^/^ 
omnia  bene  cohaerent  nec  non  poeta  ab  incusatione  unius  eius- 
demque  sententiae  moleste  repetitae  prorsus  vindicatur,  Ceterum 
huic  coniecturae  quam  dudum  Bergkius  protulit  et  in  textum 
receperunt  Schwabius  et  Rossbachius,  magnum  afferri  praesidium 
simillima  orationis  in  versu  altero  contormatione  ultro  quisque 
comprehendet.  Superest  in  hac  causa  ut  coniectanea  quaedam 
Schwabii  referamus  a  forma  litterarum  et  a  sensu  ut  nobis 
quidem  videtur  ad  persuadendum  valde  probabilia.  Sicin  LV,  12 
et  LXVII,  39  bis  ?iew  scripsit  vestigia  premens  Germanensis  et 
Parisini  1  in  lectione  hec  congruentium ,  porro  XXI,  9  et 
LXVIIP,  141  ex  atque  quod  illic  libri  habent  omnes,  hic  non 
sine  discrepantia  codices  agnoscunt,  particulam  adversativam 
atquei  reposuit. 

Omnia  igitur  haec  quae  notavimus  exempla  indicio  sunt 
veteris  scripturae  Lucilii  potissimum  aetate  in  decliuatione 
nominum  usitatissimae  necdum  Catulli  tempore  omnino  obsoletae, 
id  quod  pluribus  eius  testimoniis  infra  aptius  docebimus. 

Item  priscae  linguae  formam  et  speciem  prae  se  gerunt 
superlativorum  suffixa  per  u  litteram  prolata,  cuius  loco  postea 
vocalis  i  legitimam  vim  in  pronuntiando  scribendoque  assecuta 
per  omnia  tempora  viguit  cf.  Quintil,  I.  7.  21.  Corssen.  I.  p.  339. 
Et  hanc  elegantioris  consuctudinis  norman  ubique  in  carminibus 
suis  CatuUus  sequitur,  contra  fluctuat  idem  inter  litteras  i  et  u 
in  his  fere  vocabulis:  monimentum  XI,  10,  sed  monumentum 
LXXXXV,  9.  lubet  XV,  II.  XVII,  17.  XXVII,  5.  XXXII.  G. 
LXI,  133.  211  et  LXII,  36  ex  libri  Thuanei  scriptura  paulo 
corrupta  adlucet  ipro  at  lubet^  quod  Schwabius  recte  vidit.  Deinde  . 
qualubet  XV,  11.  XXIIII,  9.  XXXX,  6.  LXXVI,  14.  quidlubet 
XXXVIII,  7.  quilubet  XXXVIIII,  14.  lubentius  LXI,  41.  semel 
lantum  libet  II,  6.  Accedit  nomen  proprium  eadem  fluctuans 
diversitate  scripturae  in  carm.  XXXXV,  ubi  vv.  1  et  23  bis 
Septimius,  sed  13  Septumille  et  21  Septumius  legitur. 

,'v'  Porro  non  alienum  videtur  afferre  in  compositis  quibusdam 
vocabulis  quorum  vocales  plerumque  in  alias  transire  constat, 
priorum  poetarum  more  Catullo  placuisse  vocalem  vocis  simplici.s 
retinore,  cuius  rei  exempla  suut  insapiens  XXXXIII,  8  (cf.  Caper 


de  Orthogr.  p.  2249  P.)  et  quod  minus  offendit  infacefus  ibid. 
et  bis  XXn,  14.   sed  inficetiarum  dixit  XXXVI,  19. 

Denique  consonantes  quod  attinet,  priscae  aetatis  itidem 
feruntur  formae  vocabulorum  quibus  binae  prO  simplici  consonae 
sunt  praefixae  veluti  gnatus,  gnavus,  gnobilis,  gnosco  alia  quae 
partim  a  radice  gna  partim  a  stirpe  gno  deducuntur  cf.  Corssenus 
I  p.  82  sq.  Ritschl.  Proll.  Trin.  p.  CIII.  sq.  Hanc  rationem 
stirpis  corroboratae  observavit  Catullus  plerisque  carminum 
locis  in  gnatus  et  gnata,  ut  indicant  LXIIII,  119.  213.  215. 
216.  220.  349,  sed  falso  codices  298  haec  habent  'inde  pater 
divum  saocta  cum  coniuge  gnatisque':  nam  gn  praecedentem 
vocalem  semper  producit  tradente  Muellero  de  re  metr.  p.  316. 
Accedunt  LXVII,  23.  30.  LXXII,  4.  LXXXX,  3.  5.  Alias  ubique 
breviore  forma  poeta  utitur  ex  parte  metri  gratia,  quippe  ne 
correpta  vocalis  vocis  superioris  versus  rationibus  postulata  sua 
quantitate  exuatur.  Itaque  in  carminis  XXXVI,  13  ubi  libri 
item  depravate  Gnidumque  offerunt,  Catullus  scripsisse  putandus 
est  ,quaeque  Ancona  Cnidumque  harundinosam'. 

In  hoc  aliisque  verbis  g  litteram  tenuis  admodum  soni  fuisse 
ex  eo  apparet,  quod  facillime  decidit,  cum  semper  remaneret 
in  compositis  prognatus,  cognatus,  ignarus,  ignobilis  cet,  unde 
originem  scripturae  pinguioris  in  simplicibus  conspicuae 
cognoscere  licet. 

Nec  magis  usitatum  erat  temporibus  antiquis  et  in  mediis 
nominibus  et  in  exitu  eorum  sibilantem  s  scribere  postea  vulgo 
in  r  attenuatam.  Hoc  modo  exorta  sunt  Lares  ex  Lases,  arae 
ex  asae,  Furius  ex  Fusius  cf.  Corssenus  I  p.  234  sqq.  Pariter 
litterae  «  in  r  transitus  cernitur  in  arbor,  honor,  labor,  lepor 
quae  omnia  olim  per  s  terminabantur  cf.  Quintil.  I,  4,  13.  In 
CatuIIi  poematis  unum  huius  scriptionis  exemplum  restat  quale 
est  labos  LV,  13:  ,sed  te  iam  ferre  Herculei  labos  est.' 
Ceterum  ex  illorum  numero  honos  et  arhos  ad  ultima  usque 
tempora  aequabili  scriptorum  usu  viguisse  satis  notum  est.  V| 

Prius  autem  quam  ad  alia  procedat  disputatio,  generatim 
hoc  adnotandum  est  orthographiam  Catulli  librariorum  licentia 
permultis  locis  adeo  oblitteratam  osse  ut  interdum  vestigia 
tantum  obscura  supersint  priscae  rationis,  ex  quibus  genuina 
poetae  manus  restitui  queat  id  quod  diligentissime  omnium 
editorum  fecisse  Schwabii  est  meritum.  • 

b.  De  declinatione. 


1.  Nominativus.  —  In  nominibus  Graecis  fere  ubique 
Catullus  Graecam  flectendi  rationem  sequitur,  unde  elucet  sicut 
in  rebus  metricis  ita  etiam  in  flexione  vocabulorum  quam 
maxime  eum  pressisse  Graecorum  vestigia.  Itaque  dixit 
Ciceros  LXIIII,  35  teste  Meinekio,  Vindic.  Strabon.  p.  152.  153, 
non  Si/ros  vel  Sciros  quod  male  libri  tuentur,  itemque  ibid.  285 
Penios  vel  Peneios  cf.  Ovid.  Met.  II,  243. 
'•'  2.  In  genetivo  verborum  A  -  declinationem  sequentium 
scripsit  Cybeles  LXIII,  12.  68  et  Cybebes  ibid.  20.  35.  Ar- 
sinoes  LXVI,  54  in  quo  Cicero  de  nat.  deor.  III,  22,  57,  cum 
Arsinoae  forma  uteretur,  linguae  Latinae  proprietatem  sequi 
maluit.  Eiusdem  casus  tertiae  declinationis  sunt  Phasidos  LXIIII,  3 
(cf.  Ovid.  Met.  VII,  6.  Propert.  I.  20,  18)  et  Locridos  LXVI,  54, 
contra  Latine  inflexit  Thetidis  LXIIII,  19,  302.  Porro  in  eiusdem 
carminis  versu  178  cum  Schwabio  et  Rossbachio  non  dubito, 
quin  poeta  Idomeneosne  dederit,  quod  et  in  Hamburgensi,  libro 
auctoritatis  minime  spemendae,  inest  et  dudum  ita  correxenmt 
Itali  grammatici.  Nam  ceteris  codicibus  quae  offertur  varia 
buius  nominis  lectio  Idoneome  et  Idmoneosne  multis  de  causis 
inepta  est.  Qua  in  re  Lachmannus  ad  Lucr.  p.  192  eo  quod 
eius  modi  genetivi  semper  a  poetis  Latinis  o  brevi  efferrentur, 
formam  Idomeneusne  praetulit  pro  exemplo  afferens  illud  Homerici 
Jl.  XHI,  424:  J' Idn/uevsvg  S^ov  Xr/ye  (.livog  fxiya  non  nullis  pro- 
batum.  In  sententiam  eius  accessit  M.Hauptius,  ind.  lect.  Berolin. 
aestiv.  (a.  1855)  p.  7,  sed  cf.  L.  Muellerus  de  re  metr.  p.  275.  — 
lam  de  Latinis  vocabulis  ut  agamus,  in  genetivo  singularis  et 
nominativo  pluralis  numeri  0  -  declinationis  monendum  est 
antiquitus  scripturam  inter  i  et  ei  vehementer  fluctuasse,  qua 
de  re  pauca  iam  supra  protulimus.  Hanc  igitur  varietatem  ut 
certis  firmisque  terminis  circumscriberet,  in  vulgus  constat  qualia 
praeter  ceteros  vetus  satirarum  scriptor  Lucilius  praeceperit  cf. 
Lucilii  frgm.  VIEI,  6  et  Gerlachii  praef.  p.  118.  Ter.  Scaurus 
p.  2255  P.  Quamquam  ista  praecepta  nunquam  religiose  servata 
sunt  et  a  grammaticis  posterioribus  merito  reiecta  cf.  Quintil. 
I,  7,  15.  Charis.  p.  60  P.  Verum  enim  vero  etsi  scriptura  ei 
ne  in  aliis  quidem,  nedum  in  iis  quos  Lucilius  voluit  casibus 
unquam  prorsus  e  lingua  Latina  evanuit,   tenendum  tamen  est 

illud  ei  in  terminationibus  secundae  declinationis  praeter  solos 
dativos  et  ablativos  plur.  in  -  eis  finitos  non  tam  diphthongi 
vim  habuisse  quam  medium  quendam  inter  e  et  i  sonum  si- 
gnificasse  cf.  Corssenus  1,  p.  751.  768.  787  sq.  Et  priscam  hanc 
scrib^ndi  consuetudinem  CatuUus  dactylicorura  omnium  longe 
frequentissime  carminibus  expressit  velut  indicant  hi  loci: 
Romulei  Remique  XXVIII,  15,  pulveris  Africei  LXI,  206 
(cf.  Schwabe,  praef.  edit.  p.  XVIIIl  et  XXVIII),  multa  milia 
ludei  ibid,  210.  domina  Dindymei  LXIII,  91.  e  vertice  Pelei 
LXIIII,  278.  fata  gemens  Itylei  CI^  12.  Quibus  formis  nescio  an 
recte  adnumerandae  sint  emendationes  Lachmanni  gnatei  LXVIl, 
23  et  taurei  LXIII,  10  et  verei  pectoris  LXVI,  74.  tum  Klotzii, 
emend.  Cat.  p.  XIII  antiquei  XXXIUl,  23  ac  Schwabii  illud 
coniugis  novei  LXVIIP,  81  cf.  eiusdem  Quaest.  Cat.  I  p.  154 
Dativi  exempla  remanserunt  integra  tria,  quae  sunt  Herculei  LV, 
13.  crcde  lucei  ibid.  16.  subrepsti  mei  LXXYU,  3  cf.  sibei  in 
SC.  de  Bacchan.,  mei  misero  Novius  48.  Vocativi  unum  extat 
Furei  XXIII,  1,  sed  Furi  XXVI,  I.  Ablativi  item  unum  a 
marei  IIII,  23  quod  Lachmannus  e  codicum  lectione  amaret 
simpliciter  eifinxit.  Numinativus  plur.  semel  apud  Catullum 
hanc  formam  certe  iuduit  iu  bonei  coniuges  LXI,  232.  at  ne 
minima  quidera  mihi  dubitatio  est,  quin  eodem  pertineant 
Schwabii  et  Rossbachii  quei  quod  ille  X,  22,  hic  XVI,  12  pro 
librorum  traditione  que  restituit,  porro  Lachmanni  novei 
libri  XXII,  6  et  Scaligeri  scite  inventum  .,rivales  sociei  puellula- 
rum"  LVII,  i)  probatum  et  defensum  ab  Hauptio  in  observ. 
crit.  p.  41.  Denique  hoc  genus  scripturae  usque  ad  tempora 
Augusti  latissime  patebat  in  dativis  et  ablativis  cum  aUorum 
verborum  tum  nominum  praecipue  populorum,  ut  testantur 
formae  Sabineis  Eirusceis  Gampaneis  similes  aliae  quas  attulit 
Corssenus  I  p.  761.  lu  codicibus  quidem  CatuIIi  praeter  unum 
certum  exemplum  aureis  XXXXVI,  3  saepe  vestigia  tantum 
priscae  rationis  obscura  delituerunt  velut  XII,  14  exhihere 
traditum  est  pro  ex  Hihereis,  deinde  XVlI,  3  ubi  post  Handii 
coniecturam  axulis  Schwabius  ad  carminis  LXXXXVI,  1  forma 
antiquarum  litterarum  ac  sulcis  accuratius  expressa  potius 
axuleis  legendum  censet,  nescio  an  leviore  muntatione  assuleis  re- 
scribendum  sit  loco  vulgatae  lectionis  assulis.  Similiter  librarii 
LXI,  222  inscicis  in  insciens  et  LXSl,  58  Canopieis  in  Canopicis 

mutarunt  errore  facillimo.  *)  Ceterum  in  hac  re  mirum  sane 
est  quod  Lucretius,  antiquitatis  studiosissimus,  tribus  tantum 
exemplis  veterem  orthographiae  morem  amplexus  est  iudice 
Lachmanno,  comm.  Lucr.  p.  244. 

Nequo  silentio  praetereundum  videtur  genetivum  sing. 
nominum  in-ius  vel  in-ium  desinentium  exceptis  trisyllabis 
vocabulis  eis  quorum  antepaenultima  brevis  est,  in  lingua 
florenti  vulgo  contractum  in  z  perhiberi.  Hunc  sui  temporis 
usum  poeta  Veronensis  constanter  adoptavit  in  nominibus  et 
propriis  et  appellativis,  quorum  e  numero,  ut  illa  nunc  omittam, 
lubet  afferre  fili  XXXVIIII,  4.  loti  ibid.  21  iam  ab  Italis 
correctum,  tuguri  Priap.  LXXXVI,  6  (olim  Cat.  XVIIII,  6). 
Accedunt  formae  vocum  Graecarum  correptae  quibus  non  nulli 
scriptores  usi  sunt  ea  lege,  ut  non  una  sed  plures  morae 
vocalem  finalem  antecederent  cf.  Lachm.  ad  Lucr.p.327.  Corssen.II 
p.  697  sq.  Hoc  modo  CatuIIus  dixit  gymnasi  LXIII,  64  cf. 
Plaut.  Bacch.  427.  et  conchyli  LXIIII,  49  ut  Lucret  VI,  1074. 
Praeterea  haece  eius  modi  vocabulorum  formae  genetivi  coactae, 
qualis  in  manctpt  semper  conservata  est,  etiam  poetis  Augusto 
aequalibus  maxime  familiares  sunt  nisi  quod  Propertius  et 
Ovidius  primi  vetere  more  neglecto  pleniorem  terminum 
adhibuerunt,  id  quod  dudum  observavit  Bentleius  ad  Terent. 
Andr.  320. 

3.  In  dandi  casu  semel  Graece  flexit  Pelei  LXIIII,  382, 
cum  ibid.  336  item  in  extremo  versu  Peleo  Latine  scribere 
maluit.  Alterum  enim  quod  in  editioiiibus  prioribus  vulgo 
circumfertur  exemplum  Callisto  LXVI,  66  ita  'Callisto  iuncta 
Lycaoniae  vel  Lycaonidi'  non  solum  optimorum  codicum  fide 
prorsus  caret,  sed  verendum  etiam  est,  ue  contra  Servii  testi- 
monium  ad  Aen.  VII,  324  qui  his  vocabulis  in-o  missis 
dativum  deesse  tradit  —  id  quod  poetarum  aliorum  usus  con- 
firmat — temere  in  Catulli  verba  talem  formam  inferamus.  Qua  re 
videtur  Lachmannus   motus  fuisse,  ut  cum  Scaligero  librorum 


1)  Saepe  quidem  numero  factum  est,  ut  cum  in  fine  versuum  tum  in 
exitu  vocabulorum  i  littera  decideret  sive  mala  festinatione  sive  errore 
librariorum,  ut  pote  qui  propter  scripturam  exempli  Veronensis  unde  omnes 
libri  GatuUiani  originem  traxeruut,  paullo  difficiliorem  (cf.  Schwabe,  in  praef. 
edit.  p.  XVI)  phirima  prave  legendo  vitia  committerent. 

bonorum  tuxia  lectioDem  retineret  et  pro  Ijycaonia  emendatlus 
Lycaonida  scriberet,  etsi  non  difHteor  multo  magis  mihi  placere 
Rossbachii  illud  'iuxta  Lycaoniam'  ad  exemplum  Callimachei 
in  Jov.  41  ^vKanvirjg  aQy.Toio.  —  Porro  eiusdem  casus  suffixum 
i  verborum  Latinorum  quae  leges  U  -  declinationis  sequuntur, 
notum  est  apud  scriptores  optimos  plerumque  supprimi  (cf. 
etiam  Gell.  IV,  16).  Nec  dissentit  ab  his  Catullus  qui  bis 
posuit  coetu  LXIIII,  385  et  LXVI,  37:  nam  consimilis  huic 
forma  luctu  quam  Dorvillius  ad  Chariton.  p.  263  post  eumque 
Bergkius  in  LXIIII,  247  scribendam  esse  putaverunt  ita  quidem 
'quali  Minoida  luctu'  sq.  pluribus  de  causis  quas  infra  aptius 
explicabimus  nobis  improbabilis  videtur. 

4.  lam  de  accusativo  et  ablativo  tertiae  quae  vocatur 
declinationis  ut  simul  agamus,  comprehendit  haec  quidem 
nomina  quorum  stirpes  in  i  vel  in  consonam  exeunt  neque 
si  Graecae  linguae  similitudinem  contuleris,  uUi  dubitationi 
obnoxium  est  quin  talium  verborum  accusativus  iustus  ac 
primitivus  in  -  im  formatus  olim  fuerit,  praesertim  cum  non 
nulla  restent  vocabula  per  omnia  saecula  hac  terminatione  affecta. 
Quo  ex  genere  in  carminibus  CatuUi  leguntur  tussim  XXXXIIII, 
7.  19.  Sarapim  X,  26  cf.  MartiaL  VIIII,  29.  6  et  Graeca 
flexione  Attin  LXIII,  42.  88.  sed  Macrob.  Sat.  I,  21,  7  Attinem. 
Haec  si  recte  disputata  simt,  non  mir9,bimur  quod  Catullus 
cum  eorum  nominum  tum  aliorum  ablativum  haud  raro  in-i 
conformare  sibi  concessit.  Sincerae  enim  ablativi  terminationis 
quae  est  id  ex  eid  profecta  (cf.  Corssenus  I  p.  204  sq.  734 
sqq.  II  p.  462)  littera  d  quod  ablativi  signum  est  omnibus 
declinationibus  ab  initio  commune,  nascentibus  litteris  magis 
magisque  remota  est  et  postremo  omnino  decidit  relicta  i 
terminatione  in  certo  quodam  genere  vocabulorum  etiam  nunc 
perspicua,  cum  in  aliis  plerumque  in  e  versa  sit.  Itaque  praeter 
usitatas  illas  formas  securi  XVII,  19  et  puppi  LXIIII,  6 
Catullus  has  sibi  permisit:  ungui  LXII,  43  cf.  Horat.  Od.  III, 
6,  24.  classi  LXVI,  46  et  LXIIII,  212  nisi  quod  loco  posteriore 
excerpta  Minturni  castae  offerunt  a  multis  approbatum  et  re- 
ceptum.  Huius  quidem  lectionis  auctoritas  si  examinatnr, 
multum  sane  habet  quo  commendetur:  Minerva  enim  quae  hic 
intelligitur,  optime  casta  appellatur.  Vereor  tamen,  ne  altera 
codicum    praestantissimorum    scriptura    classi  si  pro  corrupta 

habeatur,  a  ductibus  litterarum  non  satis  explanari  possit.  Tum 
capiti  extat  LXVIIP,  124,  unde  Nobbius  demetris  Catulli  II  p.  10 
etiam  in  LXXXVIII,  8  pro  capite  potius  capiti  legendum  esse 
collegit.  Sed  illa  sententia  nec  codicis  ullius  auctoritate  firmatur 
neque  obliviscendum  est  poetam  in  ultima  pentametri  syllaba 
nondum  ut  posteriores  observasse  certae  regulae  constantiam. 
Denique  rati  LXIIII,  121  in  omne  tempus  correxisse  mihi 
videtur  Passeratius  quem  Schwabius  secutus  est.  Namque 
tradita  lectione  ratis  et  concinnitas  orationis  pervertitur  et 
sensus  laborat.  Quae  ne  longus  sim  probare  nunc  omittam,  at 
de  origine  corruptelae  ut  inquiramus,  non  errabimus  censentes 
in  archetypo  rati  scriptum  fuisse,  quod  cum  librarius  exempli 
Veronensis  aut  legere  non  potuisset  aut  quod  veri  similius  est 
prima  littera  proximae  dictionis  spumosa  deceptus  in  ratis 
mutavit,  quae  lectio  omnes  deinceps  codices  occupavit.  lam 
vero  in  adiectivis  non  eandem  omnes  poetae  rationem  secuti 
sunt,  sed  pro  metri  rationibus  ablativum  eorum  modo  per  t 
modo  per  e  protulerunt.  Sic  contra  vulgarem  usum  CatuUus 
dixit  Troia  infelice  LXVIII^,  99.  idem  vero  quod  cum  plerisque 
fecit  solJerti  corde  LXIIII,  294  semel  discrepat  Ovid.  ex 
Ponto  IV,  14,  35.  Multo  magis  fluctuant  adiectiva  quae  in  ns 
cadunt  et  tanquam  participiorum  formam  induerunt.  Talia  in  car- 
minibus  Catulli  reperiuntur  hislocis:  impotente  amoreXXXV,  12. 
elegante  lingua  XXXXIII,  4,  recente  sanguine  LXIII,  7.  sed 
amenti  furore  LXIIII,  197.  clementi  flamine  ibid.  272  et  274. 
Rursus  ubicunque  participia  vice  adiectivorum  funguntur,  longe 
maxima  ex  parte  ablativum  in  i  finiunt,  veluti  docent:  desiderio 
nitenti  II,  5.  furenti  rabie  LXIII,  4.  mugienti  fremitu  ibid.  82. 
candenti  e  gurgite  LXIIII,  14.  laetanti  coetu  33.  fulgenti  auro  44. 
languenti  corde  99.  sudanti  cortice  106.  laetanti  pectore  221. 
nutanti  platano  290.  sole  sub  ardenti  354  constanti  mente209. 238. 
mordenti  rostro  LXVIII'',  127.  Semel  toto  opero  hunc  casum 
per  e  extulit  LXIIII,  387:  templo  in  fulgente.  Sicubi  autem 
ablativi  absoluti  quem  vocant  locus  est,  ex  more  communi 
suffixo  €  poeta  utitur  praeter  LXIIII,  376 :  orienti  luce  nec  aliis 
eiu5  modi  exempla  prorsus  deesse  ostendit  Neue,  Gr.  Lat.  II, 
p.  44  sq,  cf.  etiam  II  p.  29.  33.  37.  sqq.  De  usu  Lucretii 
qui  multo  plus  quam  Catullus  in  hoc  genere  sibi  permisit, 
egerunt    ProU,    de    antiquis    formis    Lucr.    p.   25    et    Kuehn 

1.  c.  p.  9  sq.  —  Porro  accusativum  Graecorum  vocabuloruin 
quae  secundae  declinationi  applicantur,  poetae  Latiui  vulgo 
in-on,  rarius  in-o  mittunt.  Hoc  testatur  CatuUus  duobus 
exemplis  qualia  sunt  Athon  LXVI,  46  cf.  Ovid.  Met  XI,  554. 
Pomp.  Mela  II,  2,  9.  et  palimpseston  XXII,  5:  etenim  Lach- 
mannus  recte  percepit  ex  usu  sermonis  Latini  non  tam  ,in 
palimpsesto'  quam  ,in  palimpseston  relata'  dici  oportere,  postea 
quam  iam  ante  eum  Nic.  Heinsius  in  eandem  sententiam  incidit, 
quippe  qui  in  advers  p.  638  palimpsestum  coniectasset  cf.  etiam 
Cic.  ad  fam.  VI (,  18,  2.  Similiter  hunc  casum  III  declinationis 
Graecorum  more  per  a  scriptum  praecedente  conso  na  cum  in  prosa 
perraro  inveniatur,  longe  saepius  adhibuerunt  poetae  ut  pote  metro 
magis  convenientem.  Quo  pertinent  IIII,  9  Propontida  XXXVI,  13 
Ancona  a  nominativo  Ancon  qualis  est  luven,  IIII,  40.  Sil.  VIII, 
436.  Amathunta  XXXVI,  14  cf.  Ovid.  Met.  X,  220.  531.  deinde 
trita  utroque  dicendi  genere  aera  LXVI,  53  et  aethera  LXIII,  40. 
Praegressa  vocali  non  inveni  nisi  unum  exemplum  CatuUi 
Minoa  LXIIII,  85.  Coutra  accusativum  nominum  in-eus  de- 
sinentium  omnes  prope  poetae  nec  non  aliquando  etiam  prosae 
auctores  in  -  ea  terminarunt  docente  Schneidero  Gr.  Lat.  II  p.  295. 
Qua  de  re  comparari  possunt  formae  Pelea  LXIIII,  21  et  Thesea 
ibidem  53,  239.  245.  Neque  mirum  est  quod  talium  verborum 
vocativum  poetae  constanter  per  eu  extulerunt,  cum  scriptores 
orationis  pedestris  quantum  fieri  potuit  eum  devitarent.  Ita 
legis  Peleu  LXIIII,  26  (sed  Peleo  Cic.  de  or.  III,  15,  57)  ac 
Theseu  ibid,  69.  133.  praeterea  huc  referendus  est  vocativus 
Amastri  IIII,  13.  ^m-? 

5.  In  nominativo  plur.,  de  quo  nunc  agendum  est,  Catullus 
itidem  Graecam  flectendi  rationem  videtur  secutus  esse,  quamvis 
exemplum  huius  rei  omnibus  nominibus  certum  non  adsit;  nam 
in  carminis  LXIII,  16  libri  quotquot  habemus  mss.  sine  ullo 
dissensu  'truculentaque  pelagi'  suppeditant.  Verum  tamen  si 
perpendimus  nullum  omnino  locum  extare  quo  similiter  poetam 
adiectiva  pluralis  neutro  genere  cum  genetivo  substantivorum 
copulasse  demonstretur  —  etenim  quod  LXVI,  74  dixit  'condita 
verei  pectoris'  paullo  aliter  se  habet  —  porro  cum  ex  iis  quae 
iam  supra  attulimus,  satis  appareat  Catullo  Graeca  vocabula 
fere  semper  ad  Graecas  declinandi  leges  formare  placuisse,  facile 
equidem    adducor   ut    cum   viris    non  nullis   criticis  prioribu» 

quibus  plerique  Catulli  interpretes  recentiores  adstipulati  sunt; 
hoc  loco  formam  pelage  unice  veram  poetae  restituendam  esse 
credam.  Plane  eodem  scilicet  modo  Lucretius  etiam  scripsit  V,  35 
peiageque  severa  et  VI,  619  at  pelage  multa  etc.  —  Deinde 
in  verbis  patrii  sermonis,  quac  tertiae  declinationis  sunt 
animadvertendum  est  Catullum  bis  antiquiore  nominativi  suffixo 
is  protulisse  paris  LVII,  3  nisi  forte  ut  editores  videntur  iudi- 
care,  statuendum  est  4  litteram  ex  sequenti  voce  utrisque 
librariorum  neglegentia  irrepsisse;  contra  nullam  habet  suspi- 
cionem  linquentis  LXIIII,  276  cf.  ctiam  Lachm.  ad  Lucr.  p.  56. 
Ceterum  haec  terminatio  e  gcnuina  eis  orta  et  pcr  temporis  decur- 
sum  in  es  mutata  denuo  et  multo  quidem  frequentius  nobis  occurrit 
in  accusativo  quo  loco  pluribus  ea  de  re  disputabimus.  lam  hinc  ad 

6.  Genetivum  pluralis  ut  veniamus,  inter  omnes  pro  certo 
est  hunc  casum  nominum  eorum  quae  cum  bisyllabis  cola  et 
gena  sunt  composita,  in  um  contractum  a  poetis  Latinis  metro 
concedi  neque  discrepat  a  communi  usu  Catullus,  apud  quem 
ex  hoc  genere  leguntur  Troiugenum  LXIIII,  355  et  caelicolum 
LXVIIP,  138.  at  singulare  quoddam  exemplum  est  cym- 
balum  LXIII,  21.  Praeterea  omissis  eis  vocibus  quarum  gene- 
tivus  vulgo  corripiendi  iure  fruitur  ut  deus,  divus,  vir  alia,  non 
alienum  videtur  commemorare  in  adiectivis  et  magis  etiam  in  par- 
ticipiis  praes.  act.  poetas  haud  raro  uti  terminatione  um  pro 
ium  per  sycopen  litterae  i  eflfecta.  Qualia  sunt  caelestum  LXIIII, 
191  et  204.  Veronensum  C,  2  ubi  Nobbe  de  metris  CatuIIi  II 
p.  19  Veronensium  prpbat  (sed  cf.  Schwabii  Quaest.  Cat.  I  p.  230), 
denique  amniumque  sonantiun  XXXIIII,  12  solus  liber  Ham- 
burgensis  incorruptum  servavit.  Ceterorum  similia  collegit 
Neue  II  p.  22  sq.  In  eodem  casu  non  ita  frequenter  scriptores 
Latini  Graece  flexerunt  vocabula  nec  fere  alia  nisi  quae  essent 
aut  nomina  populorum  aut  librorum  tituli,  Atque  hac  ratione 
poetam  Veronensem  Chalybon  LXVI,  18  dixisse  primus  vidit 
Politianus  miscellan.  p.  68,  cuius  emendationem  Lachmannus 
Hauptius  (cf.  etiam  Quaest.  Cat.  p.  85  sq.)  Schwabius  alii 
recepenint. 

7.  Nec  maiore  usus  frequentia  poetae  dativum  more  Grae- 
corum  m-sin  terminatum  adhibuerunt,  quem  in  prosa  pri- 
mum  ita  Varronem  finxisse  testimoniis  constat  Charisii  p.  37  P. 
et  Nonii  p.  374.     Eadem   flexio    inter    poetas   saeculi  Augusti 

maxime  Ovidio  et  Propertio  familiaris  est,  ante  quos  ne  Catullus 
quidem  videtur  talem  dativi  formam  prorsus  fugisse,  si  verum 
est  Naiasin  illud  quod  LXIIII.,  287  pro  monstruosa  librorum 
scriptura  Minosim  cum  multorum  approbatione  coniecit  Haup- 
tius  in  observ.  crit.  p.  69.  rr?. 

8.  Accusativum  denique  tertiae  declinationis  ad  analogiam 
Graeci  sermonis  tam  saepe  et  poetae  et  rerum  auctores  per  — 
as  extulerunt,  ut  longum  sit  exemplis  id  confirmare.  Quare 
sufficit  Catulli  in  hoc  genere  consuetudinem  persequi,  apud  quem 
tres,  si  codices  loquimur,  eius  modi  accusativi  reperiuntur: 
Cycladas  1111,7,  Thyiadas  LXIIIJ,  391  et  plumipedas  LV  27 
Germanensi  et  libro  Santenii  pr.  m.  oblatum,  cum  in  ceteris 
vulgaris  plumipedes  forma  legatur.  —  lam  vero  in  nominibus 
Latinis  eiusdem  declinationis  leges  sequentibus  valde  ambigunt 
grammatici  et  vetustiores  et  recentiores,  utrum  eorum  accusati- 
vus  per  is  an  per  es  rectius  designetur.  Itaque  cum  ipsi  ve- 
teres  constantiam  et  certam  scribeudi  normam  nullo  modo  quae- 
sivisse  optimorum  codicum  auctoritate  probetur,  non  mirabimur 
videntes  quanta  licentia  hactenus  editores  in  libris  veterum 
recensendis  et  dudum  usi  sint  et  hodie  utantur.  In  tanta  rei 
difficultate  ne  illi  quidem  praecepto  quo  accusativum  talium 
verborum  qualia  genetivum  plur.  in — ium  finiunt,  semper  per 
is  scribere  iubemur,  summam  vim  tribuere  possumus:  nam  id 
qui  presse  sequi  volunt,  caveant  ne  crimen  laesae  fidei  antiqui- 
tatis  in  se  suscipiant.  Res  igitur  utcunque  comparata  est,  hoc 
nemo  dubitabit  quin  terminatio  is  vetustior  usque  ad  Augusti 
aetatem  longe  praevaluerit  ita  quidem,  ut  in  eisdem  verbis  al- 
tera  quoque  scriptura  es  simul  usitata  fuerit  auctoribus  vulgo 
aurium  iudicio  confidentibus  cf.  Gell.  XIII.,  21.  Wagneri  Or- 
thogr.  VergiL  p.  404  sqq.  Postea  demum  recentior  haec  termi- 
natio  magis  magisque  adeo  increbuit,  ut  postrcmo  vel  unicum 
locum  obtineret  teste  Charisio  p.  122  P.,  cf.  etiam  Zumptii 
Gramm.  Lat.  §  68  not.  Quae  cum  ita  sint,  plane  facio  cum 
Lachmanno  in  comm.  Lucr.  p  55  censenti  solam  codicum  fidem 
ubi  inter  se  consentiant,  sequendam  esse.  Qua  de  causa  satis 
habemus  omnia  terminationis  in  — is  exempla  proferre,  quae  in 
membranis  Catulli  probis  deprehenduntur.  Sunt  autem  haec: 
tristis  n,  10.  CI,  8.  hominis  X,  16.  natis  XXXIII,  7.  libidinis- 
que  XXXXV,  24.    omnis   LI,  5.   LXVIIIa,  26.    tenuis  LI,   9. 

LXIIII,  262.  pinguisLXII,  3.  lactentis  LXIIIl,  65.suavis  ibid.  87 
auris  170.  collis  233.  ingalis  302.  evantis  391.  talis  407. 
dulcis  LXV,  3.  finis  LXVI,  12.  caelestis  LXVIIIb,  76.  pene- 
tralis  ibid.  102.  accedit  vocativi  forma  aequalis  LXII.  11.  32. 
Hinc  convertimus  nos  ad 

9.  ea  nomina   et  substantiva  et  adiectiva  quae   duplicem 
flexionis  modum  sequuntur. 

a.  substantiva  heteroclita  et  abundantia. 

Quo  in  genere  notandum  est  quorundam  vocabulorum  fluc- 
tuationem  inter  diversas  declinandi  rationes  licet  e  sermone 
Latino  nunquam  plane  evanuerit,  apud  poetas  tamen  priOres 
multo  latius  patuisse  quam  apud  posteriores.  Neque  id  mirum: 
nam  quo  primum  tempore  populi  cuiusdam  litterae  nascuntur, 
fieri  sane  nequit  quin  magna  verborum  formarumque  copia  prae- 
sto  sit  nondum  coercitarum  certis  elegantioris  aetatis  legibus. 
Et  cadit  hoc  quidem  praecipue  in  terminationes  substantivorum 
et  adiectivorum  priscis  Latinorum  temporibus  satis  licenter 
tractatas,  id  quod  ex  parte  docent  exempla  quae  collegenmt 
ProlL  L  n.  p,  18 — 21  et  Neue  I.  p.  362  sq.  Verum  hanc  licen- 
tiam  atque  inconstantiam  Romani  ea  potissimum  aetate  qua 
linguam  suam  ad  concinnas  Graecorum  leges  excolebant,  summo 
opere  studuerunt  removere,  ita  tamen  ut  pauca  retinerent  voca- 
bula  quae  ut  varia  ratione  inflecterentur  vitae  consuetudo  san- 
xerat.  Itaque  etiam  Catullus,  poeta  urbanitatis  ubique  studiosus, 
fere  nihil  ex  eo  genere  habet  quod  communi  scriptorum  usu  non 
comprobetur  exceptis  quidem  non  nuUis  rebus,  in  quibus  sin- 
'«fi:  gularem  quandam  rationem  secutus  esse  reperitur.  Pertinet 
autem  huc  primum  quidem  quod  cum  dicere  acinum  vel  acinus 
posset  longe  poetis  usitatissimum,  solus  ut  videtur  maluit  eandem 
vocem  primae  declinationi  tribuere  XXVII,  4  ita  'ebriosa  acina 
ebriosioris'.  Catullum  revera  hoc  modo  scripsisse  minus  ex 
ipsius  codicibus  quam  ex  Gellianis  perspicitur,  nisi  forte  a  Col- 
bertino  et  Santeniano  recesseris  quorum  traditio  acinae  propius 
ad  veritatem  accedit.  Sed  certissimam  huic  loco  medicinam 
afferunt  libri  quos  diximus  Gellii,  qui  N.  A.  VI,  20,  6  H.  pri- 
mos  carminis  nostri  versus  quatuor  citavit  et  de  re  ipsa  quam 
aggressi  sumus  uberius  egit.  Apparet  autem  simul  ex  eius 
verbis  speciose  emendatis  ab  Hauptio  ind.  lect.  Berol.  aest.  1857 

p.  4  tres  iam  illo  tempore  Gellii  extitisse  in  Catulli  exempla- 
ribus  huius  loci  lectiones  quas  vide  apud  Scliwabium  ad  h.  1. 
Deinde  poeta  singulari  numero  posuit  ile  in  carminis  LXIIl 
versu  5  mirifice  a  librariis  corrupto.  Cuius  quidem  cmendatio 
plurimum  debet  Lachmanno  et  Hauptio  quorum  ille  tradita  lec- 
tione  iletas  merito  resecata  ile  restituit,  hic  formam  devOlsit 
scite  invenit.  Ceterum  Lachmanni  coniectura  quam  omnes  Ca- 
tulli  interpretcs  receperunt,  egregie  commcndatur  Servii  testi- 
monio  ad  Verg.  Ecl.  VII,  26  et  Aen.  VII,  499  (cf.  etiam 
Ritschl.  in  mus.  Rhen.  VII  p.  312  sq.).  Praeterea  si  conside- 
ramus  quotiens  Catullus  a  ceterorum  usu  loquendi  discrepet  et 
si  comparamus  traditam  lectionem  in  qua  genuinae  scripturae 
vestigia  manifestissima  latent,  nulla  omnino  dubitatio  est  quin 
manus  poetae  singulare  nomen  dederit  'castitate  prae  aliis 
commendatura  et  ipsa  formae  varietate  et  fortasse  vetustate 
huic  carmini,  in  quo  altioris  et  antiquioris  sermonis  speciem 
studiose  sectatus  est,  inprimis  aptum'  cf.  Hauptii  Quaest.  Catull. 
p.  70.  gloss.  Labb.  p.  87.  —  Neue  I,  p.  293.  Similiter  neutro 
genere  pugillaria  dixit  XXXXII,  5  pro  vulgari  pugillares  scil. 
libelli  s.  codicilli,  praeterquam  quod  Laberius,  eiusdem  qua  Ca- 
tullus  vixit  aetatis  poeta,  apud  Charisium  I,  p.  75  P.  97  K.^)  et 
Ausonius  Epigr.  146,  3  singulariter  pugillar  scripserunt.  Porro 
vocabulum  quod  insolita  cum  terminatione  insolitum  simul  ge- 
nus  induit,  est  turhen  LXIIII,  107  'indomitum  turben  contor- 
quens  flamine  robur.'  In  his  libri  omnes  praebent  „indomi- 
tus  turbo"  praeter  solum  Datanum,  qui  pr.  m.  'indomitura 
turbo'  habet,  unde  Spengelius  et  Froehlichius  quibus  plerique 
assensi  sunt,  superiorem  scripturam  optime  fmxerunt,  praesertim 
cum  Servius  ad  Aen.  VII,  378  haec  referat :  'Catullus  hoc  tur- 
ben  dicit  ut  hoc  carmen.'  Non  haerebit,  opinor,  in  ista  forma 
minus  usitata  quam  tamen  vel  Charisius  I.  p.  48  in  exemplari 
suo  Tibulli  I,  5,  3  legisse  videtur,  qui  haec  contulerit  nomina 
veterum  usu  satis  lato  pervulgata:  sanguis  et  sanguen  apud 
Ennium  Attium  Lucretium,  pollis  et  pollen  aqud  alios  et  mas- 
culino  et  neutro  genere  aifecta  cf.  Neue  I.  p.  153.  514.    Reisig. 


1)  Huius  locum  qui  ad  Gatullum  quoque  spectat,  pulcerrime  emendavit 
Hauptius  ind.  lect.  Berol.  aestiv.  1855  p.  4  cf.  etiam  Schwabii  Quaest.  Cai  I. 
p.  24  sq. 

schol.  Lat.  §  98.  Proll.  1.  c.  p.  23.  Ad  analogiam  igitur  horum 
verbonim  abundantium  certum  equidem  exploratumque  duco 
semel  etiam  CatuUum  illud  turhen  neutraliter  dicere  ausum 
esse ;  etenim  „liberius  potest  poeta  quam  orator  sequi  analogias" 
cf.  Varro  L.  L.  VIIII,  115. 

Jam  in  iis  vocabulis  quae  et  0-  et  U-  declinationis  normam 
sequuntur,  monendum  est  a  Catullo  hanc  potissimum  rationem 
observatam  esse,  ut  nomina  arborum  constantissime  U-  decli- 
nationi  adiungeret.  Exempla  sunt  LXIIII,  1  prognatae  pinus. 
ibid.  89  quales  myrtus,  289  proceras  stipite  laurus.  291  aeria 
cupressu.  sed  290  platano  ex  more  solito,  dum  modo  falso  le- 
gatur  Verg.  Cul,  123  platanus  aeriae  cf.  Reisig.  L  n.  §  85. 
Quae  cum  reputo,  certum  mihi  videtur  poetam  etiam  LXIIII, 
106  pinum  quartae  declinationis  fecisse  praesertim  voce  qim'- 
cus  antecedente  quae  semper  huius  terminos  accipit. 

Item  eorum  vocabulorum  quae  fluctuant  inter  A-  et  E-  de- 
clinationem,  hanc  longe  Catullus  praetulit  velut  ostendunt 
munditiem  XXUI.  18.  durities  LXVI,  50.  amarities  LXVIIIa,  18 
et  quae  vulgo  ita  dicuntur  canities  LXIIII,  224  et  caesaries 
LXVI.  8. 

/?.   adiectiva  heteroclita. 

Quam  substantivorum  modo  cognovimus  in  declinando  fluc- 
tuationem ,  eadem  denuo  cernitur  in  adiectivis  quoniam  ne  de 
his  quidem  cui  potissimum  declinationi  essent  applicanda  pri- 
cis  temporibus  satis  constabat.  Itaque  permulta  invenimus  ad- 
iectiva  quae  apud  priores  scriptores  ot  0-  et  J-  declinationis 
terminationes  asciverunt,  ita  tamen  ut  longe  maximam  partem 
illius  quidem  formae  in  usu  essent  quod  collectanea  indicant 
Prollii  p.  54  et  Nevii  II,  p.  65  —  72.  Sed  posterea  linguae 
aetate  plane  contrarium  accidit:  namque  talium  verborum  0- 
declinatio  fere  omnino  cessit  J-  declinationi  paucis  admodum 
relictis  quae  pristinam  simul  formationem  servarunt.  Jam  igi- 
tur  Catullus  quamquam  non  prorsus  neglexit  antiquiorem  hanc 
consuetudinem,  multo  tamen  cautius  in  ea  re  versatus  est  Lu- 
cretio  cf.  Proll.  1.  n.  et  Kuehn.  Quaest.  Lucr.  p.  12.  Dixit 
enim  ex  hoc  genere  semel  proclivus  pro  eo  quod  vulgo  est  pro- 
clivis  in  LXIIII,  270  sic  quidem  „horrificans  Zephyrus  pro- 
divas  incitat  undas"  cf.  Plaut.  Mil.  1018.  Varro  R.  R.  II.  2,  7. 

Sen.  Ep.  86,  15.  Ceterum  quod  solus  nisi  fallor  inter  poetas 
classicos  talem  vocis  flexionem  admisit,  certum  mihi  videor 
huius  rei  argumentum  afferre  posse,  studium  scilicet  Catulli 
parem  in  exitu  vocabularum  sonum  efficiendi.  Etenim  cum 
alibi  tum  in  carmine  proposito  tam  multa  occurrunt  homoeo- 
teleutorum  exempla,  ut  non  tam  occasione  quadam  oblata  quam 
consulto  a  poeta  videantur  quaesita  esse.  Porro  ex  aliorum 
numero  haec  habeo  quae  apponam:  fratresque  unanimos  VIIII,  4. 
unanimis  sodalibus  XXX,  I.  unanimis  coniugibus  LXVI,  80. 
flexanimo  amore  LXIIII,  330.  Atque  postremum  nomen  semper 
alterius  declinationis  fecisse  videntur  scriptores  Latini  cf.  Pacuv. 
apud  Varron.  L.  L.  VII,  5,  87.  Cic.  divin.  I,  36,  80.  or.  II, 
44,  187.  Nonius  p.  113.  De  re  ipsa  fusius  egit  Corssenus  I, 
p.  756  sq.  II,  p.  326  sq.  425  sq.  .^ 

Proxima  quaestio  instituenda  est 

10.  De  generis  varietate.  Si  gradus  et  quasi  processus  lin- 
guae  cuiusdam  cognoscere  studemus,  hoc  factum  esse  reperimus 
ut  ab  initio  quidem  vocabula  varias  significationes  haberent 
generis  diversitate  nondum  distincta  cf.  G.  Curtius  in  act.  societ. 
Saxon.  V,  p.  218.  Quod  mutatum  est  temporis  decursu :  nam 
in  lingua  Latina  ad  quam  iam  spectat  oratio,  masculini  femi- 
ninique  generis  primum  quidem  communis  terminatio  s,  neu- 
trius  suffixum  m  vel  d  exstitit,  postea  autem  cum  littera  s 
finalis  ad  utrumque  genus  designandum  non  iam  sufficeret,  mas- 
culino  suffixum  us^  feminino  terminatio  a  semel  tributa  est. 
Itaque  generis  vicissitudo  florentis  linguae  aetate  cum  mutatione 
terminationum  ^)  arte  cohaeret,  quamquam  illa  norma  non  tan- 
tum  valuit  ut  nunquam  exceptionibus  in  una  quaque  lingua 
obviis  Jocus  concederetur.  Et  quadrat  hoc  quidem  praecique  in  ea 
nomina  quorum  stirpes  littera  i  finiuntur.  Ex  his  Catullus  duas 
voces  quae  plerumque  masculinum  genus  sequuntur,  pro  femi- 
ninis  usurpavit,  scil.  finis  LXIIII,  217:  in  extrema  fine,  quod 
semper  hoc  modo  dixit  Lucretius  (cf.  Kuehn,  1.  c.  p.  13)  et 
cinis  LXVIIIb,  90  acerba  cinis.  CI,  4  mutam  cinerem  cf. 
Lucret.  IIII,  926.  Sed  in  plurali  numero  eadem  vocabula  cum 
ceteris  poetis  constanter  genere  masculino  affecit  velut  testan- 


1)  Ne  has  quidem    antiquitus  certa  lege  iam  constitutas  esse  magna 
exemplorum  copia  patefecit  Neue  II,  p.  5.  7-  74. 

tur  LXIIII,  3  fines  Aeetaeos.  LXVI,  12  finis  Assyrios.  LXVIIP,  98 
cognatos  cineres.  Porro  fluctuat  interdum  genus  nominis  quod  est 
colus.  Vulgo  vim  feminini  sibi  vindicat,  sed  masculini  habet 
semel  apud  Catullam  LXIIII,  311  colum  amictum  cf.  TibulL 
I,  3,  86  pleno  colo,  si  fides  Parisino  est.  Propert.  IIII,  1,  72 
dextro  colo.  9,  48  Lydo  colo.  —  lam  de  voce  arcus  Servius 
ad  Aen.  V,  609  haec  tradidit:  ,('atullus  et  alii  genere  feminino 
ponunt  referentes  ad  originem,  sicut  haec  Attis  et  haec  Gallus 
legimus'.  At  carmen  tamen  in  quo  ita  dixisse  perhibetur, 
hodie  non  iam  extat  neque  improbabile  videtur  verba  eius 
conupta  esse  cf.  Schwabe  fragm.  XI. 

Paullo  implicatior  denique  quaestio  est  quonam  genere 
poeta  vocabulum  pumicis  1,  2  extulerit.  Testibus  enim  Servio 
ad  Aen.  XII,  587  et  Atilio  Fortunatiano  2676  Putschii  feminino 
usus  est,  sed  refragantur  codices  nostri  omnes,  in  quibus 
,pumice  arido  vel  arrido'  scriptum  extitit.  Nec  aliter  hunc 
versiculum  afferunt  Terent.  Maurus  2560,  Schol.  Veron.  ad 
Verg.  Ecl.  VI,  1  p.  73  Keilii,  Mar.  Victor.  2596  P.,  Isid.  Orig. 
VI,  12,  3,  Atil.  Fortunat.  318  ex  ed.  Gaisf.  In  tanta  lectionis 
varietate  quaeritur  utrum  codicibus  et  maiori  auctorum  parti 
an  Servio  potius  soli  ut  videtur  fides  habenda  sit.  Neque  vero 
defuerunt  qui  hunc  verbis  suis  alius  Catulliani  loci  memorem 
fuisse  censerent  veluti  Leutschius  nunt.  erud.  Gotting.  1855 
p.  1990  et  Spengelius  lect.  Cat.  p.  102,  qui  Fortunatianum 
quoque  artdo  legisse  autumnat.  Pariter  hoc  loco  fluctuant  edi- 
tores  Servii  auctoritatem  partim  sequentes  ut  Hauptius  Ross- 
bachius  Schwabius  partim  repudiantes  ut  Lachmannus  et  alii. 
Crescunt  angustiae  vel  eo  quod  nusquam  alibi  Catullus  vocem 
pumicis  cum  adiectivo  coniunxit.  lam  igitur  prolatis  et  veterum 
et  recentiorum  sententiis  liceat  nunc  exponere,  quem  ad  modum 
mihi  quidem  poeta  Veronensis  hunc  locum  eff^inxisse  videatur. 
Qua  in  re  longe  maxime  mihi  placet  eorum  opinio,  qui  libro- 
rum  scripturam  ,arido  pumice'  ut  pote  argumentis  multis  et 
gravibus  confirmatam  volunt  retinendam  esse.  Primum  enim 
Servium  ad  alium  Catulli  locum  respexisse  cum  per  se  credi- 
bile  est  tum  nemo  facile  negabit  qui  cc.  LXV,  16  et  CXVI,  2 
contulerit,  unde  apparet  plura  carmina  poetam  Ortalo  misisse 
hodie  deperdita.  Deinde  ceteri  scriptores  omnes  et  priores  et  poste- 
riores  non  probant  illud  nomen  nisi  genere  masculino  affectum 

(cf.  Neue  I  p.  691)  quamvis  hoc  minus  premam,  si  quidem 
saepius  Catullus  a  communi  usu  rccessit,  At  quod  magni  sane 
momenti  est,  ad  locum  quendam  provoco  Martialis  fere  eadem 
ratione  conformatum,  qualis  legitur  VIII,  72,  2:  ,morsu  pumicis 
aridi  politus.'  Is  igitur  non  solum  plura  versuum  genera  a 
Catullo  desumpsit,  sed  interdum  etiam  dictionem  eius  imitando 
expressit. 

lam  agendum  nobis  est 

11.  De  flexione  pronominum,  quae  perinde  ac  substantiva 
multas  servarunt  veteris  formationis  roliquias.  Cadit  autem 
hoc  cum  in  alia  pronomina  tum  praecipue  in  illud  quod  est 
alms,  cuius  quidem  gignendi  dandique  casus  temporo  antiquo 
duplicem  flectendi  rationem  sequobantur  et  0-  et  l-decliuationem, 
cum  sermo  posterus  altorutrius  terminationes  legitimas  esso 
constitueret.  Et  de  priore  quidem  genere  ubi  genetivus  et 
dativus  formas  stirpium  in-0  exeuntium  sibi  asciscunt,  mihi 
tacore  licet  quando  Catullus  huius  modi  exempla  non  praebet  ^). 
Contra  non  rcpudiavit  bis  priscae  linguae  mcmoriam  redinte- 
grare  altera  eiusdem  pronominis  per  i  formatione  locis  his: 
masculinum  ahs  dixit  LXVI,  28  „coniugium  quo  non  fortius 
ausit  alis"  neutrum  alid  XXVIIII,  15  „quid  est  alid  sinistra 
liberalitas?"  Multo  saepius  hac  flexione  utitur  Lucretius  po- 
tissimum  in  certis  quibusdam  verborum  formulis,  qua  de  re 
vide  Kuehnii  Quaest.  Lucr.  p.  15.  Ceterum  de  pristina  huius 
pronominis  specie  disputaverunt  Ritschelius  in  programmate 
„de  declinatione  quadara  latina  rcconditiore"  Bonnae  1861  edita 
et  Corssenus  symb.  crit.  p.  298  sq.  Quorum  ille  quidem  alis 
ex  alius  contractum  esse  suspicatur,  rectius  hic  si  quid  video, 
docet  formas  alis  et  alid  priscas  esse  et  genuinas  indeque 
postea  demum  alius  et  aliud  extitisse  suffixo  io  adiecto. 

Inter  pronomina  quodam  modo  referri  etiara  potest  vocula 
unus  in  qua  sirailiter  supersunt  priscae  declinationis  vestigia. 
Etenim  genetivum,  cuius  forraa  in-ius  desinens  serraone  se- 
quentiura  tcmporum  stabilita  est,  non  nunquam  veteres  ex  ana- 
logia  quorundam  aliorum  norainum  quae  videas  apud  Nevium  1.  n., 
item  regulariter  per  i  expresserunt.     Sic  uni  est  apud  Titin. 


1)  Apud  poetas  priores  atque  Lucretium  quae  passim  leguntur  omnia 
conquisivit  Ntiue  II  p.  157  sq. 

com.    7   eiusque  auctoritatem  qui  secutus  sit  nullum    invenio  | 

praeter  CatuUum  in  certa  quidem  elocutione  XVII,  17:  ,ludere  '-4 

hanc    sinit    ut   lubet   nec   pili   facit   uni^    Semel  igitur  huic  | 

licentiae  poeta  indulsit:  nam  alteram  dativi  formam  uno  domino  ^ 

XXXXV,    14  non  debebat  pro  exemplo  afferre  Neue  II  p.  186  ,■ 

ut  pote  lectione  optimi  codicis  Germanensis  refutatam.    Qua  in  ^ 

re  non    alienum  videtur  commemorare  eiusdem  vocabuli  voca-  ' 

tivum   perraro  reperi  in  litteris  Latinis   cf.  Plaut.  apud  Prisc.  ■ 

p.  673   P.,  Varro  L.  L,  VIII,  35,   63.    Catullus  item  semel  '.^ 

eum    adhibuit    in   XXXVII,    17:    ,tu   praeter  omnes  une  de  ^ 

capillatis'. 

Tum  in  pronomine  demonstrativo  hic  haec  hoc  adnotandum  ■; 

est    nominativi    plur.   genere   feminino  positi  apud  antiquiores  '■ 

praeter   vulgarem    formam    etiam  alteram  haec  in  usu  fuisse,  ■ 

quem    ad    modum    saepius   dixerunt    Plautus   et  Terentius  cf.  '-■ 

Donat.  ad  Terent.  Andr.  656.  Eun.  582,  et  Fleckeisen.  mus. 
Rhen.  1849.  VII  p.  271.  Hunc  morem  praeter  ceteros  semel 
Catullus  quoque  probavit,  cum  LXIIII,  320  de  Parcis  ita 
scripsit:  ,haec  tum  clarisona  vellentes  vellera  voce'  etc.  Neque 
addubitare  debebant  Lachmannus  eumque  qui  secuti  sunt  fidem 
librorum  mire  hoc  loco  inter  se  congruentium ,  nisi  origine 
lectionis  suspectae  prius  detecta  et  explicata.  Defendunt  sane 
traditum  rectissime  Usenerus  ann.  Jahn.  LXXXXI  p.  226  et 
L.  Muellerus    de    re    metr.    p.    386,    quibus   in  editione  sua  .^ 

Schwabius  accessit.  Locos  aliorum  qui  eadem  forma  interdum 
delectati  sunt,  sedulo  congessit  Neue  11  p.  150. 

Restat  denique  agendum  de  pronominis  relativi  casibus 
dativo  et  ablativo  pluralis  quos  cum  oratores  tum  maxime 
poetae  quippe  qui  hac  re  non  parum  adiuvarentur  in  versibus 
faciendis ,    saepius    breviore  forma  quis  vel  queis  protulerunt. 

Itaque  non  mirum  est  quod  plura  eius  generis  exempla  in 
CatuUi  poematis  nobis  occurunt  qualia  adscribo:  ditivi  unum 
LXIUI,  145.  quattuor  ablativi  LXIII,  46.  LXIIII,  80. 
LXVI,  37.  LXVm*,  13.  Ceterorum  similia  oflferi;Neue  II  p.  170  sq. 

'  •  -    - 

.i  >  '  :,  c.  Be  eonivgatione. 

;*4:'  Ut  substantiva,  adiectiva  et  pronomina  vel  Ciceronis  aetate 
hbndum  ad  certam  declinandi  constantiam  pervenerant  ideoque 
nec  in  stirpibus  neque  in  terminationibus  omnino  iam  deposuerant 

quae  priscam  linguam  redolerent,  id  quod  Catulli  tum  Lucretii 
U8US  luculenter  docet,  ita  etiam  in  flexione  quorundam  verborum 
satis  multa  remanserunt  veteris  consuetudinis  vcstigia.  Cuius- 
modi  enim  formationes  maxime  poetis  adeo  placuerunt,  ut  non 
tam  antiquitatis  studio  abrepti  quam  metri  rationibus  permoti 
licentias  earum  passim  sibi  concessisse  videantur,  lam  vero 
ut  in  singulis  de  declinatione  verborum  quoad  nunc  ad  nos 
pertineat  inquiramus,  duo  potissimum  genera  secemenda  sunt, 
in  quibus  perspiciuntur  priscae  et  genuinae  coniugationis  re- 
liquiae.  Quorum  quidem  altero  continetur  ubertas  quaedam 
cum  formarum  tum  praecipue  terminationum,  altero  varietas 
et  fluctuatio  in  declinandi  rationibus. 

a.  In  priore  genere  animadvertendum  est 

1,  verbum  posse  cum  nihil  aliud  slt  nisi  compositum  ex 
adverbio  poiis  vel  poie  et  verbo  substantivo  esse,  satis  frequenter 
non  solum  apud  poetas  scaenicos  antiquos  et  Lucretium,  sed 
etiam  apud  CatuIIum  ita  scriptum  extare,  ut  suum  quaeque 
locum  vox  obtineat.  In  quo  simul  accidit,  ut  verbum  auxiliare 
modo  addatur  modo  omittatur  prout  una  alterave  forma  metro 
facilius  subiungitur.  Ac  separavit  CatuIIus  duas  vocabuli 
partes  hisce  locis:  potis  est  LXV,  3.  LXXII,  7.  LXXVI,  24. 
potis  sit  CXV,  3  quamquam  haec  forma  nescio  an  rectius  contra- 
henda  sit  in  poiissti,  ut  iam  Lipsio  var.  lect.  I  p.  14  et  nuper 
Lachmanno  in  Lucretii  V,  881  visum  est  propter  similem 
scripturam  poiisU  in  SC.  de  Bacchan.  Nec  parvi  hac  in  re 
diiudicanda  momenti  est  quod  sinceriores  libri  omnes  in  lectione 
poiuisset  conspirant,  cuius  origo  facile  intelligitur.  Librarii 
enim  illud  poiissii  cum  quid  sibi  vellet  non  dispicerent,  es  quo 
dixi  modo  corruperunt.  Tum  Lucretio  saepius  aliquanto  pote 
dixit  omisso  verbo  subtantivo  velut  XVII ,  24.  XXXXV,  5. 
LXVn,  11.  LXXVI,  16.  LXXXXVni,  1  cf.  Verg.  Aen.  HI,  671. 
Horat.  Carm.  III,  17,  13.  Pers.  I,  56.  Sed  infinitivum  poiesse 
Plauto  et  Lucretio  familiarem  aliasque  huius  verbi  formas  minus 
usitatas  quas  vide  apud  Nevium  II  p.  467  sq.,  cum  ceteris 
poetis  elegantissimis  CatuIIus  omnino  sprevit. 

2.  Argumentum  porro  veteris  linguae  ubertatis  est  quod 
infinitivus  praes.  pass.  duplicem  asciscere  potest  terminationem 
i  et  ier,  quae  altera  satis  lato  poetarum  usu  vigebat.  Verum 
tamen  haec  formarum  abundantia  qua  Plautus  et  Terentius  et 

Lucretius  mirum  quantum  delectati  suut,  fieri  non  potuit  quin 
quo  longius  lingua  procederet,  eo  angustioribus  usque  finibus 
coerceretur,  donec  florentibus  Romanorum  litteris  certa  in  eo 
genere  scribendi  norma  constituta  est.  Quam  ob  rem  suffixum 
i  legitimam  vim  consecutum  est  in  sermone  pedestri,  ut  pote 
qui  multo  poesi  enixius  recentiorem  usum  sectaretur  idcircoque 
omnes  etiam  formas  minus  gratas  et  elegantes  quam  maxime 
devitare  studeret.  Contra  in  poesi  veteris  moris  recordatio 
longe  diutius  obtinuit  vel  ideo  quod  plenior  illa  terminatio 
metri  rationibus  quodum  modo  commendabatur,  unde  ne  nobilis- 
simis  quidem  versuum  artificibus  temporum  Augusti  sicut  Ver- 
gilio  Horatio  Propertio  talia  exempla  prorsus  desunt.  lam  ad 
Catullum  ut  revertamur,  quam  parcus  hic  fuerit  in  eiusmodi 
formarum  licentia  adhibenda  si  conferatur  cum  Lucretio  aequali, 
breviter  indicari  potest:  Lucretius  enim  cum  octies  et  quadragies 
infinitivum  in-ier  finivit,  Catullus  idem  ncn  plus  sexies  ausus 
est  et  saepissime  quidem  h.  e.  quinquies  in  carmine  nuptiali 
LXI  nitidissimo,  semel  in  disticho  elegiaco.  Sic  legimus  in 
glyconeis  LXI,  42  citarier.  68  vincier  vel  rectius  fortasse  nitter. 
in  pherecrateis  60.  70.  75  compararier.  postremo  LXVIII**,  141 
componier.  In  his  quantum  poeta  metro  concesserit,  ex  eo 
colligas  quod  omnes  infinitivi  in  ea  versus  sede  collocati  sunt 
quae  dactylicum  semper  pedem  exposcit  vulgaribus  formis 
nullo  modo  expletum  cf.  Horat.  Carm.  IIH,  11.  8.  ,spargier 
agno'  in  versu  Adonio  et  quae  huius  generis  similia  sunt 
accurate  collecta  a  ProIIio  p.  34 — 38  et  Nevio  II  p.  309 — 313. 
Ceterum  de  antiquiore  hoc  suffixo  quod  ad  omnes  pariter 
coniugationes  pertinebat,  explicatius  egit  Lange  in  actis  acad. 
Vindobon.  tom.  X  et  XXVI  p.  115  sq.  cf.  etiam  Corssenus 
symb.  crit.  etc.  p.  465. 

3.  Non  magis  perspicuae  sunt  pristinae  coniugationis 
reliquiae  in  terminatione  imperfecti  I-coniugationis  quae  in 
vulgatis  grammaticis  quartum  locum  tenet.  Hlud  enim  tempus 
apud  scriptores  veteres  haud  raro  m-ibam  formabatur,  ita 
tamen  ut  longe  praevaleret  regularis  terminatio.  Quod  etsi 
verum  est,  tamen  de  origine  priscae  iUius  formationis  non 
aequaliter  inter  viros  eruditos  constabat.  Primo  quidem 
conspectu  haec  quaestio  facile  videtur  absolvi  posse  eo  quod 
ad    contractionem  vocalium    i  et    e  confugias.     Et   fuit  sane 

ista  fere  communis  grammaticorum  interpretatio  veluti  Struvii 
gramm.  Lat.  p.  137,  Reisigii  schol.  Lat.  p.  225,  Curtii  temp. 
et  mod.  p.  291 ,  nisi  quod  Zumptius  §  162  syncopen  litterae 
e  statuit.  Ab  his  omnibus  discrepat  Corssenus  II  p.  736  et 
symb.  crit.  p.  537  sq.  539  sq.  recte  nisi  fallor  iudicans  ex 
duobus  terminis  alterum  iham  sermonis  vere  antiqui  esse,  cum 
alter  iebam  postea  demum  ex  analogia  E-coniugationis  exstiterit. 
Tales  igitur  formas  Catullus  tres  usurpavit  quas  afifero: 
custodibant  LXIIII,  319.  scibant  LXVIll»»,  85.  audibant 
LXXXIIII.  8.  Ex  his  formam  tantum  scibant  codXces  integram 
servarunt,  in  ceteris  manus  librariorum  agnoscimus  qui  imperit§ 
formas  vulgj|,res  metro  incommodas  correxerunt.  —  Quam  late 
Jiut§m  patuerit  vel  apud  posteriores  hoc  scripturae  genus, 
optime  declarant  loci  quos  Nevii  diligentia  II  p.  346  sq. 
collegit. 

4.  Praeterea  ut  in  imperfecto  I-coniugationis  suffixum 
illud-  ibam  pro  pleniore  forma  adhibere  nullo  plane  tempore 
desierunt  poetae,  ita  ne  futuri  quidem  eiusdem  coniugationis 
prisce  'm-ibo  terminati  omnino  evanuit  imitatio  aemulatioque 
cf.  L.  Muellerus  de  re  metr.  p.  402.  Atque  huius  formationis 
unum  in  codicibus  Catullianis  exemplum  superest  XXI,  6  ubi 
libri  optimi  experibus  vel  experibis  suppeditant,  unde  nec 
inter  priores  nec  inter  recentiores  defuerunt  qui  veteris  futuri 
formam  experibis  hoc  loco  scribendam  esse  putarent  ut  Muretus 
Scaliger  eosque  secutus  Rossbachius.  Quamquam  si  quis 
orationis  structuram  in  hac  carminis  parte  vel  obiter  conside- 
raverit,  futuri  nulla  ratione  hic  locum  esse  posse  confidenter 
habebit.  Nam  de  re  praesenti  cum  agatur,  singulae  sententiae 
etiam  praesentibus  temporibus  efferantur  necesse  est,  velut 
recte  sese  excipiunt  ita:  nam  simul  es  —  iocaris  una  — 
haeres  ad  latus.  Quid  igitur?  num  credibile  cuiquam  videbitur 
poetam  elegantissimum  in  enunciato  subsequenti  aequabilitatem 
sermonis  temere  neglexisse  adiecto  tempore  futuro  plane  in- 
tolerabili  ?  A  sensu  igitur  prorsus  ineptum  est  illud  experibts, 
non  item  a  forma,  si  quidem  leguntur  apud  Plautum  et  Teren- 
tium  verba  deponentia  quae  activam  terminationem  induerunt, 
velut  comperior  et  comperio,  largiar  et  illargibo  quibus  utitur 
Rossbachius  in  adnot.  crit.  p.  X.  (cf.  Struve  1.  n.  p.  152, 
Neue  II  p,  341   sq.)    At  vero  ne  plura  verba  faciamus  de  re 

simplicissima,  vide  quaeso  unde  codicum  lectio  procul  dubio 
exorta  sit.  Librarius  archetypi  quod  ex  exemplo  litteris  capitalibus 
conscripto  olim  ductum  fuisse  satis  probabilis  est  sententia 
Schwabii  praef.  edit.  p.  XXVIII,  hunc  errorem  commisit,  ut 
in  EXPERIRIS  quod  ante  oculos  habuit,  litteras  R  et  B  inter 
se  confunderet  et  experibis  calamo  exararet,  id  quod  vel  inte- 
gram  vel  paullo  mutatum  in  experihus  ceteras  deinceps 
membranas  occupavit.  Quod  cum  ita  sit,  vulgata  lectione 
experiris  nihil  verius  aptiusque  hoc  loco  cogitari  potest. 

5.  Pergit  disputatio  ad  reduplicationem  perfecti  antiquitus 
multo  frequentius  quam  postea  adhibitam.  Justae  ac  primitivae 
reduplicationis  haec  vis  est,  ut  stirpis  vocalis  eundem  sonum 
retineat.  Nihilo  tamen  secius  vocabula  non  nulla  restant,  in 
quibus  veteres  more  Graecorum  vocalem  reduplicatae  syllabae 
aliquando  in  e  verterint.  His  adnumerandum  est  quod  praeter 
alia  Gellius  VI,  9  commemorat  perfectum  tetuli  semel  Lu- 
cretio  VI,  672,  tribus  locis  Catullo  quidem  probatum  cf,  LXIII,  47: 
animo  aestuante  rusum  reditum  ad  vada  tetulit.  ibid.  52: 
—  ad  Idae  tetuli  nemora  pedem.  LXVI,  35:  —  si  reditum 
tetulisset.  De  re  ipsa  lege  quae  scripserunt  Corssenus  II  p.  249 
et  L,  Muellerus  de  re  metr.  p.  403.  Ceterorum  exempla  similia 
contulit  Neue  II  p.  357.  —  Praeterea  ex  eo  quod  Gellius  1,  n., 
Diomed.  I  p.  376,  Charis.  III  p,  218,  Priscian,  X  p.  896  formas 
tvii  et  tetuli  a  tollo  dirivant,  concludendum  mihi  videtur 
praeteriti  temporis  formam  sustuli  rectius  a  sustollo  deduci, 
ut  bis  apud  Catullum  legitur  LXIIII,  210:  ,dulcia  nec  maesto 
sustollens  signa  parenti'  et  ibid.  235:  ,candidaque  intorti 
sustollant  vela  rudentes'. 

6.  In  imperativo  denique  tertiae  quae  dicitur  coniugationis 
item  factum  est,  ut  quattuor  illa  verba  dicere  ducere  facere  ferre 
quae  in  sermone  proximorum  temporum  finalem  e  litteram  con- 
stanter  abiecerunt,  apud  scriptores  veteres  pinguiore  etiam  termi- 
natione  fruerentur  cuius  rei  documento  est  exemplorum  collectio 
a  Nevio  II  p.  336  sq.  accurate  facta.  Talem  imperativi  formam 
Catullus  in  uno  ex  illorum  numero  verbo  certe  assumpsit  cum 
face  posuit  XXXVI,  16:  acceptum  face  redditumque  votum. 
Id  qui  recte  perceperit,  non  dubitabit  quin  eadem  ratione  vel 
ante  vocalem  poeta  dixerit  LXIII,  78 :  face  ut  hunc  furor  agitet. 
ibid.  79:  face  uti  furoris  ictu  etc.  neque  aliter  82:  face  cuncta 

mugienti   fremitu  loca  retonent.    Codicibus  mss.  qui  tribus  his         r| 
locis  sine  exceptione  in  breviore  forma  conspirant  nullam  pror-  J 

sus    fidem    esse    dudum    intellexerunt    interpretes.      Sed    alio  J 

loco  LV,  10  num  reduce   quod  Handius    duce  Datano   coniecit         :>; 
an  reduc   quod  Schwabius    plerorumque   librorum  auctoritatem  I 

secutus  impressit,  Oatullo  reddendum  an  plane  aliter  locus  ,| 
fmgendus  sit  ut  non  nullis  visum  est,  propter  miserum  versus 
habitum  pro  certo  constitui  nequit.  —  De  his  imperativis  vide 
etiam  Corssenum  II  p.  602.  Superest  autem  forma  quaedam 
imperativi  quam  Catullus  primus  sibi  concessisse  reperitur.  Ad 
analogiam  enim  illorum  imperativorum  quos  nisi  correptos 
elegantior  aetas  non  comprobavit,  semel  formae  inger  licentiam 
adhibuit  metri  nisi  fallor  necessitate  victus  in  carm.  XXVII,  2: 
,inger  mi  calices  amariores'.  Sic  recte  habent  codices  Gellii  VI, 
20,  6  et  glossa  Philoxeni  apud  Labbaeum  p.  93'»  et  228*,  libri 
Catulliani  male  ingere.  Post  poetam  Veronensem  similiter  qui 
dixerit  inter  dactylicos  solus  invenitiu*  Martialis  VIII,  44,  9: 
rape,  conger,  aufer,  posside:  relinquendum  est,  cf.  L.  Muellerus  de 
re  metr.  p.  401.  Priore  igitur  quaestionis  parte  absoluta  nunc 
quidem  ad  alteram  transeamus  qua  >  ^ ^*>h 

(i.  de  verborum  quorundam  fluctuatione  in  declinandi  ra- 
tionibus  agitur.  Quo  in  genere  CatuIIi  consuetudinem  ut  breviter 
complectamur,  etsi  paucula  minus  classica  ut  ita  dicam  admisit, 
si  cum  perfectissimis  poesis  auctoribus  saeculi  Augusti  eum 
comparaveris,  tamen  eadem  et  veterum  usu  tradita  erant  ideoque 
nequaquam  vitiosa  et  ipsius  aetate  nondum  plane  obsoleta,  id 
quod  ex  parte  demonstrat  posteriorum  usus.  In  universum 
autem  sequitur  hac  quoque  in  re  communem  dicendi  normam, 
ut  intelleges  ex  iis  quae  iam  in  medium  proferemus.  Illa  nempe 
fluctuatio  per  omnes  coniugationes  aeque  pervulgata  et  vel  eam 
ob  causam  antiqui  sermonis  uberioris  formam  ac  speciem  prae 
se  gerens  apud  Catullum  in  quattuor  onmino  verbis  apparet 
qualia  sunt  lavare  fulgere  deponere  potiri,  ut  ordinem  tueamur 
vocalium  copulativarum  quibus  singulae  coniugationes  deinceps 
inter  se  distinguantur. 

Verbum  igitur  lavandi  quod  tempore  florentis  latinitatis 
perfectum  tantum  modo  atque  supinum  cum  temporibus  inde 
derivatis  constat  a  tertia  coniugatione  mutuari,  eiusdem  ter- 
minationes  vel  in  praesenti  tempore  sibi  vindicavit  semel  apud 

Catullum  in  trimetro  scazonte  carminis  XXXVIllI,  14:  ,aut 
qui  lubet  qui  puriter  lavit  dentes',  ubi  salvo  metro  etiam  lavat 
scribere  licuit.  Quod  cum  a  se  non  impetraret  poeta,  facile 
adducor  ut  eum  mero  antiquitatis  studio  ductum  illo  modo 
dixisse  putem.  Contra  metri  commoditatem  sine  dubio  respexerunt 
Vergilius  Georg.  UI,  359.  Aen.  III,  663  et  Horatius  Carm.  IIII, 
6,  26  quoniam  singulis  locis  formae   lavit  vocalis  succedit. 

Alterum  deinde  \Qv\i\xm  fulgere,  quod  vulgo  sequitur  leges 
E-coniugationis,  apud  Catullum  aliosque  fluctuat  inter  hanc  et  ter- 
tiam  coniugationem  velut  docent  LXVI,  94:  ,proximus  Hydrochoi 
fulgeret  Oarion'  et  ibid.  61 :  ,sed  nos  quoque  fulgeremus'.  Potest 
huc  etiam  referri  verbum  tuendi  pariter  sine  littera  vocali  e  sae- 
pius  derivatum.  Eiusmodi  forma  quae  est  tuor  olim  in  Catulli 
carmine  XXI,  5  legebatur  hodie  rectius  inter  Priapea  LXXXV,  5 
locum  tenente.  Utriusque  verbi  usus  quem  modo  explicavimus, 
dactylicorum  maxime  familiaris  est  Lucretio  neque  omnino 
desideratur  apud  Vergilium,  Lucretianae  dictionis  imitatorem 
satis  frequentem  cf.  Kuehnii  Quaest.  Lucr.  p.  20  et  Proll 
p.  30—34. 

Accedit  perfectum  act.  verbi  ponere  temporibus  antiquis 
haud  raro  ex  analogia  I-coniugationis  in-ivi  formatum,  qua  de 
re  egerunt  Corssenus  I  p.  419  sq.  H  p.  583.  585  et  L.  Muellerus 
de  re  metr.  p.  401.  Atque  hac  ratione  semel  CatuUus  fecit 
deposivit  in  stropha  altera  carminis  XXXIHI  ad  laudes  Dianae 
celebrandas  compositi,  ubi  v.  7  sq.  leguntur :  ,quam  mater  prope 
Deliam  |  deposivit  olivam'.  Sic  primus  emendavit  Palladius 
codicum  deposuit  scripturam  metro  ut  observare  licet  non 
accommodatam.  Quantopere  autem  veteribus  placuerit  talis 
huius  perfecti  conformatio,  poetarum  scaenicorum  et  inscrip- 
tionum  exemplis  probarunt  Struve  L  n.  p.  198.  281  sq.  et 
Neue  II.  p.  386. 

Tertiae  denique  coniugationis  unum  praebet  Catullus  verbi 
exemplum  vulgo  quartae  legibus  subditicii  quale  est  potiri 
LXIIII,  402:  ,liber  ut  innuptae  poteretur  flore  novercae'.  In 
his  item  librarii  manum  poetae  depravarunt,  cum  regularem 
formam  potiretur  substituerent  prorsus  ineptam.  Ceterum 
eiusdem  formae  ut  de  aliis  taceam,  locus  est  apud  Attium  Trag. 
rell.  590.    Terent.  Phorra.  469.  830.     VaL  Flacc.  VH,  54  nec 

saepius  CatuUo  fluctuat  Lucretius  qui  praeeunte'  Ennio  ann.  78 
et  trag.  260  potitur  tertiae  attribuit  coniugationi  in  II,  653 
quamvis  in  ceteris  quae  huc  pertinent  veibls  tam  longe  pro- 
gressus,  ut  poetas  comicos  epicosque  si  non  superare,  tamen 
exaequare  reperiatur.  Generatim  de  hoc  fluctuationis  genere 
vide  Corsseni  symb.  crit.  p.  538  sq.,  Reisigii  schol.  Lat.  §  152 
p.  250  sq.  cum  Haasii  nota  293,  Lachmanni  coram.  Lucr.  V,  768.  — 
Collegit  exempla  Neue  II  p.  320  sqq. 
lam  restat  seorsus  exponendum 

d.    De  adrerblo. 

Neque  vero  in  animo  est  de  variis  adverbiorum  generibus 
plenius  nunc  disquirere,  primum  quod  non  ita  magna  eorum 
minus  usitatorum  copia  prostat  in  Catulli  carminibus,  deinde 
ne  ligna  in  silvam  ferre  videamur  post  ea  quae  iam  ab  aliis 
de  hac  re  fuse  copioseque  disputata  sunt.  Itaque  satis  habemus 
ea  tantum  adverbia  proferre  quae  ob  maiorum  quandam  vene- 
rationem  et  observantiam  ex  uberrimis  priscae  linguae  fontibus 
CatuUus  hausit  improbata  quidem  posteriorum  usu,  sod  minime 
reprehendenda.  Quamquam  multo  cautior  eatenus  fuit  Lucretio, 
qui  cum  materiam  plane  diversi  generis  tractaret  eandemque 
rudem  atque  incultam,  ,patrii  sermonis  egestate'  quam  pluribus 
locis  aperte  conqueritur,  saepissime  cogebatur  cum  alia  vocabula 
tum  maxime  adverbia  ad  regulas  analogiae  recens  fmgere  collata 
quidem  a  Bonterwekio,  Lucr.  Quaest.  p.j40  et  Prollio  1.  n.  p.  55. 
His  praemissis  ad  propositum  ut  accedamus,  res  notissima 
est  in  non  nuUis  adiectivis  accidere  ut  licet  0  -  decli- 
nationem  sequantur,  tamen  adverbia  etiam  in  -  ter  formata 
admittant,  sed  ita  ut  vulgata  et  regularis  e  terminatio  in  eisdem 
locum  habere  non  desinat.  Ex  eorum  numero  quae  in  sermonem 
florentem  transierunt,  non  opus  est  singula  afferre  quando  in 
vulgus  cognita  sunt  cf.  Reisigii  schol.  Lat.  §  134  p.  208.  — 
Prisc.  XV,  3,  13.  Sed  cum  prioribus  qualia  CatuUus  communia 
habet  eius  modi  adverbia  postea  obsolefacta,  talia  sunt  pau- 
cissima :  miseriter  LXIII,  49  ut  Ennius  teste  Prisciano  I  p.  621 
K.  et  Dec.  Lab.  60.  Tum  puriter  bis  XXXVIUI,  14  et  LXXVI 
19  cf.  Pomp.  Bon.  10.  Nov.  97  ac  properiter  in  fragmento  hoc: 
,animula    miserula    properiter    abiit'    cf.  Nonius  p.  517,  cum 

Diomedes  p.  513  P.  eundem  versum  Sereno  adscribat;  item  porro 
dixerunt  Pac.  332  et  Att.  629. 

Disputatione  igitur  de  formis  antiqui  sermonis  ad  finem 
perducta  non  alienum  videtur  paucis  comprehendere  quae  pro 
certo  nobis  statuisse  videamur: 

1.  CatuUus   etsi   ea  floruit  aetate    qua  lingua  Latina   per   Ci- 
ceronem   et  Caesarem   ad    summam  perfectionem  est  pro- 

■       vecta,  tantum  tamen   aberat   ut  presse  aequalium  suorum 
1^''.i      consuetudinem  scribendi  sectaretur,  ut  haud  paucis  in  rebus 
quae  ad  genus  orthographicum  et  flexionem  verborum  per- 
tinent,   veterum  poetarum  sermonem  imitaretur  vel  potius 
conservaret. 

2.  Saepe  certe  numero  non  tam  antiquitatis  studio  quam  metri 

causa  ut  passim  iam  adnotatum  a  nobis  est,  priscis  formis 
indulsit,  quamquam  hoc  multo  minoris  ei  momenti  fuisse 

i  quam  Lucretio  censemus:  etenim  de  admirabili  arte  et 
elegantia  qua  primus  Romanorum  tredecim  versuum  Grae- 

^:-       corum    genera   Latinis  'modis    adaptavit,    nemo   est  quin 

..,       aequabiliter  sentiat. 

3.  In  renovanda  antiquitatis  memoria  eo  diflfert  a  Lucretio  quod 
-        priorum  poetarum  vestigia  non  tam  anxie  quam  hic  pressit, 

si  melica  potissimum  carmina  Catulli  respicis,  quoniam  ne 
convenit  quidem  studiosa  haec  imitatio  lyricae  poesi  ut  pote 
ab  altiore  dicendi  genere  alienae  et  sensus  motusque[animi 
sinceros  nobili  quidem,  sed  facili  commodaque  orationc 
explicanti.  Ubicunque  vero  ad  doctrinae  ostentandae  ra- 
tionem  delabitar  velut  in  iis  carminibus  quibus  Alexan- 
drinorum  poesin  Latinis  versibus  expressit,  non  sine 
grandiloquentia  quadam  formas  vetustas  et  ex  parte  iam 
obsoletas  adhibuit. 

B.  De  formis  semioiiis  vulgaris. 

Catullus  cum  antiquae  scripturae  consuetudinem  satis  fre- 
quentibus  cum  elocutionimi  tum  formarum  exemplis  probavisse 
inveniatur,  multo  tamen  angustioribus  finibus  circumscripsit 
sermonis  vulgaris  licentiam ,  qua  e  dactylicorum  numero  sae- 
pissime  Lucretium  usum  esse  manifestum  est  ex  iis  quae  passim 
de  hac  re  adnotavit  Lachmannus  in  commentario  carminis  Lucre- 

tiani  et  quae  diligenter  praeter  alios  collegit  Kuehn  diss. 
p.  23  sqq.  Ad  institutum  igitur  ut  veniamus,  ne  ab  hac  quidem 
quaestiono  omnino  excludi  potest  de  orthographia  disceptatio, 
sed  aliam  atque  initio  huius  disputationis  rationem  nunc  ingredi 
placet  eam  quidem  ut  primum  de  consonis,  tum  de  vocalibus 
iisque  quae  proxime  his  accedunt  disseramus. 

a.  De  consonis.  % 

1.  In  non  nullis  vocabulis  pinguius  nobis  occurrit  scribendi 
genus  insertione  litterarum  quarundam  effectum  id  quod  primum 
cadit^  in  c  consonam  quae  saepius  ante  l  et  x  locum  habet. 
Neque  vero  credas  hunc  morem  vere  esse  antiquum  quod  obiter 
rem  conscideranti  facile  videri  possit,  immo  ex  linguae  usu 
quotidiano  ortus  diu  viguit  non  solum  in  libris  scriptorum  sed 
etiam  in  insriptionibus,  quibus  insunt  formae  extincxit  nanctus 
iuncxit  coniuncx  similes  aliae  cf.  Corssenus  I  p.  261  et  de  usu 
Plautino  Ritschelii  Proll.  Trin.  p.  CII.  Quod  si  verum  est,  non 
satis  liquet  cur  Lachmannus  qui  in  Lucretii  III,  1044  resiincont 
formam  non  dubitaverit  retinere,  locis  duobus  IIII,  641  et  V, 
1195  spreta  codicum  fide  maluerit  cotv/rnicihus  et  adiunxH 
imprimere.  Catulli  quidem  membranis  eius  modi  scripturae 
exempla  duo  exhibentur  certa,  qualia  sunt  mulcta  LXIIII,  190 
et  mulctantes  ibid.  192.  Sed  fortasse  huc  etiam  spectat  si  recte 
suspicatus  est  Hauptius,  Quaest.  Cat.  p.  23  illud  ancxiis  LXI,  46 
quod  Lachmanno  magnopere  placuit.  Locum  enim  vitiose  in 
libris  sic  conceptum:  ^quis  deus  magis  amatis'  multl  homines 
docti  coniecturis  partim  parum  aptis  quas  longum  est  deinceps 
enumerare  tentarunt,  sed  omnium  conatus  et  sententiam  et 
formam  litterarum  si  considero,  longe  superasse  mihi  videtur 
Hauptius. 

2.  Non  minus  offensionis  habet  quod  in  suffixis  quibusdam 
qualia  sunt  esimus,  esus,  ies  aetate  sermonis  expoliti  unice 
legitima,  ante  s  saepius  litteram  n  insertam  invenimus  qui  mos 
linguae  vulgaris  est  et  sane  antiquus  quoniam  uberiores  illas 
terminationes  Plautina  aetas  coustanter  probavit  docente  Ritschelio 
ProII.  Trin.  p.  CIII.  Extritam  vero  politiorum  temporum  con- 
suetudine  n  litteram  plebeius  rusticusve  sermo  cum  aliis  licentiis 
diutius  servavit  ita  quidem,  ut  nec  nobiles  scriptores  proraus 
repudiarent    primitivae    formationis    memoxiam   non  nunquam 

redintegrare.  Hac  ratione  Catullus  bis  in  uno  eodemque  versu 
adverbia  finxit  numeralia  quotiens  et  totiens  LXXI,  5  ita:  ,nam 
quotiens  futuit,  totiens  ulciscitur  ambos'.  Unde  fieri  non  potuit 
quin  ex  analogia  talium  formarum  etiam  in  alia  vocabula  in 
quibus  omnino  locum  non  habet,  littera  n  saepius  se  insinuaret 
veluit  in  thensaurus  apud  Plautum  aliisque  quae  ex  in- 
scriptionibus  conquisivit  Corssenus  I.  p.  252.  255.  —  De  usu 
Lucretii  vide  Lachm.  comm.  p.  280  et  395.  ' 

3.  Plane  eodem  modo  factum  videmus  ut  pro  simplici  x 
littera  interdum  xs  scriberetur,  quod  primum  accidit  in  SC.  de 
Bacchan.,  ubi  exstrad  legitur,  tum  paullo  posterius  saxsum  in 
sepulcro  Scipionum  teste  Corsseno  I  p.  296  sq.,  qui  illam  tradit 
scribendi  rationem  usque  ad  proxima  post  Augustum  tempora 
An  usu  fuisse  in  monumentis  publicis,  praevalente  tamen  regulari 
per  X  scriptione.  Talem  igitur  formam  Catullo  Schwabius 
restituit  emendatione  certissima  eademque  simplicissima,  cum 
LXVIIP,  143  ex  optimorum  codicum  deastra  facillime  dexstra 
elicuit:  nam  permagna  similitudo  quae  inter  a  Qi  x  litteras 
intercedit  maiusculas  quibus  exemplum  unde  liber  archetypus 
originem  traxit,  olim  videtur  scriptum  fuisse  (cf.  supra)  plurimos 
librariorum  errores  procreavit  ^). 

4.  Porro  iam  antiquissimis  linguae  monumentis  quoad 
eorum  reliquiae  ad  nos  pervenerunt,  edocemur  in  iis  nominibus 
verborumque  iformis  in  quibus  labialis  m  et  dentalis  t  yel  s 
concurrant,  litteram  p  vulgo  interponi  et  sonorum  inter  se  co- 
pulationi  inprimis  aptam  et  pronuntiationi  mirum  quantum  sub- 
venientem  cf.  Prisc.  p.  854.  Quibus  de  causis  etiam  posteriores 
traditam  hanc  more  maiorum  consuetudinem  in  scribendo  re- 
tinuisse  iure  putantur  neque  aliter  Catullum  dixisse  testantur 
sumptuosas  XXXXIIII,  9.  ademptum  LXVIII'',  93.  contemptam 
LX,  5  et  quae  alibi  extant  huius  generis  similia.  —  In  his  igitur 
cum  p  euphonicum  nihil  habeat  dubitationis,  plane  inutile  est 
neque  ulla  etymologiae  lege  defendi  potest,  etsi  ne  hodie  quidem 
desunt  qui  summo  opere  studeant  defensitare,  in  verbo  quod  est 
lemptare.  ^ovum  huic  rei  lumen  attulit  Corssenus  I  p.  122 
rectissime  docens  ut  a  verbo  intendere  participium  intentut  ab 


1)  Sic  iin  Lucr.  in,    596   libri  mss.  easangui   pro  exsangui  et  VI,  385 
eatuhrunt  pro  extulerunt  oflferunt  cf.  Lachm.  comm.  p.  370. 

eoque  intentare  derivatum  esse,  ita  etiam  intensivum  tentare  a 
participio  tentus  verbi  tendere  manasse.  Veram  esse  hanc  ex- 
plicationem  cum  per  se  intellegitur  tum  egregie  confirmatur 
lectione  Germanensis  et  Hamburgensis  qui  in  XI,  14  tentare  \ 
praebent,  non  temptare  qualem  formam  vulgo  impresserunt  edi- 
tores  communem  scribendi  usum  sequentes.  ' 

5.  Postremo  huc  revocanda  est  fluctuatio  dentalium  d  et  t,         ',: 
quae  cum  in  exitu  vocabulorum  nOn  diversam  pronuntiationem 
admittant   (cf.  Charis.  p.  87  P.)  saepe  inter   se    confunduntur 

tam  in  codicibus  quam  in  inscriptionibus  cf.  Corssenus  I  p.  193 
sq.  Maxime  autem  huius  fluctuationis  locus  est  in  praeposi- 
tionibus  et  coniunctionibus  quae  libros  Plautinos  tam  frequen- 
ter  occupavit  ut  Ritschelius  Proll.  Trin.  p.  XCVIII  sq.  ad  morem 
illorum  temporum  religiose  servandum  singulas  eius  modi  voces 
ubique  t  littera  terminaret.  In  Catullianorum  carminum  exem- 
plaribus  pauca  admodum  huius  scripturae  exempla  feruntur 
quae  adscribo:  aput  LXIII,  53.  haut  XXVIIII,  8  et  LXVI,  35 
nisi  quod  h  omissum  est  ut  saepe  etiam  in  membranis  Vergilii 
monento  Wagnero,  Orthogr.  Verg.  p.  430.  deinde  pro  vulgata 
lectione  sed  LXIIII,  68  Lachmannus  cui  Schwabius  adstipula- 
tus  est,  melius  nisi  fallor  set  scripsit  vestigia  secutus  opti- 
morum  librorum  qui  perperam  si  tradunt.  Contra  soli  libra- 
riorum  imperitiae  adiudicaudum  est  alit  pro  alid  XXVIIII,  15 
qua  in  re  item  illi  peccarunt  in  Lucretio  cf.  Lachm.  comm.  p.  53 
155.  286. 

In  consonarum  geminatione  quam  veteres  poetue  post  eos- 
que  maxime  Lucretius  saepe  metro  concesserunt,  quippe  ut 
syllabam  per  se  correptam  producerunt,  notandum  est 

6.  litterae  l  in  vocabulis  suffixo  ela  vel  ella  praeditis  ve- 
hementer  fluctuare  in  codicibus  duplicationem.  Atque  hanc 
varietatem  scripturae  ad  certam  normam  redegisse  egregia  Lach- 
manni  laus  est  qui  explorata  librorum  antiquissimorum  ortho- 
graphia  in  comm.  Lucr.  p.  204  notam  omnibus  regulam  hanc 
quidem  proposuit,  ut  simplici  l  verba  scribenda  essent  in  qui- 
bus  e  litteram  syllaba  longa  praecederet,  duplici  ubi  prima 
brevis  esset.  Neque  falso  eum  praecepisse  recte  intellexit  Cor- 
senus  I  p.  226  sq.  Membranae  vero  Catulli  non  ubique  cum 
illa  lege  consentiunt,  bene  scilicet  habent  loquella  LV,  20  semel 
hoc  loco  obvium,  sed  male  quod  saepe  occurrit  querela  LXIIII, 

130. 195.  223.  LXVI,  19.  Verum  tamen  hoc  librariorum  potius 
quam  poetae  inconstantia  factum  esse  ipsum  illud  loqttella  ma- 
nifesto  indicat.  —  Similiter  geminata  littera  opus  esse  in  pille- 
atus  quod  XXXVIl,  2  legitur,  sententia  est  Fleckeiseni  Orthogr. 
Lat.  p.  25  nec  obstare  videtur  Germanensis  in  quo  alteram  l 
huius  vocis  erasam  esse  Duebnerus  adnotat. 

Num  vocem  religio  Catullus  adaucta  prima  syllaba  dixerit 
paullo  infra  ubi  de  eius  prosodia  sermo  erit  aptius  explana- 
bimus.  In  hoc  scilicet  nomine  cum  alius  aliam  seribendi  ra- 
tionem  sequeretur,  pariter  omnes  et  rerum  auctores  et  poetae 
in  perfectis  repperi  rettuli  reppuli  rettudi  ac  formis  inde  deri- 
vatis  p  Qi  t  consonas  propter  etymologiam  semper  geminarunt, 
quando  illa  quidem  tempora  ex  repeperi  retetuli  repepuli  cet. 
elisa  littera  e  prodierunt,  cf.  Corssenus  I.  p.  38.  Itaque  etiam 
Catullus  LXXVIIIf,  4  reppererit  scripsisse  censendus  est  quod 
solus  exhibet  Datanus  ceteris  et  optimis  quidem  repererit  tuen- 
tibus  metro  non  accomodatum. 

Verbo  attingam  eundem  Dati  codicem  pro  aridus  constan- 
ter  arridus  praebere  I,  2  et  XXXXVIII,  5  idem  quod  in  Lu- 
cretii  Quadrato  accidere  monet  Bouterwek  1.  n.  p.  16.  Quam 
inutilis  haec  sit  scriptura,  ultro  quisque  comprehendet:  nam  a 
littera  iam  per  se  producta  est.  —  Contra  pro  rusam  gingivam 
XXXVIIII,  19  Lachmannus  rectius  russam  impressit  velut  in 
Lucr.  ini,  75  russaque  vela  scripsit  propterea  quod  radix  huius 
vacabuli  cum  similibus  semper  u  brevem  habet  et  quod  Apu- 
leius  apoL  p.  393  Oudend,,  qui  versus  huius  carminis  18  et  19 
respexit,  item  russam  legit  littera  s  duplicata  cf.  etiam  fauces 
russae  Enn.  Trag.  rell.  356  Rib.,  russi  Batavi  Mart.  XIIII, 
176,  1. 

In  eiectione  consonantium  primo  loco  dicendum  est 

7.  de  h  littera  quae  cum  pervaga  sit  atque  pertenuis,  di- 
versas  per  temporis  processum  mutationes  passa  est  cf,  QuintiL 
I,  5,  1 9.  Atque  ista  eius  in  scribendo  omittendoque  fluctuatio 
quae  in  antiquissimis  .tamen  inscriptionibus  nondum  locum  ob- 
tinet ,  inde  a  Caesaris  aetate  magis  magisque  increbuit  teste 
Corsseno  I  p.  103.  Quo'd  cum  ita  sit,  non  defuerunt  gramma- 
tici  nec  vetustiores  nec  recentiores  qui  in  ambigua  re  certam 
scribendi  constantiam  statuere  pro  se  quisque  studerent,  sed 
cum  plerique  subtiliore  quadam  cognitione  et  doctrina  qua  opus 

est  ad  verum  rectumque  inveniendum  carerent,  fieri  non  potuit 
quin  alius  aliud  praeciperet  non  magis  sibi  inconstans  quam 
ipsius  antiquitatis  usus.  Quare  multo  minus  nos  mirabimur 
vidcntes  quanta  licentia  olim  librarii  hanc  scribendi  fluctuatio- 
nem  auxerint  de  suo  ingenio  ubicunque  fieri  potuit  auctoribus 
qiiam  plurimum  largientes.  Sic  in  Catullianis  codicibus  multa 
deprehenduntur  vocabula  vitiose  sine  spiritu  exarata  itemque 
multa  prave  cum  eodem  prolata  (cf.  Gell.  II,  3,  3.  4).  Ad 
prius  genus  fere  haec  pertinent:  aedus  arundinosus  amadryades 
aut  endecasyllabi  edera  ederigera  erus  ^)  era  elleborus  olus  ortus 
ortulus  iacinthinus  nec  non  similia.  Editores  singulis  his  voci- 
bus  recte,  si  etymologiam  et  ex  parte  Graecam  linguam  re- 
spicis,  litteram  h  praeposuerunt  cf.  etiam  Festus  p.  423.  Poste- 
rioris  generis  suut  humor  humidus  humerus  alia,  quorum 
vulgarem  per  h  scriptionem  nulla  etymologiae  lege  defendi  posse 
Corssenus  I  p.  107  not.  docet.  Quam  late  autem  in  ore  vulgi 
patuerit  mendosae  aspirationis  consuetudo,  luculenternobis  osten- 
dit  Catullus  epigrammate  LXXXIIII,  quo  Arrium  quendam  de- 
ridet  ut  pote  chommoda  pro  commoda,  hinsidias  pro  insidias, 
Hionios  pro  lonios  loqui  solitum  cf.  Quintil.  I,  5,  20  qui  hoc 
carmen  respexit  et  alia  quoque  eius  modi  exempla  memoravit. 
Praeterea  legas  velim  de  hac  re  Corssenum  1.  n.  et  Schuchard- 
tium  de  vocalismo  serm.  vulg.  Lat.  I,  pag.  73  sq. 

Accedit  quod  etiam  in  mediis  vocabulis  litterae  h  sonus 
tam  tenuis  fuit  ut  frequenter  abiiceretur  praecipue  inter  binas 
vocales  concinentes  qua  de  re  infra  agemus  explicatius.  —  Ne- 
que  vero  silentio  praetermittendum  videtur  in  inscriptionibus 
posteriorum  temporum  pro  h  interdum  ch  scriptum  extare,  cuius 
usus  causa  inde  repeti  potest  quod  homines  indoctos  simplicis 
aspiratae  oblivio  paullatim  adeo  ceperat  ut  mala  aliorum  pro= 
nuntiatione  inducti  in  locum  h  litterae  ch  substituerent  itaque 
etiam  scriberent  in  monumentis  publicis  perinde  atque  in  co- 
dicibus  cf.  Corssenus  I  p.  112.  Ita  scriba  libri  Germanensis 
pro  mihi  et  nihil  constantissime  michi  et  nichil  exaravit. 

8.  Sequitur  nunc  apte  disputatio  de  litterae  n  eiectione 
cuius  et  in  omnibus  verborum  partibus   locus   est  et  ut  nulla 


1)  Quamquam  in  hoc  nomine  contrariam  scribendi  rationem    secutus 
est  Ritschl.  ProU.  Trin.  p.  XCVIII  probante  Fleckeiseno  ep.  crit.  p.  10. 

admodum  appareat  maior  sermonis  vulgaris  licentia.  Excidit 
autem  primum  quidem  in  stirpibus  vocabulorum  ante  s  con- 
sonam  satis  certe  frequenter,  si  exempla  conferas  ex  inscrip- 
tionibus  quae  attulit  Corssenus  I  p.  254.  Qualia  huius  generis 
in  uno  alterove  libro  Catulliano  probo  reperiuntur,  talia  sunt: 
demostres  LV,  2  Santen.  et  Hamburg.  mostrum  LXIIII,  101 
Colbertin.,  mostra  CIIII,  4  Datanus  ut  videtur  prima  manu. 
Item  elisa  n  festra  pro  fenestra  dixit  Ennius  apud  Macrob. 
Sat.  III,  12  p.  305  Jan.  neque  aliter  ac  Catullus  scribere  voluit 
Vergilius  cf.  Wagneri  Orthogr.  Verg.  p.  456.  458.  Fleckeisen. 
ann.  Jahn.  LX  p.  261.  —  Aliquanto  deinde  saepius  n  omittitur 
apud  poetas  scaenicos  antiquos  in  terminationibus  participiorum 
praes.  act.  A-  et  E-  coniugationis ,  qua  de  re  egit  Corssenus  I 
p.  252  et  supplem.  crit.  p.  245.  Huius  elisionis  unum  in  pcr- 
scrutandis  Catulli  carminibus  exemplum  inveni,  sed  fide  dignis- 
simum  quod  est  antistas  VIIII,  2 :  .antistas  mihi  milibus  tre- 
centis'.  Sic  omnes  habent  sine  ulla  discrepantia  codices  boni 
nec  causam  sane  video  cur  traditioni  planissimae  et  certissimae 
editores  diffisi  sint.  Formam  e  sermone  plebeio  vel  familiari 
assumptam  cui  exempla  similia  ne  Lucretio  quidem  absunt,  ar- 
gumentis  satis  idoneis  confirmarunt  Handius  observ.  crit.  p.  44 
et  Kochius  in  mus.  Rhen.  VIIH,  p.  305.  XI,  p.  640.  —  Eidem 
porro  consonae  saepius  accidit,  ut  duplicata  appareat  in  certis 
quibusdam  vocabulis  quorum  pars  prior  ex  con  praepositione 
constat,  altera  initium  capit  ab  n  littera.  In  hoc  tamen  parium 
consonarum  concursu  alterutram  n  loco  decedere  ex  antiquissi- 
mis  membranis  observavit  Lachm.  ad  Lucr.  p.  136.  Itaque 
scribendum  esse  conuhium  conectere  coniti  et  quae  alia  sunt 
cognata.  Veram  esse  hanc  regulam  liber  testatur  Thuaneus 
Veronensi  aliquanto  vetustior,  cuius  longe  maxima  est  in  redi- 
gendo  Latulli  carmine  LXII  auctoritas:  praebet  enim  is  quidem 
vv.  27  et  57  aperte  conuhium,  reliqui  cum  hic  et  alibi  semper 
geminationem  litterae  tueantur. 

Litteram  m  bis  Catullus  extrusit  in  Graeco  nomine  tym- 
panum  LXIII,  8  et  9  metricis  causis,  scilicet  ut  syllabam  po- 
sitione  productam  corriperet,  quod  primus  recte  percepit  Scaliger 
cf.  etiam  Varro  Sat.  Men.  31,  36. 

9.  Haud  raro  etiam  r  littera  decidit  in  adverbiis^rom*  propror- 
sus,  rusum  pro  rursum,  susum  pro  sursum  etc.  maxime  usitatis 

in  sermone  poetarum  comicorum,  qua  de  re  vido  Ritschl.  ProU. 
Trin.  p.  CIV.  Quonim  rationem  pluribus  locis  expressit  Lucre- 
tius  (cf.  Lachm.  comm.  p.  144.  217),  sed  semel  tantum  Catul- 
lus  in  LXIII,  47  ubi  codices  optimi  Germanensis  Colbertinus 
Santenianus  habent  aestuanter  usum,  quae  lectio  si  extremam 
r  litteram  sequenti  ut  par  est  voci  adiungis,  poetae  manum 
olim  aestuante  rusum  dedisse  luculenter  docet.  Atque  de  hac 
forma  vulgari  post  Scaligerum  qui  dubitaverit  nuUum  equidem 
invenio  recentiorum  interpretum.  Ceterum  de  eiusmodi  licentia  ru- 
stici  sermonis  disseruerunt  Prisc.  p.  559.  Vel.  Long.  p.  2237 
et  nostro  quidem  saeculo  optime  Corssenus  I  p.  243  et  symb. 
crit.  p.  396. 

10.  Fere  eadem  nsus  frequentia  t  littera  in  mediis  voca- 
bulis  eiicitur  ante  proximam  consonantem,  id  quod  potissimum 
in  praepositionem  post  cadit.  Quem  morem  itidem  ex  usu  lin- 
guae  quotidiano  ortum  esse  patet:  nam  litterarum  inter  se  co- 
pulationes  quales  sunt  st-t,  st-c,  st-qu,  st-m  pronuntiationi  ni- 
mis  erant  molestae  atque  incommodae  ob  eamque  rem  factum 
est,  ut  consona  t  vivido  vulgi  ore  facile  extereretur.  Ex  eo  ge- 
nere  sunt  postemplum  posquam  posconsulatu  alia  in  inscriptio- 
nibus  obvia  et  posne,  quod  in  Ennii  ann.  235  Vahl.  pro  poste 
legendum  coniecit  Corssenus  I  p.  183  adnot.  Liber  Catulli 
Datanus  solus  eius  modi  formam  servavit  praepositionis  posquam 
tribus  quos  pono  locis  XI,  23.  LXIIIJ,  313.  LXXXIIU,  11. 
Probavit  id  quidem  Bergkius,  probavit  item  et  inter  verba 
poetae  recepit  Rossbachius  ceteris  vulgatam  scripturam  tuentibus. 
Non  recte  fortasse.  Etenim  Datani  fides  num  prorsus  in  hac 
re  spernenda  sit,  valde  dubito :  nam  cum  insignem  inter  codices 
Catullianos  locumobtinettummagnoperecavendum,  nelicentiapoe- 
taeVeronensis  communi  ceterorumusu  quasi  artissimo  vinculo  astrin- 
gatur  cf.  Haupt.  Quaest.Cat  p.  70.  Ritschl.  mus.  Rhen.  VII  p.  571. 

11.  Postremo  agendum  est  de  sibilanti  s  littera  qua  nulla 
fere  «aepius  in  lingua  Latina  omittitur  cum  alibi  tum  in  exitu 
vocabulorum.  Et  in  mediis  quidem  vocibus  praecipue  ante 
nasalem  n  evanuit  in  certis  verborum  formis  particula  ne  ad- 
auctis  velut  demonstrant  ain'  pro  aisne,  satin'  pro  satisne,  vi- 
den'  pro  videsne,  quod  postremum  ter  apud  CBtullum  exstat 
LXI,  77  et  98.  LXII,  8  cf.  Ritschl.  Proll.  Trin.  p.  CVL  In 
altero  deinde  genere  unde  potissimum  evenerit,   ut  scriptores 

veteres  adeo  frequenter  sibi  permitterent  litterae  *  in  fine  no- 
minum  per  apocopen  quandam  abiectionem,  recte  explicat  Core- 
senus  I,  p.  294  docens  priores  poetas  illam  s  finalem  non  tam 
ut  plenam  quam  ut  tenuem  consonantem  qualis  tum  in  sermone 
plebeio  valeret,  elocutos  esse,  quare  vel  in  scribendo  facillime 
decidere  potuerit  (cf.  etiam  Quintil.  VIIII,  4,  38).  Certe  qui- 
dem  Catullus  positionem  insequentis  dictionis  consona  prima 
eflfectam  devitare  curavit,  cum  semel  toto  opere  CXVI,  8  in  ea 
pentametri  sede  ubi  dactylus  est  legitimus,  syllabam  is  cor- 
•reptam  hunc  in  modum  truncaret:  ,at  fixus  nostris  tu  dabf 
supplicium'.  Quo  loco  codicibus  uno  consensu  dabis  offerentibus 
nullam  omniuo  fidem  esse  dudum  intellexerunt.  Hoc  genus 
scribendi  quod  Cic.  or.  48,  161  subrusticum  appellat,  multo 
pluribus  exemplis  probavit  Lucretius  item  metri  nec^ssitate 
victus  cf.  Lachmann.  conmi.  p.  28  sq.  et  de  universa  re  etiam 
L.  Muellerus  de  re  metr.  p.  345.  Reisig.  t*chol.  Latin.  §  48, 
p.  61. 

Jam  pauca  addenda  sunt 

b.  De  Tocallbng. 

In  his  rusticus  fit  sermo,  si  vocalis  primae  syllabae  voca- 
buli  eundem  quem  altera  sonum  habet,  id  quod  non  magis  in 
substantivis  quam  in  adiectivis  cernitur  cf.  Corssenus  II  p.  309. 
Ex  illormn  nummero  affero  e.  g.  lucuna  pro  lacuua  ter  proba- 
tum  Lucretio  (cf.  Lachm.  ad  Lucr.  III,  1031),  tugurium  pro 
tegurium  quod  vel  sermo  urbanus  sibi  vindicavit:  inter  haec 
referenda  sunt  rutundus  rubustus  alia  pro  rotundns  et  robustus 
apud  Lucretium  et  ipsum  non  semel  obvia.  Quodsi  constat 
ex  adiectivis  unum  esse  iucundus  qubd  exculta  lingua  Latina 
in  perpetuum  adoptaverit,  mirum  sane  est  in  CatuIIi  carminibus 
praeter  formam  hanc  regularem  saepius  nobis  occurrere  scrip- 
turam  iocundus  libris  aut  omnibus  aut  uno  alterove  exhibitam. 
Qua  de  re  comparari  possunt  hi  loci:  VIIII,  9.  XIIII,  2. 
XXXXVI,  3.  L,  16.  LXII,  26.  47.  LXIIII,  161.  215.  LXVI,  82. 
LXVII,  1  bis.  LXVIIIa,  16.  CVIIII,  1  cf.  Laber.  121.  Ut  co- 
dices  fluctuant,  ita  ne  editores  quidem  veluti  Lachmannus  Ross- 
bachius  Schwabius  certam  scribendi  normam  quaesiverunt  ibi- 
que  tantum  ubi  libri  inter  se  consentiunt,  formam  illam  insoli- 
tam  praetulerunt.     Quamquam  haec  scriptura  cuius  mentionem 

fedmus,  ne  plane  memoria  eius  aboleretur,  omaibus  legibus 
repugnat  ex  quibus  singulae  vocales  mutantur  et  debilitantur 
nec  quidquam  aliud  est  nisi  librariorum  inconstantia  cf.  Corss.  I 
p.  299  et  symb.  crit.  p,  546. 

Longe  aliter  sese  res  habet  in  scripturae  ae  et  e  confusione 
quae  quidem  ratio  ex  prava  vulgi  pronuntiatione  profecta  per 
omnia  tempora  communi  usu  duravit.  Ac  primum  quidem  hoc 
Lucilii  aetate  factum  esse  tradit  Varro  L.  L.  VII,  96.  Itaque 
cum  iam  antiquitus  vehementer  fluctuaret  singulorum  vocabu- 
lorum  scribendi  genus,  fieri  non  potuit  quin  etiam  in  codices 
irreperet  ista  confusio  eoque  maior  esset  quo  longius  quis  ab 
antiquitate  distaret  liber  manu  scriptus.  In  re  igitur  diiudi- 
canda  num  per  e  an  per  ae  certa  quaedam  vocabula  rectius 
proferantur,  maximi  quidem  momenti  sunt  cum  antiquissimae 
membranae  ideoque  fide  dignissimae  tum  inscriptiones  et  rei- 
publicae  et  saeculi  Augusti  utpote  contagione  temporum  inse- 
quentium  nondum  depravatae  cf.  Corssenus  I  p.  325.  689.  His 
scilicet  docemur  per  diphthongum  verba  scribi  maeror  maestus 
paenitet  taeter  scaena  saepire  saeptum  saeculwm  et  quae  sunt 
similia,  contra  vocali  e  designari  cena  cenare  obscenus  femina 
fecundus  fenus  etc.  cf.  Corssenus  1.  n.  et  symb.  crit.  p,  188  sq. 
191.  Fleckeisenus  quinquag.  art.  p.  27.  Ritschelius  ProU.  Trin, 
p.  XCVII.  Stabilita  igitur  horum  vocabulorum  scriptione  re- 
vertimur  ad  Catullum,  ut  quam  in  eo  genere  consuetudinem 
secutus  sit  videamus.  Qua  in  re  mihi  quidem  ex  iis  quae  ad 
condicionem  libri  Veronensis  nunc  deperditi  inlustrandam  de 
origine  fluctuationis  scripturae  inter  o  et  e,  et  ae  in  codicibus 
Catulli  sincerioribus  perspicuae  accuratissime  disputavit  Schwa- 
bius  praef.  ed.  p,  XVII  sqq.  videtur  extra  omnem  dubitationem 
positum  esse  poetam  singulas  illas  voces  de  quibus  dubitari 
liceat,  per  diphthongum  ae  protulisse,  quod  in  iisdem  Lucre- 
tium  quoque  fecisse  putat  Lachmannus  comm.  p.  25.  Eo  magis 
sane  offendit  quod  vir  perillustris  in  libro  Catulliano  cum  sem- 
per  maestus  saeclum  paenitet  scriberet,  plane  aliter  voluit  septa 
LXII,  39  et  teter  LX,  3.  LXXVI,  25  imprimere.  Neque  vero 
desunt  quae  in  contrariam  partem  valeant,  ut  glaeba  LXIIII,  40 
ab  editoribus  nou  nullis  iniuria  approbatum,  rectius  gleham 
Achilles  Statius  et  Rossbachius.  —  Porro  utrum  pedicare  an 
paedicare   scribendum    esset   quod  XVI,  1.  14  et  XXI,  4  l^- 


tur,  diu  multumque  haesitabant  homines  docti  alius  aliam  ety- 
mplogiae   rationem  molitus.     Subtilissime  omnium   de   hac  re 
disseruit   Corssenus   I    p.  648    nota,    qui    lectionibus    codicum 
Catulli  et  Martialis    inter   se   collatis  ac  certa  etymologia  in- 
venta  semper  paedor  paedidus  paedicare  scribendura  esse  docet. 
Diphthongus   denique    au  quoniam   plenissime  sonat,  vel 
ideo   in    lingua  Latina    diutissime  servata  est.     Quamquam  ne 
haec  quidem  mutationes  omnino  effugit,  sed  mature  iam  in  ali- 
quot  vocabulis  debilitata  in  o  apparet,  ut  testantur  coda  origa 
polulum  cf.  Varro  R.  R.  II,  7.  8.    Hanc   corruptionem  e  pro- 
nuntiatione  vulgi  potissimum  rustici  ortam  (cf.  Festus  p.  182) 
semel  Catullus  admisit  in  voce  oricilla  XXV,  2  ubi  praeeunte 
Scaligero  interpretes  vulgo   dant    auricilla,   dubito   num    iure; 
nam  libri  satis  clare  praebent  moricilla  quod   praeter  initialem 
m  iitteram   omnes  veritatis   numeros  in  se  continet.     Standum 
esse  in  tradita   lectione  probe  dispexerunt  Schwabius  et  Cors- 
senus  loco  infra  afferendo.     Ceterum  ex  eiusmodi  nominibus  in 
usum  classicum  transierunt  suffocare  codex  copa  codicillus  ex- 
plodere  alia  quae  commemorat  Corssenus  I  p.  655.  657.  660.  — 
Eadem  deinde  diphthongus  etiam  in  u  attenuata  est,  cuius  rei 
exempla  passim  extant   apud  Plautum  nec  desunt  prorsus  Lu- 
cretio  cf.  RitschL  ProlL  Trin.  p.  XCVI  et  Lachm.  comm.  p.  85. 
Apud  Catullum  tale  quid  non  reperitur,  unde  hanc  quaestionem 
omittimus  tantum  modo  id  notantes  qui  Catulli  carmina  nuper 
recensuerunt  eos  interdum  nimis  cavisse  ne  poetae  formas  ad- 
scriberent  minus  urbanas  et  elegantes  codicum  vel   ubi   inter 
se  consentiunt  auctoritati  temere  diffidentes.   Namque  Catullum 
omnino  non  sprevisse   sermonis  plebei  vel   familiaris  licentias 
vel  ex  eo  apparet,  quod  haud  pauca  apud  eum  verba  leguntur 
quae  indidem  constat  petita  esse.     Sunt   autem   haec:    supper- 
nata  XVII,  19.  salaputium  LIII,  5.  expatrare  XXVIIII,  16  (cL 
gloss.  Labb.   p.  69),    trusare  LVI,  6.    ile  LXIII,  5    (cf.  gloss. 
Labb.  p.  87.  Hauptii  Quaest.  Cat.  p.  69).  ploxemum  LXXXXVIl  6 
(cf.  Quintil.  I,  5.  8).  carpatinae  LXXXXVIII,  4.     Qua   de  re 
vide  etiam  Schwabii  qu.  Cat.  I,  p.  330. 

c.  De  syneope  Tocalinm. 

Inter  ea  quae  rustici  sermonis  speciem  prae  se  ferunt,  re- 
ferenda  est  etiam  litterarum  vocalium  in  mediis  vocibus  eiectio 

quam  syncopen  appellare  consuevimus,  Atque  hoc  mutiiationis 
genus  cuius  exempla  ne  apud  elegantissimos  quidem  poetas 
aetatis  Augustae  desiderantur,  nihilo  secius  e  vulgari  loquendi 
usu  originem  traxisse  nemo  ignorat.  In  omnibus  enim  quot- 
quot  extant  linguis  auimadvertere  licet  vulgi  studium  com- 
modissimae  facillimaeque  quoad  eius  fieri  potest  pronuntiationis. 
Itaque  haec  causa  fuit  cur  multas  et  pleniores  sermonis  urbani 
voces  formasque  vulgus  Romanum  varia  ratione  corrumperet 
sive  eo  quod  singulas  litteras  vel  totas  syllabas  in  pronuutiando 
supprimebat  sive  eo  quod  terminationes  aut  graviter  deprava- 
bat  aut  prorsus  abiiciebat.  Homines  vero  liberaliter  eruditi 
licet  iis  non  nunquam  fere  idem  quod  vulgo  accidat  in  elo- 
quendo,  summo  tamen  opere  nituntur,  ut  cum  scribunt  has 
licentias  fugiant  exceptis  eis  quas  publici  iuris  fecit  communis 
vitae  consuetudo.  Sic  apud  Catulium  quoque  multa  huius 
eiectionis  exempla  deprehendimus ,  longe  tamen  pauciora  quam 
apud  Lucretium,  formarum  vulgarium  amantissimum. 

Ad  rem  autem  ut  accedamus,  in  vulgus  constat  quam 
frequenter  syncope  vocalis  u  locum  habeat  in  vocibus  suffixo- 
culum  terminatis.  Hanc  igitur  Catullus  sibi  concessit  in  tali- 
bus  qualia  sunt:  saeclum  I,  10.  XIIII,  23.  XXXXIII,  8. 
LXIIII,  22.  LXVIIP,  4a.  LXXVIII,  9.  semel  saecula  LXXXXV,  0, 
porro  vincla  LXIIII,  367.  sed  ubique  periculum  XXIII,  11. 
LXI,  87  et  poculum  LXIIII,  45.  denique  oraclum  VII,  5. 
LXIIII,  326.     Egit  de  hac  re  Corssenus  II  p.  523  sq. 

Verbo  attingam  vocalem  a  constanter  elidi  in  nomine 
cupresms  LXIIII.  291,  quod  a  Graeco  xvnaQiaaog  Latini  sum- 
serunt  cf.  Corssen.  II  p.  520.  Satis  saepe  vocalis  i  eiicitur  in 
part.  perf.  pass.  verbi  ponere  eiusque  quae  sunt  composita.  Hic 
usus  dactylicorum  omnium  maxime  placebat  Lucretio  post 
eumque  non  parum  etiam  Vergilio  metri  causa,  non  admodum 
frequens  est  apud  alios,  displicebat  omnino  Catullo  Tibullo 
Propertio  teste  Schneidero  Gr.  Lat.  I  p.  171.  ^ 

Latissime  vero  patet  syncope  vocalium  t  et  e  in  formis 
praeteriti  activi  et  temporum  quae  inde  derivantur.  Quo 
simul  fit,  ut  una  vel  binae  s  litterae  excidant,  quia  linguae 
Latinae  natura  atque  indoles  nimiam  consonarum  cumulationem 
reformidat.  Atque  hac  licentia  rustici  sermonis  non  solum 
poetae  inprimis  veteres  scaenici  usi  sunt  satis  frequenter,    sed 

ne  pedestres  quidem  scriptores  dubitarunt  breviores  illas  ver- 
borum  formas  praesertim  futuri  exacti  interdum  adhibere  cf. 
Reisig.  schol.  Lat.  §  144  d  cum  nota  Haasii.  Quae  cum  ita 
sint,  vix  quisquam  mirabitur  quod  etiam  apud  Catullum  multa 
eiusmodi  vocabula  mutilata  inveniuntur  et  quod  sane  mirum 
est  multo  compluria  quam  in  carmine  Lucretiano.  En  habes 
exempla:  sex  indicativi  perfecti  quae  sunt  misti  XIIII,  14. 
luxti  LXVI,  21.  subrepsti  LXXVII,  3.  duxti  LXXXXI,  9  cf. 
Propert.  I,  3,  27.  abstersti  LXXXXVIIII,  8.  promisti  CX,  3 
cf.  Plaut.  Curc.  705.  70P.  Terent.  AdeL  940.  deinde  unum ') 
coniunctivi  pf.  locis  quatuor  obvium  ausit  LXI,  65.  70,  75. 
LXVI,  28  itemque  unum  infinitivi  perf.  promisse  CX,  5  et 
indicativi  futuri  exacti  recepso  ex  receper(s)o  XXXXIIII,  19. 
De  universa   re  praeclare  disseruit  Corssenus  II  p.  553  sqq. 

d.   De  contractione,  synizesi  et  synaeresi 

ad  quas  in  grammaticis  his  rebus  imnc  transimus,  haec  habe- 
mus  quae  in  medium  proferamus: 

1.  Contractionis  de  qua  primum  nobis  disserendum  est, 
frequentissimus  usus  cernitur  in  perfectis  act.  suffixo  vt  termi- 
natis.  Consistit  autem  in  eo,  iit  vocales  copulativae  quibus 
singulae  inter  se  distinguuntur  coniugationes.  littera  v  extrusa 
cum  vocalibus  e  et  i  per  quas  termini  adiunguntur,  in  unam 
syllabam  coalescant  (cf.  Cic.  or.  47  §  157).  Atque  correptas 
hoc  modo  verborum  formas  quae  maxime  poetis  cuiusvis 
generis  et  aetatis  sunt  usitatae  de  causa  satis  dilucida,  ex  parte 
vel  prosae  scriptores  sibi  concesserunt ,  quin  paucae  extant 
quas  nisi  contractas  usus  communis  non  probavit  cf.  Reisig. 
I.  n.  §  143  b  cum  nota  Haasii.  Catulli  quidem  ut  apponamus 
talium  formarum  exempla,  quae  trita  sunt  omittimus,  cum 
parum  ad  nos  pertineant,  sed  memoratu  digna  haec  videntur 
ex  ordine  coniugationum  disposita:  adiurarit  LXVI,  41.  iuerint 
ibid.  18.  requierant  LXXIIII,  7.  requiesset  LXIIII,  176.  tristi 
LXVI,    30.   siris  ibid.    91.   cupisti  XV,    3.    nequisse  IIII,    4. 


1)  Nescio  an  huc  etiam  pertineat  ,tepefaxit'  quod  Lachmannus 
LXVIIIa,  29  loco  ineptae  traditionis  ,tepefacit'  coniectura  assecutus  est  et 
simplicissima  et  aptissima,  cui  multi  faverunt  ut  Hauptius  in  editione  priore 
Heysius  Rossbachius. 

isset  LXVIIP,  86.  LXXXini,  11.  audiero  CI,  9  (cf.  Schwabii 
qu.  Cat  I  p.  277)  et  ubi  ex  vulgari  more  fit,  in  nosti  norat 
nosse  cognossem  cet.  quae  saepe  apud  Catullum  leguntur  cf. 
Corssenus   I  p.  319.  L.  Muellerus  de  re  metr.  p.  899. 

Attinet  hic  etiam  afferre  in  mediis  vocabulis  littera  i  ante 
consonam  eiecta  semivocalem  v  saepe  dissolvi  et  cum  praece- 
dente  vocali  in  diphthongum  coire,  quae  non  nunquam  vel  io 
simplicem  vocalem  mutatur  monente  Corsseno  I  p.  314.  Ea 
ratione  ex  navita  ortum  est  nauta  quod  utrumque  verbum  ad- 
hibent  pro  versus  rationibus  poetae  velut  Catullus  dixit  nautis 
LXVIIP,  63  et  navita  LXIV,  174.  Ad  haec  igitur  exempla 
non  dubium  videtur  quin  duabus  syllabis  idem  extulerit 
Bavidum  XXXX,  1:  ,quaenam  te  mala  mens,  miselle  Ravide' 
quod  quidem  Raude  sonuisse  non  superiore  tantum  exemplo 
cui  adnumeranda  sunt  naufragus  Cat.  LXVIII",  3  et  nauculator 
Martial.  III,  20,  20,  verum  etiam  luculento  testimonio  Ciceronis 
de  divin.  II,  40  firmatur  tradentis  quidem  separata  litteris 
verba  illa  cave  ne  eas  eodem  quo  cauneas  modo  pronuntiari 
(cf.  etiam  L.  Muellerus  p.  271  et  Corssenus  1.  n.)  Altero 
deinde  genere  quo  in  vocalem  debilitata  diphthongus  apparet, 
continentur  formae  quales  sunt  prudens  ex  providus,  Juno  ex 
Jovino  etc.  profectae  et  in  lingua  florenti  legitimam  vim  con- 
secutae. 

Non  minus  late  patet  alterum  contractionis  genus  quod 
in  mediis  vocibus  locum  habet  extrita  h  littera,  unde  fit  ut 
vocales  vicinae  sive  pares  sunt  sive  impares,  in  unam  con- 
glutinentur.  Et  poeta  quidem  Veronensis  pares  tantum  ita  con- 
currere  fecit  vocales  in  his  verbi  prendere  formis:  deprensa 
XXV,  13.  prendi  LV,  7.  deprendi  LVI,  5.  comprendis  LXII,  35. 
indeprensus  in  versu  quodam  quem  Servius  ad  Verg.  Aen.  V, 
591  e  Catullo  affert  sic  conceptum;  ,falleret  indeprensus  et 
irremeabilis  error'.  Similem  scribendi  rationem  secutus  est  in 
voce  vemens  L,  21 ,  etsi  boni  codices  omnes  diductis  eam 
syllabis  exhibent:  Lachmannus  enim  ad  Lucr.  p.  133  illud 
vocabulum  docet  non  nisi  correptum  in  versibus  reperiri  praeter 
hendecasyllabum  M.  Aurelii  Caesaris:  ,nos  istic  vehementer 
aestuamus',  cui  L.  Muellerus  de  re  metr.  p.  253  unum  adiecit 
Prudentii  peristeph.  6,  20:  ,praeceptor  vehemens  eundo  firmat'. 
Itaque    mirum    sane    est    quod   vir  ille  doctus  loco  Catulliano 


distractis  syllabis  vekemens  impressit  nimium  libris  confisus, 
idem  qui  in  Lucretio  vel  contra  codices  et  Gellii  II,  3,  3 
testimonium  semper  syllabas  contraxit.  Rectius  Achilles 
Statius  Hauptius  Schwabius  vemens  scripserunt,  quae  forma 
etiam  Horatio  Ep.  II,  2,  120  restituenda  est.  —  Accedit  par- 
ticula  affirmativa  me  kercule,  quae  cum  elisionem  admittat, 
tamen  quodam  modo  huc  revocari  potest.  Extat  in  versu  altero 
carminis  XXXVIII  antiquitus  sic  tradito:  ,malest  me  hercule 
et  laboriose',  quo  loco  cum  plures  pervincendae  sint  difficultates, 
diutius  commorari  opus  est.  Primum  enim  ut  iam  monuimus, 
si  parliculam  illam  in  duas  partes  secernis,  synaloephe  efficitur, 
rursus  si  in  unam  dictionem  conectis,  elisae  k  litterae  vocaliumque 
conliquentium  locus  est.  Et  haec  quidem  ratio  mihi  proba- 
bilior  videtur  propterea  quod  brevior  mercule  scriptura  haud 
raro  legitur  tantum  non  apud  scaenicos  antiquos  teste  Lach- 
manno  ad  Lucr.  p.  152.  Ita  Phaedrus  trisyllabum  fecisse  re- 
peritur  praeter  fab.  Perott.  VIIII  (XII) ,  3  ex  ed.  Sibel. 
jsonuere  tactae.  Bella  res  mehercules'  cf.  L.  Muellerus  p.  254 
qui  in  versu  Catulliano  ad  molestum  vel  potius  vitiosum  hia- 
tum  loco  removendum  mehercules  scribendum  putavit.  Haec 
enim  altera  quaestio  est  satis  implicata,  in  quam  multum 
operae  contulerunt  viri  critici.  Quorum  tamen  emendationes 
et  explicationes  videor  mihi  aptius  recensere  infra,  ubi  de  ad- 
misso  evitatoque  hiatu  verba  faciam.  —  Jam  restant  exempla 
superioribus  consimilia  fero  haec :  semihiante  LXI,  220.  nil  pro 
nihil  VI,  12.  XVIJ,  21.  XXX,  2.  XXXXII,  21.  LXI,  61. 
LXnil,  146.  LXVHP,  77.  LXXXXIII,  1.  alibi  semper  nikil, 
porro  nilo  bis  LXXXXVII,  3  ubi  alterum  nilostque  ex  Germa- 
nensis  Colbertini  Santeniani  lectione  nohisque  optime  Schwabius 
emendavit.  Sed  trisyllabum  nikilo  aperte  Catullus  dixit  in 
hendecasyllabo  XXVIII,  12  et  in  glyconeo  LXI,  197  cf.  Lach- 
mannus  ad  Lucr.  p.  28  qui  praeter  alios  Lucretium  diversas 
huius  vocis  formas  ubique  contraxisse  affirmat.  Nec  repudiavit 
monosyllabum  is  qui  Cirim  scripsit  et  frequenter  Catullum 
imitando  expressit  locis  his:  261.  234.  338.  404.  denique  mi 
vel  mei  pro  miki  poeta  ob  metricam  necessitatem  adeo  frequen- 
tat,  ut  exemplis  id  probare  minime  necesse  sit. 

Venimus  nuncad  id  genus  contractionis  quo  duae  vocales  alia 
littera  non  intercedente  concurrunt.   Si  eundem  sonum  Iiabent  vel 

non  admodum  diversum,  saepe  certe  numero  fit,  ut  cum  voce 
pronuntiandae  sint  illae  quidem  quasi  una  fuerit  vocalis 
scripta,  etiam  in  litteris  conglutinatio  earum  simplici  vocali 
quae  vim  scilicet  habet  productae  significetur,  cuius  rei  testis 
est  Vel.  Longus  p.  2227.  Priori  generi  ubi  vocales  pares  co- 
artantur,  pauca  ex'ant  quae  adnumeranda  sunt  CatuUi  6xemp1a 
velut  deessem  LXIIII,  151  cf.  deero  Horat.  Sat.  I,  9,  50.  II, 
2,  98.  dees  Syr.  sent.  548.  deest  486  et  Martial.  I,  92,  4. 
porro  contractio  omnibus  poetis  aequaliter  est  usitata  in  dit, 
diis  itaque  saepissime  dixit  CatuUus  praeter  II II,  22  ubi  diis 
bisyllabum  extati)  (cf.  Ritschl.  ProU.  Trin.  p.  XCVIII).  Multo 
minorem  in  hoc  contractionis  genere  cautionem  adhibuit  Lucre- 
tius  quippe  qui  haud  raro  vocales  etiam  diversas  conlique- 
faceret,  qua  de  re  cgit  Lachm.  comm.  p.  134.  217.  CoUegit 
exempla  Kuehn  diss.  p.  32. 

2.  Jam  ad  synizesin  accedamus,  quam  eo  constat  effici 
quod  binae  vocales  contiguae  non  in  diphthongum  quidem  cpa- 
lescunt,  sed  ita  unius  syllabae  potestatem  adipiscuntur,  ut 
prior  si  per  se  longa  est  vel  diphthongus,  corripiatur  et  ante 
sequeutem  vocalem  quasi  absorbeatur.  Nihilo  secius  utraque 
in  scribendo  remanet  et  in  dicendo  tantum  alterius  pondere 
paulum  imminuto  duae  vocales  coeunt  cf.  Corssenus  II  p.  748.  Ita 
diphthongum  ae  ante  o  conteri  videmus  in  praeoptarit  LXIIII, 
120:  ,omnibus  his  Thesei  dulcem  praeoptarit  amorem'  cf. 
praeoptavisti  Plaut.  Trin.  648.  praeoptares  Terent.  Hec.  532 
eodem  quo  apud  Catullum  modo  prolata  (vide  etiam  L.  Muel- 
lerum  de  re  metr.  p.  273  et  Corssenum  II  p.  750.  757). 

Deinde  nomina  potissimum  Graeca  m-eus  desinentia  syni- 
zesin  patiuntur  in  casibus  obliquis  velut  Thesei  LXIIII,  120. 
Idomeneos  ibid.  178.  Erechthei  229.  Peleo  336  cf.  L.  Muel- 
lerus  p.  267.  275  sq.  Nec  infrequentior  est  synizesis  usus 
in  formis  pronominum  is  et  idem  excepto  tamen  plerumque 
dandi  casu ,  ut  quem  poetae  quantum  fieri  potuit  devitare 
studuerint.      Quare    CatuUus    quoque    uno    quod    sciam   loco 


1)  Qua  in  re  non  est  verendum,  ne  quis  fidem  faciat  Nobbio  de  metris 
CatulU  II  p.  19  imperite  docenti  huc  etiam  spectare  ablativum  aliis  duabus 
syllabis  elatum  in  LXVI,28.  Immo  poetam  boc  loco  priscae  pronominis  formae 
(Uis  indulsisse  lam  supra  exposuimus.  ■ 


''.'C..j:^^aim 


'53     ^^' 


certe  ei  posuit  LXXXII,  3  ita:  ,eripere  ei  noli  multo  quod 
carius  illi'  cf.  Titin.  com.  31  Ribb.  et  inc.  inc.  trag.  85. 
Exempla  aliomm  congessit  Neue  II  p.  137.  Alterum  scilicet 
ei  quod  m  XXXVIII,  2  Lachmannus  (cf.  ad  Lucr.  p.  152) 
hiatus  tollendi  gratia  ante  particulam  et  inserendum  putavit, 
etsi  eius  modi  vocula  facillime  excidere  potuit  propter  miram 
formarum  ei  atque  et  similitudinem ,  dubito  tamen  ob  causas 
metricas  num  Catullo  per  coniecturam  sit  imputandum.  Quam- 
quam  enim  illud  ei  producta  paenultima  saepius  dixerunt 
Plautus  Terentius  nec  non  Lucretius  et  is  quidem  in  ultimo 
constanter  hexametri  pede,  tamen  ubi  iambice  collocatum  ,sit 
perrari  loci  extiterunt  cf.  L,  Muellerus  p.  272. 

Trita  denique  est  synizesis  in  his  vocabulis:  dein  V,  8. 
9.  10.  deinde  V,  7.  9.  CIII ,  2.  proin  proinde  et  quod  vel 
eiecta  littera  e  scriptum  est  sorsum  pro  seorsum  Priap.  86,  17 
(olim  Catull.  XX,  17)  cf.  Ritschl.  ProlL  Trin.  p.  CLX. 
L.  Muellerus  p.  253.  265. 

Quaestione  igitur  de  synizesi  finita  non  alienum  videtur 
de  diaeresi  nunc  disceptare  illi  quidem  ut  notum  est  plane 
contraria.  Atque  hanc  cum  inter  poetas  antiquiores  inprimis 
Lucretius  in  deliciis  haberet  quod  docet  exemplorum  copia  a 
Kuehnio  p.  34  collecta,  Catullus  non  admisit  nisi  in  formis 
verborum  solvere  et  volvere  eorumque  compositis.  Exempla 
enim  haec  sunt:  soluit  P,  6.  soluunt  LXI,  53.  dissoluo 
LXVI,  38.  evoluam  ibid.  74.  pervoluent  LXXXXV,  6.  Metri 
causa  diaeresin  a  poetis  usurpatam  esse  intelleges,  si  locos 
ipsos  inspexeris  cf.  Corssenus  II  p.  752.  L   Mueller  p.  2&2. 

3.  Ad  synizesin  proxime  accedit  synaeresis  qua  vocales 
i  et  u  propria  mensura  exutae  vim  semivocalium  j  et  v  sibi 
asciscunt.  In  quo  fit,  ut  vocalis  antecedens  si  brevis  est,  per 
sequontem  consonam  et  vocales  illas  in  hunc  modum  pingue- 
factas  positione  producatur.  Sic  pinguescit  i  littera  in  duabus 
apud  Catullum  vocibus  quas  adscribo :  Camerium  LV,  10  in 
hendecasyllabo  Phalaecio :  ,Camerium  mihi,  pessimae  puellae', 
sed  e  corripiunt  camera  et  Crustumerium  memorata  a  Cors- 
seno  II  p.  754.  porro  conUbium  LXII,  57  in  versu  hexametro 
cf.  Lucret.  III,  776.  V.  1013.  item  consilium  Horat.  Carm. 
III,  4,  41  et  principium  III,  6,  6.  Frequentissimum  est  hoc 
synaereseos  genus  in  satiris  Lucilii,  unde  colligere  licet  pronun- 

tiationem  illam  Gracchorum  temporibus  in  sermone  familiari 
usitatam  fuisse  cf.  Corssenus  1.  n.  Tertium  quod  in  editioni- 
bus  Catulli  prioribus  vulgo  legitur  exemplum  codicibus  omni- 
bus  firmatum  Pharsaliam  LXIIII,  37  primus  removit  Pon- 
tanus  emendando  sic  rectissime:  ^Pharsaluni  coeunt,  Pharsalia 
tecta  frequentant'.  Etenim  in  Graecis  nominibus  eadem  quae 
in  Latinis  synaeresis  non  conceditur  (cf.  Lachm.  ad  Lucr, 
p.  193.  L.  Muellerus  p.  261),  deiude  ut  verbis  utar  Hauptii 
observ.  crit.  p.  68 ,  mirum  esset  si  poeta  hic  ubi  et  debebat 
et  commodissime  poterat  urbis  nomine  uti,  regionis  nomine  et 
orationem  depravasset  et  versum  jnscienter  conformasset  ^).  — 
Alterius  generis  quo  vocalis  u  vim  consonantis  v  adipiscitur, 
nullum  e  Catulli  poematis  afferendum  nobis  exemplum  est 
quamquam  multis  aliis  veluti  Lucretio  Vergilio  Statio  Silio 
Persio  placuisse  coiistat  formas  quales  sunt  tenvis  tenvior  ex- 
tenvantur  genva  cetera  similia. 

Postremo  hic  memorari  possunt  dativi  huic  cui  et  cuiqtue 
quod  XXII,  20  prostat,  ab  omuibus  poetis  usque  ad  finem 
octavi  urbis  saeculi  constanter  pro  monosyllabis  adhibiti. 
Quod  etsi  verum  est,  tamen  quanam  ratione  mensura  harum 
vocularum  explicanda  sit,  virorum  doctorum  diversae  sunt 
sententiae:  Corssenus  quidem  II  p.  761  in  his  synizesin  u 
vocalis  statuit,  Lucianus  autem  Muellerus  de  re  metr.  p.  269 
coire  in  diphthongum  breves  vocales  existimat.  Qua  in  re 
cum  considero  formas  illas  quattor  apud  Enn.  ann.  96  et 
strena  apud  Nov.  17,  1  (cf.  Ribb.  frgm.  com.  p.  205)  facile 
equidem  adducor  ut  in  sententiam  Corsseni  discedam. 

Quibus  expositis  in  universum  est  monendum  formas  ser- 
monis  vulgaris  vel  rustici  priorum  temporum  poetis  satis 
usitatas  Catullum  fere  ultimum  fuisse  qui  passim  sibi  con- 
cederet :  nam  perfectae  poesis  auctores  Augusto  aequales  ab 
illis  Ucentiis  quoad  non  ad  rem  metricam  pertinent,  omnino 
86  abstinuerunt ,  quippe  qui  multo  accuratius  quam  Catullus 
fecit  recentiorem  loquendi  normam  sequerentur. 


1)  Alia  id  genus  exempia  falso  olim  scripta,  unde  Nobbio  de  metris 
('atulli  p.  19  multiplioes  errore.s  orti  sunt,  enumeraivit  Schwabius  Quaest. 
Oat.  I  p.  229  de  synizesis  usu  Catulliano  pauUo  aliter  iudicans. 

CAP.  IT. 

^  '  De  prosodia  Catulli. 

Ad  hanc  artis  Catullianae  partem  si  quis  forte  miratur 
me  post  ea  quae  iam  Nobbius  de  metris  Catulli  p.  16 — 24  de 
illa  quidem  in  medium  protulit,  rursus  accedere  causa  huius 
rei  inde  repetenda  est  quod  vir  ille  aliquando  deceptus  totam 
hanc  quaestionem  non  modo  sine  via  quadam  et  ratione  attigit, 
sed  etiam  permulta  non  ea  qua  par  est  cura  et  diligentia  trac- 
tavit  haud  ita  paucis  rebus  quae  ad  usum  poetae  vel  in  minutiis 
adumbrandum  pertinent  prorsus  omissis.  CatuUus  enim  quam- 
quam  in  verborum  mensuris  plerumque  normam  sequitur 
poesis  Latinae  semel  constitutam,  tamen  non  desunt  in  quibus 
ab  elegantiore  posteriorum  ratione  ac  consuetudine  diiferat  pro- 
piusque  ad  antiquiores  poetas  accedat.  Itaque  omnia  ista  sub 
uno  conspectu  posita  non  magis  speramus  per  se  fure  utilia 
quam  persuasum  habemus  quisquis  manum  criticam  admoturus 
sit  Catullo,  ei  minime  esse  negligenda. 

Jam  igitur  in  hac  re  ut  ordiamur  disputare 

1.   De  longarnm  Tocalinm  correptione 

primum  in  quaestionem  vocandae  sunt 

a.  vocales  in  exitu  quidem  vocabulorum  positae,  tamen 
ab  ipsa  terminatione  exclusae.  Generatim  vero  notandum  est 
in  lingua  Latina  antiquissima  multo  plures  fuisse  vocales  pro- 
ductas,  id  quod  veterum  non  tam  monumentorum  quam  poe- 
tarum  scripturae  etiam  nunc  clare  testantur.  At  per  temporis 
tamen  decursum  illae  quidem  magis  magisque  coeptae  sunt 
breviari  eadem  ratione  qua  in  aliis  quoque  rebus  lingua  pro- 
cessit  asperitates  formarum  removendi  inprimis  studiosa,  usque 
dum  Ciceronis  aetate  ad  summam  venustatem  et  elegantiam 
evecta  est.  Neque  ad  corripiendas  vocales  natura  longas  parum 
valuisse  consuetudinem  poetarum  metri  rationibus  ut  cui  inter- 
dum  nimis  inepta  esset  syllabarum  longarum  coacervatio,  per- 
saepe  indulgentium  manifestum  est  constatque  inter  omnes. 

Jam  quod  exposuimus  maxime  cernitur  in  genetivis  sing. 
pronominum  adiectivorum  in-ius  cadentibus,  quorum  paenul- 
timam  cum  origine  sit  producta,  cum  ceteris  Catullus  plerumque 

pro  correpta  adhibuit,   Exempla  enim  haec  sunt:  alterius  bis  in  ; 

eodem  versu  carminis  LXXVIII,  2  nec  saepius  in  dactylico 
numero  productionem  illius  vocabuli  quippe  ne  creticus  fiat, 
omnino  respuente.  Porro  brevi  priore  illius  ubique  praeter 
LXVII,  23  nec  aliter  ullius  ipsius  ioiius  unius  et  in  quo  vulgo 
fit  utriusque  LXVIIl*,  39.  De  aliorum  poetarum  usu  cf.  Nevii 
gramm.  lat.  II.  p.  182  sq.  186  et  Bouterwekii  Lucr.  Quaest.  p.  19. 

Eodem  referas  licet  vocabula  e  Graeco  sermone  desumpta 
quae  cum  ibi  producantur,  apud  Latinos  aliquando  etiam  cor- 
repta  leguntur.  Sic  Catullus  e  brevi  dixit  vocem  platcae  in 
hendecasyllabo  XV,  7:  ,istos  qui  in  platea  modo  huc  modo 
iUuc'  post  eumque  item  Horat  Ep.  II,  2.  71:  ,purae  sunt 
plateae,  nihil  ut  meditantibus  obstet'.  Ad  primitivam  vero 
mensuram  Graeci  nominis  per  diphthongum  tt  scripti  redierunt 
ex  christianis  poetis  Ausonius  Prudentius  Paulinus  Nolanus 
monente  Orellio  ad  Hor.  1.  n.  Alterum  quod  cum  superiore 
conferri  potest  exemplum  est  Hyperhorei  CXV,  6:  ,usque  ad 
Hyperboreos  et  mare  ad  Oceanum'.  Quamquam  hoc  vocabulum 
quod  Graeci  et  per  ei  et  per  a  scribunt,  poetae  Latini  diphthongo 
Graeca  vulgo  extenuata  videntur  protulisse  cf.  luven.  VI,  470. 
Sed  in  chorea  quod  item  Graecis  acceptum  referunt,  semper 
priorem  syllabam  producunt  ut  docent  Cat.  LXIIII,  287  et 
Horat.  Carm.  IIII,  6,  15  (cf.  Lachm    comm.  Lucr.  p.  159). 

Ceterum  e  litteram  qua  tertia  persona  plur.  iud.  pf.  act. 
finitur    quamque  poetae    dactylici   in    primis    Lucretius   (vide  ;;■ 

Kuehnii  qu.  Lucr.  p.  36)  haud  raro  corripiunt  ad  devitandum 
creticum    versui    heroico     ineptum,     Catullus    hac    lege    sese- 
obstrinxit  ut  constanter  productam  servaret. 

lam  accedit 

(i.  longarum  vocalium  in  fine  nominum  correptio.  Quo 
in  genere  primum  quidem  animadvertendum  est  litteram  a  in 
prima  declinatione  finalem  pondere  suo  paullatim  adeo  privatam 
esse  in  poetarum  sermone,  ut  pauca  quidem  eaque  in  Graecis  po- 
tissimum  vocabulis  inveniantur  veteris  consuetudinis  exempla. 
Hoc  modo  Catullus  velut  in  aliis  Lucilius  Lucretius  Horatius 
correpta  ultima  dixit  Pasiihea  in  galliambo  LXIII,  43 :  ,tre- 
pidante  eum  recepit  dea  Pasithea  sinu',  cum  Statius  Theb.  II,  286 
in  eodem  nomine  Graecanicam  maluit  quantitatem  sequi  scri- 
bendo  ita:  ,non  hoc  Pasithea  blandarum  prima  sororum'.    Nec 

aliam  Catullus   aut  in  ceteris  nominibus  propriis  qualia  sunt  - 

Leshia  Laudamia  etc.  rationem  secutus  est  aut  in  adiectivis 
Amathusia  BJiamnusia  similia,  quibus  adnumcranda  sunt 
appellativa  non  nulla  communi  Latinorum  usu  recepta.  Haud 
exigua  vero  pars  poetarura  Augusti  aetati  supparium  in  his 
nominibus  utraque  mensura  utuntur ,  ita  tamen  ut  longe 
maxima  ex  parte  correptionem  praeferant  cf.  Lachm.  ad  Lucr. 
p.  405  sq.  407  sq.  et  Corssen.  II  p.  452  sq.  Exemplis  rem 
illustravit  Neue  I  p.  53  sqq.  — 

Simili  usus  frequentia  vocales  a  et  e  corripiunter  in 
terminatione  imperativi  2  sing.  praes.  act.  verborum  A-  et 
E  -  coniugationi  applicatorum.  Atque  huius  quidem  mensurae 
usum  qui  quam  late  patuerit  apud  poetas  tragicos  comi- 
cosque  antiquos,  loci  demonstrant  Nevii  II  p.  333  sq, 
diligentia  congesti,  non  veriti  sunt  aliquando  adoptare  etiam 
posteriores  in  verbis  potissimum  iambicis.  Catullus  igitur  semel 
hoc  modo  sibi  concessit  trisyllabi  ultimam  corripere  in  commoda 
X,  26:  ,istos  commoda:  uam  volo  ad  Sarapim'  in  qua  forma  cur 
non  nulli  offenderint  viri  docti  pro  sua  quisque  ingenii  facultate 
aliud  teutantes  nullam  video  esse  causam.  Etenim  ut  de  multis 
afferara  Handii  obs.  crit.  in  Cat.  p.  54  suspicionera  Schwabio 
probatam:  ,istos:  commodura  enim'  etc.  nimis  a  ductibus  li- 
brorum  distat  quara  ut  omnibus  numeris  certa  videatur.  — 

Alterius  e  correptae  plura  feruntur  exempla  quae  sunt 
mane  X,  27:  —  ,mane,  rae  inquii  puellae'  cave  bis  L,  18.  19: 
,nunc  audax  cave  sis,  precesque  nostras  |  oramus  cave  de- 
spuas,  ocelle'.  LXI,  152:  ,vir  petet  cave  ne  neges'  cf.  Serv. 
ad  Aen.  IIII,  409  qui  supremos  tres  locos  respexisse  videtur, 
licet  non  recte  cave  imperativum  a  verbo  cavere  tertiae  con- 
iugationis  deducat:  nam  exerapla  huius  ususfrustra  quaeruntur. ') 

Ceterura  in  his  aliisque  iraperativis  quos  post  scaenicos 
poetas  primus  dactylicorum  breviavit  Catullus,  eadem  prosodia 
usitata  est  proximorura  quoque  temporura  poetis  quorum  locos 
passira  obvios  collegit  Neue  1.  n.  Praeterea  cf.  L.  Muellerus  p.  340. 
Ritschl.  ProU.  Trin.  p.  CLXV  sq.  Corssenus  II  p.  472  sq. 


1)  Num  hiic  etiam  referendum  sit  illud  ave  quod  CI,  10  in  elisione 
legitur,  dubitari  potest:  tradit  sane  Quintil.  I,  6,  21  suo  tempore  have 
correpta  ultima  pronuntiari .  sed  discrepat  poetarum  consuetudo  (cf.  Lachra. 
ad  Lucr.  p.  197). 


Item  porro  littera  e  cemitur  in  adverbiis  disyllabis  bene  et  male 
iam  antiquitus  correpta  nec  descivit  a  communi  norma  Catullus. 
Prohe  autem  quod  his  vulgo  adiungitur,  cum  brevi  ultima  dixit 
Plautus  Pers.  2,  1,  16  et  4,  4,  98  de  coniectura  Ritschelii,  nisi 
iambice  positum  CatuUo  ceterisque  quod  sciam  poetis  dactylicis 
nunquam  probatur  cf.  Cat.  XXII,  1.  Moneo  hoc  contra  Kuehnium 
qui  in  Quaest.  Lucr.  p,  37  istius  adverbii  correptionem  omnibus 
aequaliter  familiarem  fuisse  videtur  existimare.  Atque  in  hoc 
genere  multum  poeta  diflFert  a  Lucretio  qui  vel  in  adverbiis 
trisyllabis  extremam  syllabam  pluribus  locis  corripuisse  invenitur 
cf.  Enehn.  1.  c.  Nam  in  voce  temeie  quam  aperte  breviant  ve- 
teres  poetae,  utrum  dactylici  eandem  mensuram  secuti  sint  certo 
defmiri  non  potest,  si  quidem  CatuUus  cum  reliquis  semper  eliso 
utitur  hoc  adverbio. 

Sequitur  ut  de  i  termiuatione  quae  memoratione  digna 
sunt  breviter  exponamus.  Ac  primum  quidem  usu  frequentata 
illa  msi  quasi  mihi  tihi  sihi  ihi  uhi  olim  producta  ultima 
valuisse  manifesta  veteri»  per  ei  scripturae  testimonia  in  monu- 
mentis  publicis  declarant  cf.  Corssen.  I  p.  778.  782  sq.  Lachm. 
ad  Lucr.  p.  91.  Ritschl.  Proll.  Trin.  p.  CLXIX.  Ex  his  duas 
voculas  priores  iam  ante  Catullum  poetae  ubique  dixerunt  finali 
correpta  eamque  rationem  omnes  deinceps  classici  versuum 
artifices  retinuerunt  (cf.  Corssenus  II  p.  477).  Ceteras  vero  quas 
modo  protulimus  semper  cum  alii  tum  Catullus  ambigua  posuit 
quantitate,  sed  ita  ut  quotiens  syllabam  exeuntem  produceret 
totiens  ictum  versus  adiiceret.  Quamquam  intercedit  discriminis 
aliquantum  inter  uhtgue  et  uhique  significatione  pariter  ac 
prosodia  inter  se  diversa:  illius  enim  vocabuli  paenultima  cum 
semper  longa  sit,  in  hoc  utpote  ex  vhi  et  particula  enclitica 
que  composito  non  nisi  correpta  i  vocalis  apparet,  velut  semel 
hoc  modo  CatuIIus  scripsit  in  galliambo  LXIII,  46:  ,liqnidaque 
mente  vidit  sine  queis  ubique  foret'.  —  In  Latinis  igitur  nomi- 
nibus  qui  nihil  contra  aliorum  consuetudinem  dicere  ausus  est, 
idem  in  Graecis  vocabulis  tertiae  declinationi  tributis  singularem 
quandam  rationem  sequi  voluit,  cum  dativos  eorum  raro  ad- 
modum  in  poesi  Latina  admissos  binis  ubi  assumpsit  locis, 
Graecanice  non  solum  flecteret  sed  etiam  corriperet.  Exempla 
enim  consideres  veliui  haec:  Minoidi  LXIIII,  247:  ,morte  ferox 
Theseus    qualem    Minoidi    luctum'    et    Tetkyi  LXVI,  70:    ,lux. 

antem  canae  Tethyi  restituit'.  Sed  in  priore  versn  qni,  ae 
incuriae  me  quis  arguat,  curiosius  tractandos  est,  libris  sinceris 
Minoida  traditur,  quod  si  totius  orationis  structuram  respicis, 
ex  lege  grammatica  stare  nequit.  Itidem  virorum  quorundam 
conatus  loci  emendandi  sive  ipsam  vocem  prave  corrigentium 
sive  sententiam  relativam  plane  aliter  formantium,  quem  ad 
modum  placuit  Dorvillio  ad  Cliaritou.  p.  263  post  eumque 
Bergkio  ita  scribere  iubeutibus  ,quali  Minoida  luctu',  ad  irritum 
quod  ego  perspiciam  ceciderunt.  Omues  scilicet  laborant  eo 
quod  vel  consuetudo  poetae  nimis  negligitur  vel  concinnitas 
sermonis  quam  ne  laedas  membrum  alterum  vehementer  flagitat, 
prorsus  evertitur.  Itaque  nihil  sane  elegantius  est  quod  poetam 
decet  idemque  simplicius  quam  vulgatam  retinere  lectionem 
Minoidi,  velut  altero  CatuUus  loco  Graecorum  more  Theiyi  dixit 
litteris  satis  perspicuis.  Accedit  quod  plane  eodem  modo  ulti- 
mam  Statius  corripuit  in  lasoui  Theb.  III,  521  et  Palladi 
Achill.  I,  285.  Ceterum  de  hac  re  digna  sunt  quae  legantur 
verba  L.  Muelleri  p.  392  et  M,  Hauptii  act.  menstr.  acad. 
Berolin.  1861  p.  1077  et  ind.  lect.  Beriin.  aestiv.  1855  p.  12. 
Nevii  I  p.  309.  Ex  illis  vero  quae  a  Graecis  poeta  ascivit, 
certum  non  plane  deest  nomen  in  quo  proprietatem  linguae 
Latinae  maluit  sequi  quale  est  Thetidi  LXIIII,  21  et  336; 
alterum  enim  quod  ab  homine  quodam  docto  apud  Valckenarium 
inventum  olim  vulgo  legebatur  Lycaonidi  LXVI,  66  de  causis 
quas  supra  indicavLmus  improbabile  est. 

lam  hinc  ad  nominum  verborumque  formas  in  -  o  desinentes 
proximus  fit  transitiis.  Quarum  cum  constet  priscam  et  genuinam 
quantitatem  hanc  esse  ut  producatur  syllaba  finalis,  paullatim 
non  tam  eloquendo  quam  scribendo  vocalis  origine  sua  longa 
attenuata  est  maxime  in  vocabulis  iambi  pedis  mensura  com- 
prehensis,  quae  omnia  ut  ait  Ritschelius  Proll.  Trin.  p.  CLXVI 
vitae  consuetudo  passa  est  brevi  extrema  pronuntiarf.  Atqui 
vel  in  iambicarum  vocum  correptione  qua  saepissime  utebantur 
veteres  poetae,  cauti  admodum  fuerunt  dactylicorum  fere  prin- 
cipes  Lucilius  Lucretius  nec  non  CatuUus,  ita  tamen  ut  hic 
paullo  plus  in  ea  re  sibi  permitteret.  Nihilo  secius  ex  sub- 
stantivorum  numero  solam  hominis  vocem  ultima  correpta  extulit 
duobus  locis  XXIIII,  7  et  CXV,  8.  Proiluxit  eandem  sub  ictu 
XVII,  12.    LXXXI,  2.    LXXXXIIl,  2.    CXII,  1    et  in  elisione 

ante  voculam  est  XXII,  2.  LXVII,  47.  LXXVIIf,  3.  5.  Quam- 
quam  his  locis  dubitari  potest  num  CatuUus  vocales  contiguas 
inter  se  copulaverit  an  est  sui  parte  truncaverit,  qua  do  re  infra 
agemus  explicatius.  —  Similiter  fluctuat  in  mensura  adverbii  worfo 
cum  eius  compositis,  ita  quidem  ut  non  saepius  correptioni 
quam  productioni  locum  tribuerit.  Sic  pyrrhichiace  scripta 
extant  modo  I,  2.  X,  28.  XXI,  2,  XXIIII,  2.  LVI,  5.  LXXIII, 
6.  postmodo  XXX,  12.  iambice  idem  modo  III,  9.  XV,  7. 
XXII,  12.  L,  5.  LIII,  1.  LXXXXVIIII,  12.  quomodo  X,  7. 
Lucretius  hanc  particulam  quod  memorabile  est  constantor  iam- 
bice  protulit  (cf.  Kuehn.  p.  37).  Ceterorum  usum  exemplis  ad- 
umbravit  Neue  II  p.  518.  —  His  accedunt  verborum  formae  di- 
syllabae  brcvi  paenultima  quas  vel  ideo  praeter  scaenicos  poe- 
tas  Catullo  licuit  pro  pyrrhichiis  usurpare.  Ita  semel  dixit 
dabo  XIII,  11,  sed  paullo  frequentius  volo  VI,  16.  XVII,  8  et 
23.  XXXV,  5.  LXI,  216.  Ceterum  paucula  haec  et  similia 
quae  passim  apud  alios  eius  aetatis  dactylicos  inveniuntur,  cum 
satis  argumento  sint  cautissime  vetustiores  illos  poetas  versatos 
esse  in  breviandis  nominibus  iambicis,  proximis  inde  ab  Augusto 
tcmporibus  non  solum  haec  iisque  cognata  sed  etiam  hyperdi- 
syllaba  corripiendi  late  succrevit  licentia  teste  L.  Muellero  de 
re  metr.  p.  337  sq.  Verum  ex  his  unum  afferri  potest  verbum 
nescio  compositum  iam  antiquis  poetis  comprobatum  mensura 
dactylica  cf.  Ritschl.  ProII.  Trin.  p.  CLXVII.  Nec  recessit  a 
vulgari  consuetudine  Catullus  ut  indicant  loci  II,  6.  VI,  4. 
LIU,  1.  LXXX,  5.  LXXXV,  2.») 

Quibus  expeditis  restat  quaerendum 

2.  De  breTiimi  gyllabaram  prodnetione. 

Quo  in  genere  licebit  nobis  maiore  nunc  brevitate  uti,  cum 
pauciora  extent  quae  Catullus  tantum  non  singulari  quadam 
ratione  sibi  concessit.  Ante  omnia  vero  huc  pertinent  verborum 
formae  consonantibus  finitae  quas  prisco  tempore  constat  magna 
ex  parte  pro  longis  usurpatas  esse.  Atque  easdem  apud  clas- 
sicos  poetas  plerumque  in  correptionis  constantiam  abiisse  prae- 
cipue  nos  docet  Lucretianus  usus,  in  cuius  carmine  nihil  eius 
modi  libertatis  certe  reperitur:  nam  unum  quod  consuetudini 
eius  adversari  videtur  exem^lum  fulffet  II,  27  pluribus  de  causis 


1)  Vide  etiam  Hauptii  observ.  crit.  p.  18. 


Lachmannus  quem  Bernayaius  secutus  est,  in  fulgenti  optime 
mutavit,  ut  versus  ille  sic  procederet:  ,nec  domus  argento  ful- 
genti  auroque  renidet'.  Mentionem  autem  feci  huius  loci  prop- 
terea  quod  plane  similem  mihi  videor  deprehendisse  Catullia- 
num  quo  veritas  coniecturae  Lachmannianae  egregie  firmatur; 
scriptum  est  enim  LXIIII,  44:  ,regia,  fulgenti  splendent  auro 
atque  argento'.  Hos  igitur  locos  iuxta  se  positos  qui  recte  con- 
sideraverit,  vix  dubitabit  quin  Catullus  illud  Lucretii  ante  ocu- 
los  habuerit.  Sed  ad  ea  unde  digressi  sumus  gradum  ut  re- 
feramus,  cum  apud  poetas  priores  late  patuerit  brevium  sylla- 
barum  productio,  eadem  plerlque  insequentium  temporum  nus- 
quam  alibi  utuntur  nisi  in  versuum  caesuris  legitimis  vel  ante 
vocabula  Graeca,  quam  quidem  normam  Catullus  ternis  toto 
opere  exemplis  secutus  est  qualia  sunt:  dicetur  hymenaeus 
LXII,  4.  despexit  hymenaeos  LXIIII,  20.  auctus  hymenaeo 
LXVI,  11.  Ubique  igitur,  uti  observare  licet,  neque  extra  hexa- 
metros  continuos  singulas  verborum  terminationes  deinceps 
litteris.  r  t  s  conclusas  ea  condicione  poeta  produxit,  ut  unum 
idemque  nomen  succederet  peregrinum.  Ceterorum  in  hac  pro- 
sodia  licentiam  perscrutati  sunt  Lachm.  ad  Lucr.  p.  76  sq.  et 
L.  Mueller.  p.  331  sq. 

Neque  silentio  praetermittendum  est  vocales  ante  consonam 
r  positas  cum  vulgo  corripiantur,  semel  Catullo  placuisse  pro- 
ducere  in  nomine  0?/?i(9r  XXXYIIII,  17:  ,nunc  Celtiber  es:  Cel- 
tiberia  in  terra'  in  trimetro  videlicet  scazonte,  cum  Martial.  X, 
20,  ]  idem  adhibuit  dactylice  ita  quidem:  .ducit  ad  auriferas 
quod  me  Salo  Celtiber  oras'  (cf.  L.  Muellerus  p.  365). 

Inde  per  saturam  quaedam  enotabimus  cognitu  haud  in- 
utilia.  Et  primum  in  nihil  nihilum  nihilo  ubicunque  syllabae 
pronuntiando  non  coguntur,  saepe  quidem  numero  fit  ut  secun- 
dam  natura  longam  (cf.  Corssenus  II  p  508)  poetae  corripiant. 
Hic  usus  inde  a  CatuUo  primum  increbuit;  nam  Lucretio  in 
illis  vocibus  non  nisi  contractam  formam  probari  pro  certo 
habet  Lachmannus  comm.  Lucr.  p.  27  sq.  Catullus  igitur  cura 
semper  alteram  syllabam  corripuit  ante  vocalem  velut  ostendunt 
XVII,  21.  LI,  7.  LXVIIIb,  131.  LXXXVIII,  7.  LXXXXVHII,  5 
et  trisyllabum  nihilo  XXVIII,  12.  LXI,  197,  idem  neglexit 
Ovidius  Trist.  V.  14,  41  et  Epist  Pont.  III,  1,  113.  Metam. 
VIT,  644  cf.  L.  Mueller  p.  326.    Corssenus  1.  n.    —    Porro    de 

homine  Mamumie  XXVIIII,  3  ac  LVII,  2  noii  recte  radicasse 
Lachmannum  ad  Lucr.  p.  36  monentem  quidem  sjdlaba  eius 
prima  CatuUum  brevi  uti,  collatis  Horatii  Sat.  I,  5,  37  et  Mar- 
tialis  VIIII,  59,  1.  X,  4,  11  exemplis  Schwabe  qu.  Cat.  I  p.  201 
satis  demonstravit.  Nec  non  CatuUus  singulari  quodam  modo 
tintinare  dixit  litera  n  simplici  in  carminis  Sapphici  LI,  1 1  aliis 
aliam  in  eodem  verbo  et  scribendi  rationem  et  prosodiam  se- 
quentibus:  sic  tintinnare  Naev.  com.  114.  tintinnire  Afran.  393. 
tintinnabula  Plaut.  Trin.  1004.  Mart.  XIIII,  163.  Juven.  VI. 
441.  tinire  Terent.  Maurus  232  ceterisque  tinnire  usitatum  est 
cf.  Lachm.  ad  Lucr.  p.  36.  Neue  II,  p.  332. 

Jam  vero  de  verbis  quae  sunt  liquidus  LXIII,  46.  LXIIII, 
2.  162.  liquere  XXXI,  2.  liquefacio  LXXXX.  6  dudum  recte 
observavit  Bouterwek  liUcr.  Quaest.  p.  21  cum  reliquis  ea  Ca- 
tullum  i  correpta  ubique  protulisse;  sed  idem  quod  ait  Vei^ilio 
probari  animus  eum  fefellit  cf.  Corssenus  1  p.  503.  —  In  com- 
positis  deinde  verbi  facio  quorum  haud  infrequenter  e  literam 
Lucretius  producit  metri  coactus  necessitate  formas  creticas  a 
versibus  excludere  (cf.  Bouterwek  1.  n.  p.  22),  eandem  Catullus 
ne  tribrachys  pes  existeret  numero  versus  heroici  pariter  in- 
eptus,  duobus  locis  inte^ram  servavit  LXIIII,  360  tepefaciet 
et  LXXXX,  6  liquefaciens.  Brevi  contra  utitur  aliquanto  sae- 
pius  ita:  madefient  LXIIII,  368.  tepefaxit  LXVIlIa,  29.  pate- 
fecit  LXVIIIb,  67.  labefactes  LXVIIII,  3.  cf.  Corssenus  II  p.  514. 
L.  Muellerus  p.  364.  Lachm.  ad  Lucr.  p.  190  sq.  409  sq.  — 
Praeterea  in  eo  vocabulorum  genere  quae  sunt  cum  praeposi- 
tione  pro  composita,  notandum  est  illud  praefixum  quod  voca- 
lem  origine  sua  longam  habet,  communi  poetarum  Latinorum 
usu  magis  magisque  coeptum  esse  corripi.  Atque  hoc  cadit  in 
talia  potissimum  composita  qualium  simplex  verbum  a  litera/ 
incohatur  velut  profnri  proficisci  profundo  profugio  profanus 
alia  quae  collegerunt  Schneider,  gr.  lat.  I  p.  576  sqq.  L.  Mueller 
p.  363.  Corss.  II  p.  482.  Ex  his  igitur  quae  ceteri  dactylici 
omnes  una  eademque  ratione  mensurae  quam  indicavimus  pro- 
tulerunt,  unum  profundo  Catullus  maluit  prima  longa  adhibere 
in  LXIIII,  2C)2:  ,has  postquam  maesto  profudit  pectore  voces'. 
Quod  cum  ita  sit,  nulla  omnino  causa  est  cur  Muretum  credas 
in  eiusdem  carminis  versu  382  pro  librorum  mss.  lectione  prae- 
fantes  rectius  suspicatum  esse  profantefi  (cf.  Huschkii  Ep.  crit. 

p.  304).  —  Jam  huic  praepositioni  aptissime  adiungitur  de  par- 
ticula  re  in  compositione  verborum  disceptatio.  Illud  scilicet 
praefixum  cuius  genuina  red  forma  nusquam  amplius  reperitur 
(cf.  Corss.  II  p.  466)  duplici  modo  correptum  apud  poetas  ap- 
paret,  prout  a  vocali  vel  h  aut  a  consona  incipit  vos  sequens. 
Ante  illas  quidem  literas  in  red  breviatur,  rursus  hac  succe- 
dente  speciem  re  imminutam  assumpsit.  Ab  hoc  more  solus 
inter  dactylicos  discrepat  Lucretius  qui  ad  exemplar  veterum 
comicorum  aliquotiens  sibi  permisit  brevis  syllabae  produ- 
ctionem  geminata  quidem  proximi  verbi  consonante  cf.  Bouter- 
wek  1.  c.  p.  22  sq.  Quod  cum  a  se  non  impetraret  Catullus, 
primus  dactylicorum  fuit  qui  in  huius  modi  compositis  pro  cor- 
repta  semper  usurpavit  re  particulam  eiusque  auctoritatem 
omnes  videntur  secuti  esse  cf  LV,  11.  LXXVI,  11  nec  nou  re- 
latus  XXII,  6  quod  prima  adaucta  metro  concessit  Lucre- 
tius  II,  1001.  —  At  detrita  usu  illa  religio  et  reliquiae 
magna  iluctuant  diversitate  scripturae  non  raagis  in  codicibus 
quam  in  editionibus.  Brevem  in  his  primitus  fuisse  particulam 
manifesta  declarant  in  libris  veterum  poetarum  vestigia  cf. 
Corssen.  II  p.  466  sq.  Quodsi  nunquam  dactylici  nisi  produ- 
ctam  admiserunt,  causa  huius  rei  satis  perspicua  est  neque  in- 
diget  explicationis.  In  ipso  autem  scribendi  genere  non  est 
dttbitandum  quin  ex  arbitrio  alius  aliam  consuetudinem  secutus 
sit:  certe  qui  duplicare  solebant  illam  post  re  consonam,  etiam 
literis  significare  volebant  particulam  singulis  locis  produci  cf. 
Servius  ad  Aen.  I,  30.  Atque  cum  his  videtur  Catullus  fecisse 
semel  qui  toto  libro  scripsit  relligio  LXXXX,  4,  si  maiorem 
sequimur  codicum  partem.  Ceterum  huic  vocabulo  simile  quid 
apud  poetam  Veronensem  non  invenitur  neque  reliquiae  neque 
reliquus  cuius  forma  trisyllaba  omnino  posteriores  demum 
poetae  usi  sunt,  ut  Pers.  sat.  V,  87.  MartiaL  XIIU,  38,  2.  cf. 
Schneider  gr.  Lat.  I  p  591 .  Corssen.  II  p.  466  sq. 

Jam  his  quae  expedivimus  proxime  subiicienda  est 
3.  De  positione 
paullo  curiosior  quam  a  Nobbio  de  metris  Cat.  II  p.  18  dudum 
instituta  est  disquisitio.  Nec  alienum  videtur  orationem  in  qiia 
supra  substitit  particula,  ad  eam  nunc  reflectere.  Atque  notura 
in  vulgus  est  excepta  eonsonarum  gl  copulatione  quam  christiani 
demum  poetae    vi  positionis  exuerunt,   in  omnibus  verbis  cura 

parlicula  re  compositis  quotiescunque  post  illud  praefixum  muta 
et  liquida  concurrunt,  ambiguam  poetis  in  usu  esso  prosodiam,.. 
ita  tamen  ut  longe  plerique  corripiendo  faveant.   Quibus  accedit 
ubique  Catullus  velut  testantur  recrepare  LXIII,  29.  rellagitare 
XXXXII,  6.   10.  reflectere  XXXXV,  10.  LXIIII,  112  quod  pro- 
ducit  Lucret.   III,  502.    IIII,  442    refringere    LXIII,  86    prod. 
Lucr.  IIII,  440.  retraho  XXX,  9  e  brevi,  producta  Lucr.  V,  480. 
Horat.  A.  P.  46^.     Jam  a  compositis  transeundum  est  ad  sim- 
plicia  vocabula  quae  mutae    cum  liquida  positionem  aut  obser- 
vatam  aut  neglectam  produnt  omissis  plane  nominibus,  in  qui- 
bus  legitima  est  positio  cf.  Schneider  gr.  Lat.  I  p.  682.  Lachm. 
ad  Lucr.  VI,  799.     Sunt  autem   ex  illo  genere  fere  haec  affe- 
irenda:  labrum  LXXX,  8  semel  obvium  vocalem  producit  item- 
que  semper  Lucretius  praeter  IIII,  586.    Hos  sequitur  Vergilius, 
ceteri  fluctuant.   —    Tenebrae  constanter  e  longa  IH,   13  et  LV, 
2  nec   aliter    tenebricosus  III,  11.   Lucretius    totiens  fere  pro- 
ducit  quotiens  corripit,  variat  raensuram  Vergilius.  —  Celebrare 
semper  corr.  ut  Lucret.  V,  1165  et  concelebrare  II,  345:  eadem- 
que  quantitate  utitur  febriculosus  VI,  4.  —   Liber,    libri    cet. 
quod  Hor.  Sat.  I,  10,  63.  Ep.  II,  1,  207  breviat,  Catullus  locis 
omnibus  producit    itaque    nlii    plerique,    rursus  corr.  librarius 
Xnil,  17.  —  Vibrare  XXXVI,  5    primus    videtur    corripuisse 
eique  accessit  Ovid.  Mct.  III,  34,   cum    ceteri   fere  semper  pro- 
ducunt.   —  In  probrum   ambiguus  est,  produc.  LXI,  103  corr. 
LXXXXI,  4.  —   Rubra    nusquam    positionem    non   efficit   non 
magis   apud  Catullum    quam    aqud  posteriores,  neglexit  semej 
Lucr.  VI,  402.    —    Sacrum    longe  maximam  partem   producit, 
corr.  VII,  6.    XIIII,    12.    LXl,   71    itemque    semper    Lucretius 
praeter  V,  1161  in  exitu  versus.  —  Alacres  LXIIII,  254  ana- 
paesti  mensuram  aequat.  —  Lacrima  et  lacrimare  primam  habent 
ubique    brevem    vel   apud  Lucretium,  Vergilium  Horatium  nisi 
quod  hic  in  Carm.  IIII,  1,  34  et  Epist.  I,  17,  69  producit.   Sed 
in  lacrimula  LXVI,    16  longa  vocalis  est.  —  In  Cecrops,  Ce- 
cropius  omnibus  fere  poetis  Latinis   communis   est  primae  syl- 
labae  productio  nec  discrepat  CatuIIianus  usus  LXIIII,  83,  172; 
corripiunt    aperte   Lucr.  VI,  1137    et  Ovid.  Met.  XV,  427  cf. 
Lachm.  ad  Lucr.  p.  417.  —  Ager,  agri  quod  semel  extat  LXVIIIb, 
62  a  breviat,  prod.  plerumque  Lucretius  exceptis  II,  1172  et  V,  1 248. 
Contra  in  agHcola  propter  metrum  dactylicum  non  potuit  quin 

syllabam  Catullus  cum  aliis  constanter  produceret.  —  Fli^rare 
semper  positionem  facit  et  in  thesi  quidem,  id  quod  raro  om- 
nino  accidit  LXIII,  91.  LXVII,  25.  LXVIIIb,  73.  139.  Lu- 
cretii  Vergiliique  usus  mensurae  in  hoc  verbo  mire  congruit 
cum  Catulliano.  —  Fragrare  variam  sequitur  rationem,  corr. 
VI,  8.  prod.  LXXIIIb,  144  idemque  quadrat  in  vocem  poda- 
grae  LXXI,  cuius  paenultima  longa  est*v.  2,  brevis  v.  6.  — 
Integer  non  variat  prosodiam,  corr.  syllabam  XXXIIII,  2.  3. 
LXI,  36.  prod.  Vergil.  EcL  IIII,  5.  —  Nigris  iambice  posuit 
XXXXIII,  2.  spondiace  LXVlIIb,  63.  In  eodem  nomine  Lu- 
cretius  ubique  positionem  admisit,  neglexit  Vergil.  Aen,  VIII, 
353  nec  non  aliquotiens  Horatius  et  Persius  (cf.  Schneider  1.  n.  I 
p.  679).  —  Migrare  XXVTI,  7  ?  longam  habet  ut  vulgo  apud 
Lucretium  praeter  II,  1)96.  -  Multiplex  semper  i  corripit  LXIIII, 
250.  304.  prod.  Lucretius.  —  Duplex  longa  u  prostat  in  thesi 
LXVIIIb,  51.  utraque  ratio  familiaris  est  Lucretio  nisi  quod 
plerumque  breviat  ut  Horatius  Carm.  I.  6,  7.  —  Poples  Ca- 
tullus  LXIin,  370  pro  longa  usurpat  eique  accedunt  Vergilius 
Horatius  Lucanus,  corr.  Lucretius  IHI,  052.  —  Proprius  CVII, 
2  corripit  primam  veluti  constanter  apud  Lucretium  et  Hora- 
tium.  —  Supremus  u  producit  in  thesi  LXHII,  151  ubi  semel 
legitur,  itemque  extat  apud  Lucr.  VI,  1192.  Hor.  Ep.  II,  1,  12. 
Stat.  Theb.  Vll,  363.  Nec  aliam  quantitatem  sequitur  Catullus 
in  cupressus  LXIUI,  291  cf.  cupressifero  Ovid.  Heroid.  9.  87.  — 
Patris  cet.  ubique  corripit  praeter  LXII,  63  in  thesi  quidem 
eademque  mensura  est  patria ,  patrius ,  contra  patrimonium 
XXVIIII,  22  longae  syllabae  obtinet  potestatem.  Fluctuant  Lu- 
cretius  et  Horatius,  corripit  Vergilius.  —  Patrona  I,  9  et  pa- 
tronus  XXXXVIIII,  7  semper  tuenter  a  brevem.  —  Barathrum 
a  brevi  extulit  poeta  LXVIIIb,  108,  117.  itaque  Lucr.  VI, 
606.  —  In  latrare  LX,  2  classicis  quidem  poetis  usitata  om- 
nibus  est  syllaba  longa,  correpta  demum  posterioribus.  —  Si- 
militer  genetrix  LXIII,  50.  arbitror  XXXVIIII,  8.  arbitrium 
CVIII,  1  ne  positione  afficerentur  mos  quidam  videtur  obtinuisse 
cf.  Schneider  I.  n.  I  p.  678.  —  In  Etruscus  satis  cemitur  pro- 
sodiae  varietas :  CatuIIus  prod.  XXXVIIII,  1 1  itaque  Juven.  V, 
164  et  Horat.  Carm.  I,  2,  14.  corripit  idem  Sat.  I,  10,  61.  — 
Penetrare  XI,  2  e  brevi  est  nec  dissentit  Lucretius  nisi  IIII, 
613  in  fine  versus    —  Meretrix  CX,  7  secunda  utitur  correpta 

cf.  Horat.  Ep.  I,  2,  25^  —  In  putridus  LXmi,  361  poeta  syl- 
labam  producit,  in  similibus  Lucretius  utramque  quantitatem 
observavit,    sed  ita  ut  multo  saepius  producat  quam  corripiat. 

Jam  igitur  quaestione  illa  ad  finem  perducta'paucis  explicabi- 
mus  Catullianam  in  hoc  genere  metricae  disciplinae  consuetu- 
dinem.  Qui  quidem  a  tragicis  comicisque  poetis  veteribus,  qui 
fere  omnes  indulgebtot  syllabis  ante  mutam  cum  liquida  cor- 
ripiendis,  non  multum  difFert  ibique  tantum  positione  utitur 
ubi  nec  vulgari  usu  improbatur  nec  aliter  metri  rationibus  satis- 
fieri  potest.  Multo  plus  eatenus  sibi  concessit  Lucretius,  poeta 
Catullo  aequalis ,  cuius  auctoritatem  postea  cum  Horatius  tum 
Vergilius  maxime  sectatus  est. 

Postremo  de  positione  inter  duas  voces  modo  admissa  modo 
devitata  exponendum  est,  Atque  illam  licentiam  Catullus  ce- 
teris  longe  frequentius  primum  quidem  assumpsit  ante  rautam 
cum  liquida  his  locis:  tr:  Propontida  trucemve  IHI,  9.  fr:  per 
impotentia  freta  ibid.  18.  br:  ultima  Britannia  XXIIII,  4. 
Quibus  accedunt  multo  compluria  positionis  exempla  binis 
mutis  quibus  incipiat  proxima  dictio  effectae.  Et  longissime 
quidem  in  ea  re  omnium  dactylicorum  processit  Catullus,  ut 
apparebit  ex  hoc  indiculo :  st:  si  pote  stolidum  XVII.  24.  ge- 
lida  stabula  LXIII,  53.  sc:  nefaria  scripta  XXXXIIII.  18.  modo 
scurra  XXII,  1 2  quamquam  de  hoc  loco  dubitari  potest,  si  qui- 
dem  poeta  ultimam  particulae  modo  etiam  producit.  Tum  sp: 
nuUa  spes  LXUn,  186  in  hexametro  itidemque  in  pentametro 
LXVII,  32;  supposita  speculae.  Lucretius  nihil  ex  hoc  genere 
habet,  nam  quae  apud  eum  contraria  olim  legebantur  nunc  pror- 
sus  emendata  sunt.  Aliorum  locos  congessit  Conr.  Schneideri  I 
p.  70.5  diligentia.  At  conservavit  tamen  Catullus  prioris  voca- 
buli  syllabam  brevem  uno  totius  libri  exemplo  LXIIII,  357: 
,testis  erit  magnis  virtutibus  unda  Scamandri'  ante  nomen  sci- 
licet  Graecum  nisi  praecedente  vocali  correpta  metro  dactylico 
plane  ineptum. 

4.  De  elisloAe  et  hlatn. 

a.  Priore  quidem  loco  ut  in  elisionem  vel  rectius  syna- 
loephen  inquiramus  quam  variis  legibus  poetae  moderati  sunt, 
nemo  ignorat  elisionis  quatuor  illa  genera  vocabulorum  in  duas 
tresve  vocales    desinentium   quae  accurate  distinxit  quibusque 

singukri  poetarum  usu  inlustrato  splendidissimam  lucem  attu- 
lit  Lachmannus  comm.  Lucr.  p.  158 — 164.  Atque  in  primo 
alteroque  genere  ubi  paenultima  vocis  syllaba  longa  est  vocalis 
cui  aut  longa  vocalis  sive  diphthongus  aut  brevis  succedit  ante 
proximae  dictionis  vocalem,  nihil  huiusce  modi  prorsus  exhibet 
nec  Catullus  nec  Lucretius  utpote  cum  in  aliis  quae  ad  ver- 
suum  compositionem  spectant  tum  in  hac  re  cautissimus  prae- 
ter  ceteros  dactylicos.  Etenim  in  carmine  eius  quae  adversa 
videntur  esse  illi  rationi  exempla,  non  tam  ipsius  poetae  verba 
sunt  quam  librariorum  commenta  extrita  quidem  Lachmanni 
emendationibus  certissimis.  In  tertio  autem  genere  quo  diph- 
thongo  longa  vocalis  vel*  diphthongus  subiicitur  cum  pauci  hia- 
tum  praeferunt  elisioni,  plerique  omnino  eam  respuunt,  Catullus 
quidem  non  dubitavit  syllabas  contiguas  bis  copulare  in  uno 
eodemque  versu  carminis  LXVIJIb,  99:  ,sed  Troia  obscena, 
Troia  infelice  sepultum'.  Ab  hoc  paullo  diversum  est  quartum 
genus  quod  diphthongum  habet  cum  correpta  vocali  coniunctam. 
In  quo  tamen  synaloephen  poeta  nusquam  admisit  nisi  in  ver- 
sibus  qui  dicuntur  intercalares  vel  sTtiqxavrjjiaxa  carminum  LXI 
et  LXII.  Scripsit  enim  Hymenaee  Hymen  LXI,  4.  39.  49,  59. 
LXII,  5.  10.  19.  25.  31.  38.  48.  66.    Hymenaee  io  LXI,  124. 

144.  149.  154.  159.  164.  169.  174.  179.  184.  189.  Quae  apud 
alios  feruntur  similia  et  perpauca  sunt  et  longe  maximam 
partem  e  fontibus  Graeci  sermonis  hausta  cf.  Lachm- 1.  n.  p.  163. 

b.  Monosyllaborum  brevi  vocali  comprehensorum  quae  cum 
correptis  sequentis  dictionis  vocalibus  poeta  concurrere  fecit, 
nuUa  certae  fidei  exempla  inveni  nisi  quatuor  his  locis  LXIIH, 

145.  254.  LXVIIIa,  37.  LXVHIb,  87.  Totidem  fere  habet 
in  hoc  elisionis  genere  exempla  Lucretius.  —  Multo  vero  mi- 
norem  cautionem  adhibuit  Catullus  in  brevium  monosyllaborum 
collisione  cum  vocali  producta  ut  docebunt  testimonia  illa  loco- 
rum  I,  5.  Xm,  11.  XV,  18.  XXVIII,  4.  XXXVIIH,  3.  LVII, 
8.  LXII,  45.  56.  cum  interea.  LXIHI,  305  in  primo  pede  hexa- 
metri,  ubi  perraro  locus  est  synaloephes.  porro  LXV,  22. 
LXVn,  42.  LXVIIIa,  16.  LXXX,  8.  LXXXVl,  6  item  in  prima 
versus  sede.  denique  dum  omnia  CXIHI,  5.  —  Parcior  est  in 
eo  genere  quo  correpta  monosyllabi  vocalis  commiscetur 
cum  producta  monosyllabi.  Nam  quatuor  tantum  exem- 
plis    syllabas    coeuntes    ita    elisit    II,    2.     XXXXIIH,    14. 

LXim,  216.  305  quibus  adiici  potest  LVIIII,  2.»)  —  Jam  de 

longae  monosyllaborum  vocalis  in  brevem  syllabam  elisione 
praeclare  disputavit  M.  Hauptius  observ.  crit.  p.  16  sqq.  cum 
aliorum  poetarum  tum  Catulli  consuetudine  adumbrata.  Nihilo 
tamen  secius  quoniam  non  ita  hanc  quaestionem  quoad  CatuUum 
attinet  tractavit,  ut  omnibus  eam  numeris  absolveret,  deinde 
cum  errores  aliquot  et  codicum  et  editorum  refutandi  sint, 
denuo  illam  rem  attingendam  putavi  de  qua  copiosius  mihi 
expositurus  esse  videor,  cum  praesertim  vel  hanc  ob  causam 
poetae  carmina  pervolutaverim. 

Jam  igitur  ut  de  monosyllabis  primum  ordiamur,  vocales 
eorum  in  exitu  longas  cum  brevibus  elisione  copulavit  sic:  in 
iambis  semel  certo  te  adihit  VIII,  16;  alterum  enim  quod  ibid. 
15  Hauptius  coniecit  te  ihi  pro  librorum  tihi  scriptura  nec  hac 
melius  est  et  ipse  postmodo  reiecit.  In  trochaeis  dixit  X,  7: 
quomodo  se  haberet.  ibid.  28  me  habere.  XII,  4:  fugit  te,  inepte 
post  interpunctionem  quod  rarius  evenit.  Tandem  in  dactylis 
aliquanto  saepius  synaloephe  obscuravit  haec  monosyllaba:  te 
odio  Xmi,  3.  te  ego  certe  LXVI,  25  (ubi  illud  te  a  codicibus 
omissum  recte  addidit  Vossius).  quin  tu  animo  LXXVI,  11. 
in  se  habet  CXIIII,  2. 

His  accedunt  plurium  syllabarum  vocabula  isto  modo  conli- 
quentia  quae  sunt:  fuisti  in  ultima  XXVIIII,  12.  unctei  et 
ultima  ibid  4.  Egnati,  opaca  XXXVII,  19  post  interpungendi 
signum.  risu  inepto  XXXVIIII,  16.  nimio  odio  LXQI,  17. 
In  trochaeis  scripsit:  quare  habe  I,  8.  peraeque  et  hic  et  ille 
VI,  9.  ab  illo  amari  XXIHI,  6.  voluisti  amare  XXXX,  8. 
sinistra  ut  ante  XXXXV,  8.  17.  gemelli  utrique  LVII,  6.  Ne 
in  glyconeis  quidem  et  carminibus  Sapphicis  poeta  hanc 
elisionem  devitavit  (Hauptius  enim  1.  c.  p,  18  non  recte  iudi- 
cavit),  quod  demonstrant:  quare  age  LXI,  2Q.  virgo  ades  ibid. 
77.  Furi  et  Aureli  XI,  1  in  carmine  Sapphico.  Longe  autem 
frequentissima   est    in  dactylis  synaloephe  horum  vocabulorum 


1)  In  enumerandis  monosyllabis  vel  longa  vocali  vel  m  litera  terminatis 
quae  synaloephen  admittunt,  L.  Muellerus  de  re  metr.  p.  283  duas  ut  in 
Catullo  me  contineam  particulas  ne  et  dum  praetermisit.  Atque  huius 
quidem  elisae  paulo  ante  notavimus  haud  pauca  exempla,  illam  vero  bis 
delitescere  fecit  Gatullus  ante  vocalem  productam  in  LXVIII^  14  ac 
LXXmi,  3. 

qa«0  omnia  in  media  dactyli  syllaba  ubi  minus  insuavis  est 
concurrentium  syllabarum  sonus,  vocales  longas  et  breves  coUi- 
dunt,  Exempla  vero  haec  sunt:  octo  homines  X,  20.  feci  ego 
XIIII,  4.  paedicabo  ego  XVI,  1.  14.  ebriosa  acina  XXVII,  4., 
fortasse  etiam  huc  spectat:  illa  si  qua  alia  LXIIII,  16  quod 
Lachmannus  suspicatus  est  satis  probabiliter.  Porro  LXIIII,  70 
toto  animo.  ibid  149  certe  ego.  372  quare  agite.  LXVIII*,  40 
ultro  ego.  LXXIII  4  immo  etiam.  LXXXV,  1  odi  et  amo.  CU,  1 
fido  ab  amico.  CXVI,  1  studioso  animo^).  Nec  non  in  tertia 
dactyli  syllaba,  ubi  maiorem  ista  elisio  incommoditatem  habet, 
vocales  contiguas  saepe  ita  coniunxit:  argutatio  inambulatioque 
VI,  11.  perdite  amo  XXXXV,  3.  ardui  ibi  LXVI,  59  ex  opi- 
nione  Hauptii.  sentio  et  excrucior  LXXXV,  2.  perdito  amore 
LXXXIII,  2  ploxemi  habet  LXXXXVII,  6.  perdite  amarem 
CIIII,  3.  Denique  semel  hoc  modo  elisit  diphthongum  VII,  3 
Libyssae  arenae.  Nam  quod  in  vulgatis  editionibus  simiie 
fertur  exemplum  Europae  Asiaeque  LXVIII'',  89  nec  elegantius 
est  quam  .Asiae  Europaeque'  et  arti  poetae  adversatur  (cf. 
Schneider  gr.  Lat.  I  p.  135).  Ceterum  diligentissimi  dactyli- 
corum  in  hoc  genere  synaloephes  fuerunt  Lucretius  Horatius 
Tibullus  Fropertius  Ovidius,  minus  curiosi  praeter  CatuUum 
Lucilius  Vergilius  Statius.  —  Postremo  magna  satis  frequentia 
usus  productam  monosyllabi  vocalem  cum  producta  eiusdem 
voculae  coartavit  quod  singulis  locis  probare  nihil  opus  est,  si 
quidem  eius  modi  synaloephe  nuUam  prorsus  habet  molestiam. 
c.  Venimus  nunc  ad  elisionem  vocabulorum  iambicorum 
quae  in  vocalem  exeunt.  Neque  vero  in  eo  genere  poetae 
Latini  unam  eandemque  omnes  rationem  et  tanquam  regulam 
secuti  sunt,  sed  pro  ingenio  ac  studiis  alius  alia  lege  sese  ad- 
strinxit.  Multi  quidem  sunt  qui  elidendis  huius  modi  vocibus 
nullum  omnino  locum  concesserunt  (cf.  Lachm.  ad.  Lucr. 
p.  199),  plerique  autem  easdem  vel  in  monosyllaba  quae  ac- 
centum  non  habent  vel  in  hyperdisyllaba  elidunt,  pauci  in 
disyllaba  sive  praepositiones  sunt  sive  particulae  copulativae. 
Sic    in    aique   Catullus   tribus   exemplis   certo  elisit   scribens 


1)  Num  eodem  etiam  pertineat  quod  Hauptius  obs.  crit.  p.  12  exco- 
gitavit  quare  etiam  LXVIIIb,  91  dubium  videri  possit,  certe  magis  placet 
Nic  Heinsii  inyentum  quaene  etiam. 

XII,  2  in  ioco  atque  vino.  XXXXV,  3  amo  atque  amore, 
CI,  10  ave  atque  vale  (de  loco  Quintiliani  I,  6,  21  vide  supra).  — 
lam  monosyllaba  quod  attinet,  solam  et  particulam  nec  non 
praepositionem  ex  cum  iambicis  verborum  formis  poeta  con- 
glutinavit  cuius  rei  argumento  sunt:  faba  et  lapillis  XXIII,  21, 
meo  et  FabuUo  XXXXVd,  3.  Cato  et  iocosam  LVI,  1.  modo  e 
corona  LIII,  1.  quanta  in  amore  tuo  ex  parte  LXXXVII,  4. 
Praeter  has  voculas  dubito  equidem  uum  recte  Lachmannus 
1.  n.  p.  198  poetae  adscripserit  ad  praeposidonem,  idem  qui 
et  particulam  temere  omisit.  Nam  quod  semel  X,  26  certe 
,volo  ad  Serapim'  scripsit,  licet  illud  ad  minoris  ponderis  sit 
vocabulum,  tamen  non  aliter  nisi  correpta  verbi  syllaba  se- 
cunda  uti  potuit,  quando  quidem  alias  ubique  volo  pyrrhichiace 
extulit.  —  Porro  de  vocabulis  hyperdisyllabis  addendum  est 
omnium  maxime  Catullo  placuisse  eorum  cum  iambicis  vocibus 
copulationem.  Quo  in  genere  semel  posuit  trisyllabum 
LXII,  33:  namque  tuo  adventu.  longe  saepius  quadrisyllaba 
velut  IIII,  17  tuo  imbuisse.  X,  2  e  foro  otiosum.  XV,  8  in 
re — sua  occupati.  XXII,  7  novi  umbilici.  L,  1  die  otiosi.  CII,  4 
puta  Harpocratem.  Ceterum  eatenus  quoque  Catullum  semel 
imitando  expressit  is  qui  Cirin  scripsit  versu  95 :  meo  inficiunt. 
Quamquam  vocabula  iambi  pedis  mensura  compreheusa  omnes 
classici  poetae  diligenter  caverunt  ne  per  synecphonesin  conso- 
ciarent  cum  syllaba  acuta  qua  insequens  vox  incipiat,  semper 
ea  in  re  hiatum  praeferentes  de  quo  pauUo  post  agemus.  ^|^ 

In  universum  certe  negari  non  potest  omne  genus  syna- 
loephes  molestum  esse  quiddam  et  prope  intolerabile  eoque 
maiorem  versuum  nitorem  esse  atque  speciem  quo  aequalius 
procedant  et  quasi  profluant  nulla  impediti  difficultate  vocalium 
consonarumque  propria  vi  et  indole  quam  maxime  conservata. 
His  igltur  virtutibus  quoniam  minus  praestat  lingua  Latina, 
poetae  vero  Latini  et  ipsi  fuerunt  auribus  teretibus  ac  religiosis, 
non  potuit  sane  fieri  quin  summo  opere  studerent  elisionem  a 
versibus  suis  excludere.  In  quo  licuit  iis  remedio  uti  satis 
parabili ,  nempe  tnmcatis  verbi  substantivi  formis  es  et  est. 
Verum  enim  vero  quae  poetarum  olim  scribendi  ratio  fuit  ea 
maximam  partem  adeo  obscurata  et  paene  oblitterata  est  vel  negle- 
gentia  vel  caeco  librariorum  impetu,  ut  pro  vetustate  codicum  mss. 
plura  pauciorave  etiam  nunc  supersint  antiquae   consuetudLois 

vestigia,  ex  quibus  genuina  poetarum  verba  restitui  possint.  Et  hoc 
quidem  cum  in  alios  tum  praecipue  quadrat  in  Catullum  qnem 
in  illis  voculis  e  literam  suppressisse  concedet  si  quis  multi- 
plices  errores  quos  propter  verba  male  intelleeta  scribae  passim 
commiserunt,  respexerit.  Pertinet  autem  huc  ante  omnia  quod 
Germanensi  aperte  traditum  est:  sic  certest  LXII,  8  unde  con- 
ligere  licet  eodem  plane  modo  poetam  etiani  dixisse  LXXX,  7. 
deinde /;^wr«^*^  LXIII,  62  eademque  ratione  poetae  cogimur 
bis  adscribere  malest  XXXVIII,  1.  2:  duobus  enim  locis 
peccarunt  librari  scribendo  v.  1  male  est  si,  v.  2  male  si.  et 
similiter  literis  i  et  t  confusis  ipse  si  pro  ipsest  CXV,  7  quod 
Froehlichius  recte  vidit.  Nec  dubitavit  quisquam  criticorum 
quin  Muretus  manum  Catulli  restituisset  eo  quod  in  LXIII,  49 
pro  librorum  maiestas  pulcerrime  maestast  emendavit  cf. 
Hauptii  quaest.  Cat.  p.  32.  Hic  vero  ad  quem  nunc  pergo,  in 
LXII,  63  patrist  coniectavit  quod  multis  placere  video  idemque 
LXVIIP,  159  ipsost.  LXXI,  4  mirificast  (cf.  qu.  Cat.  p.  94)  et 
LXXXXI,  10  culpast  pro  Datani  culpa  et  lectione.  Accedit  quod 
Sckwabius  homost  CXII,  1  de  coniectura  posuit  satis  probabili. 
His  igitur  exemplis  quae  partim  disertae  librorum  tradi- 
tioni  partim  certis  nisi  fallor  virorum  doctorum  emenda- 
tionibus  debentur  quaeque  omnia  voculam  est  vocali  sua  pri- 
vatam  produnt  subiicere  ea  necesse  est  in  quibus  etiam 
formam  es  poeta  ita  mutilasse  videtur.  Sunt  autem  ex  hoc 
genere  duo  potissimum  exempla  dictu  memorabilia  scil. 
XXXIIII,  23:  ut  solitds  loco  eius  quod  in  Santenii  codice 
inest  ut  solitas  es  (cf.  L.  Mueller  p.  303)  et  LXVI,  27 
adeptds  quod  e  librorum  adeptus  revocavit  Lachmannus  cf. 
ad.  Lucr,  p.  67.  Hinc  certo  effici  mihi  videtur  in  thesi  hexa- 
metri  sexta  quae  perraro  elisionem  recipiat  (cf.  L.  Mueller  de 
re  metr.  p.  296)  CatuUum  non  modo  locutds  LXVI,  29.  ipsost 
LXVIIP,  159.  dolorist  LXXXXVI,  5  (cf.  Haupt  1.  n.  p.  32). 
inimicds  CX,  3  (cf.  L.  Mueller  p.  303)  dedisse,  sed  omnino 
declinasse  vitiosam  synaloephen  ^).  —  lam  vero  quod  ad  penta- 
metri  exitum  pertinet,  omnibus  cognita  illa  lex  est  a  Lach- 
manno   ad  Lucr.   p.  66  observata.     Ibi  enim  cum  neget  poetas 

1)  Etenim  in  re  simili  poetam  varias  secutum  esse  rationes  cum  per 
se  incredibile  est  tum  mapnopere  cavendum  ne  librariis  nimium  confidamus 
qaorum  inconstantia  et  temeritate  omnia  licita  esse  videantur. 

dactylicos  vclut  TibuUum  Propertium  Ovidium  Martialem  alios 
elisionem  sibi  permisisse  in  ultima  pentametri  sedc,  itidem 
etiam  CatuUum  putat  scripsisse  poUicitast  LXVI,  10.  pollicita'8 
ibid.  34.  culpa  tuast  LXVII,  14.  dulce  mihist  LXVIIP,  160. 
laetitiast  LXXXIII,  2.  Lesbia  amata  mea'8  LXXXVII,  2. 
meast  ibid.  4  denique  ni  litera  cum  est  collisa  in  miserumst 
LXVni*,  30.  Sed  neque  omnia  sunt  quae  attulit  in  hoc 
genere  exempla  et  valde  ambigo  num  eius  praecepto,  si 
CatuUum  maxime  considero,  temere  obsequendum  sit.  Certe 
in  membranis  poetae  Veronensis  nihil  istius  modi  reperitur 
unde  sumere  aliquid  ea  in  re  liceat  nec  debet  Catullo  sine 
gravibus  causis  eadem  lex  imponi  qua  posteriores  versus  suos 
panxerunt.  —  Deinde  non  aliena  est  ab  usu  elisio  vocabulorum 
quorum  altero  concluditur,  altero  incohatur  versus  heroicus. 
Verum  longe  maxima  poetarum  pars  hanc  licentiam  ea  con- 
dicione  admisit,  ut  in  tine  versus  nisi  particulae  copulativae 
qiM  locum  non  concederet  cf.  L.  Mueller  p.  295.  Atque  hac 
ratione  Catullus  quoque  binis  dixit  exemplis  qualia  sunt 
LXini,  298:  inde  pater  divum  sancta  cum  coniuge  natisque  j 
advenit  caelo  etc.  CXV,  5:  prata  arva  ingentes  silvas  saltusque 
paludesque  |  usque  ad  Hyperboreos  cet.  Molestam  vero  syna- 
loephen  e  posteriore  loco  removere  conati  sunt  Rossbachius  et 
Bergkius,  ille  legendum  ratus  latasque  paliodes,  hic  suspicatus 
salsasque  paludes.  Videtur  tamen  alterum  palv4esque  ut  pote 
bonis  libris  traditum  retinendum  esse,  quoniam  vel  superiore 
loco  poeta  talem  elisionem  usu  probavit  a  nullo  quantum  scio 
Iiomine  erudito  addubitatam.  Ex  ceteris  dactylicis  semel  quidem 
Lucretius,  saepius  imitator  eius  Vergilius  hoc  genere  synaloephes 
carere  noluit.  —  Contra  in  aliis  metrorum  generibus  multo 
frequentius  CatuUus  versus  adhibuit  hypermetros  ita  quidem 
ut  eos  vel  m  litera  vel  quod  vulgo  fecit,  vocali  finiret.  Sic  in 
Sapphico  hendecasyllabo  XI,  19:  nullum  amans  vere,  sed  iden- 
tidem  omnium  j  ilia  rumpens.  ibid.  22:  qui  illius  culpa  cecidit 
velut  prati  |  ultimi  flos.  LXI,  122:  flammeum  video  venire  |  ite 
concinite  in  modum.  142:  unguentate  glabris  marite  |  abstinere. 
147:  sola  cognita,  sed  marito  |  ista  non  eadem  licent.  191: 
iam  licet  venias,  marite  |  uxor  in  thalamo  tibi  est.  ^)  *"       '^'*|^^ 


1)  cf.  Lacbm.  ad  Lucr.  p  81  sq. 

d.  Quodsi  synecphonesis  unica  certe  res  fuit  qua  poetae 
insuavem  vocalium  concursum  quem  hiatum  vocare  suevimus 
devitare  possent,  non  tamen  ubique  a  se  impetrarunt,  ut  syllabas 
illo  modo  contraherent.  At  tantum  aberat  ut  ex  arbitrio  poetae 
vocales  in  confiniis  binorum  vocabulorum  contiguas  distraherent, 
ut  certarum  legum  severitatem  quas  violare  optimus  quisque 
veritus  est,  enixe  sequerentur.  Ita  CatuUus  post  monosyllaba 
legitime  hiatum  admisit  in  media  dactyli  syllaba,  sed  ea  con- 
dicione  ut  constanter  vocalem  finalem  corriperet.  Exempla  haec 
sunt:  in  hendecasyllabo  Phalaecio  LV,  4:  ,te  in  circo,  te  in 
omnibus  libellis'.  ibidem  .^2 :  ,essem  te,  mi  amice,  quaeritando'- 
porro  in  versu  heroico  LXXXXVII,  1 :  ,non,  ita  me  dii  ament, 
quicquam  referre  putavi'.  Similiter  deinde  poetae  in  plurium 
quoque  syllabarum  vocabulis  quae  iu  longam  vocalem  vel 
diphthongum  desinunt,  non  nunquam  hiatum  ponunt  syllaba 
extrema  modo  servata  modo  correpta.  Ac  saepissime  hoc  fit 
in  tertio  pede  versus  dactylici,  ubi  caesura  quinaria  locum 
habet.  Tale  hiatus  exemplum  unum  in  libro  Catulliano  oc- 
currit  CVII,  1 :  ,si  quicquam  cupido  optantique  obtigit  unquam', 
cui  adnumerari  etiam  potest  illud  post  pentametri  caesuram  ubi 
perraro  hiatus  licentia  est  iu  LXVIII*',  158:  ,a  quo  sunt  primo 
omnia  nata  bono'  ^).  Aliud  eius  modi  exemplum  quod  libri 
mss.  tradunt,  plane  intolerabile  esse  iam  Itali  viderunt  qui  recte 
particula  ne  adiecta  LXXXXVII,  2  sic  emendarunt:  ,utrumne 
os  an  culum  olfacerem  Aemilio'  cf.  Lachm.  ad  Lucr.  p.  99  sqq. 

At  vero  post  voces  in  brevem  vocalem  exeuntes  nulla  poetae 
ratione  videntur  in  altera  thesi  pedis  dactylici  hiasse:  nam 
huic  usui  quae  contraria  aliquando  reperiuntur ,  peccata  sunt 
librariorum.  Ita  male  habent  codices  et  editiones  priores  III,  16: 
0  factum  male!  o  miselle  passer  pro  ,io  miselle  passer'  (cf.L.Mueller 
p.  306).  Praeterea  certe  non  scripsit  Catullus  XXXVIII,  2: 
,malest  me  hercule  et  laboriose'  quamquam  nihil  in  praesentia 
habeo  quo  locum  emendare  possim.  Lachmannus  quidem  (cf. 
comm.  Lucr.  p.  L^>2)  post  hercule  censuit  excidisse  dativum  ei 
adversante  nescio  an  recte  L.  Muellero  de  re  metr.  p.  254,  qui 


1)  nisi  forte  recte  iudicavit  M.  Hauptius  qu.  Cat.  p.  86  post  Tprimo  le- 
gendum  esse  mi  id  quod  facile  sane  excidere  potuit  cf.  etiam  ind.  lect.  Berol. 
aest.  a.  1857  p.  6  et  L.  Mueller  de  re  metr.  p.  332. 

mehercules  legendum  proposuit  ad  exemplum  illud  Phaedri 
fab.  VI,  9, 3.  Silli^us  eique  qui  adstipulatus  est  Froehlichius  post 
particulam  et  omissum  esse  putaverunt  esi  illud,  quod  Schwabius 
probavit  et  in  textum  recepit.  In  re  iucerta  quis  verum  in- 
dagasse  videatur  diiudicare  non  ausim,  licet  haud  diffitear  magis 
mihi  arridere  Silligii  inventum.  —  t  -1 

Porro  de  vocabulis  iambicis  monendum  est  optiraos  poetas 
hac  lege  se  astrinxisse,  ut  ubicunque  constarent  ante  syllabam 
acutam,  semper  cum  hiatu  ea  proferrent.  Hunc  morem  Catallus 
probavit  duobus  exemplis  qualia  sunt  LXVI,  11:  ,qua  rex 
tempestate  novo  auctus  hymenaeo'.  CXIIII,  6 :  ,8altum  lau- 
demus,  dum  domo  ipse  egeat'  da  praeclara  coniectura  Lach- 
manni  (cf.  eundem  ad  Lucr.  p.  196.)  Itidem  in  vocibus  creticum 
pedem  efficientibus  cum  aliis  poeta  hiatum  sibi  permisit,  veluti 
semel  hoc  modo  dixit  LVII,  7 :   ,uno  in  lectulo  erudituli  ambo'. 

Ultra  has  quas  tractavimus  quaestiones  progredi  spatium 
prohibuit  huic  dissertatiunculae  concessum.  In  iis  autem  quae 
nunc  ad  finem  mihi  perduxisse  videor,  si  quid  censebor  prae- 
stitisse  quod  ad  consuetudinem  Catulli  in  rebus  grammaticis 
prosodiacisque  inlustrandam  pertineat  nec  non  ad  verba  eius 
restituenda  conducat,  magnopere  laetabor. 

^atus  ego  sum  Adolphus  Reeck  die  XX  mens.  Febr.  aniii 
h.  s.  XLV  Arnswalde  in  oppido  Marchico,  patre  Ernesto  iam 
dudum  dolenda  morte  mihi  abrepto,  matre  Guilelmina  e  gente 
Zierath.  Fidem  profiteor  evangelicam.  Primis  elementis  in 
ludo  litterario  urbis  patriae  imbutus  anno  aetatis  XV  Vratisla- 
viam  me  contuli  ibique  mense  Aprili  in  gymnasii  Elisabetani  quod 
etiam  nunc  floret  Caroli  Fickerti  viri  summi  auspiciis,  ordinem 
quintum  sum  receptus.  Post  sex  annos  totidemque  menses 
testimonium  maturitatis  rite  nactus  m.  Oct.  anni  h.  s.  LXVI 
Rossbachio  v.  ill.  tunc  fasces  tenente  hanc  adii  universitatem 
Viadrinam.  Philosophorum  ordini  adscriptus  doceutes  audivi  w. 
ill.  Braniss  Haase  Hertz  Junkmann  Neumann  Reifferscheid 
Rossbach  Rueckert  Schultz.  Per  duo  semestria  interfui  con- 
sessibus  seminarii  regii  philol.  extraordinarii  quos  moderabantur 
Hertz  et  Reilferscheid  vv.  ill.,  tum  per  semestre  sodalis  fui 
seminarii  philol.  ordinarii ,  quod  iidem  regebant  viri  doctissimi. 
Ex  illis  autem  omnibus  quorum  insignia  sunt  de  studiis  meis 
merita,  plurimum  debeo  Hertzio  et  Rossbachio  vv.  ill.,  qui  cum 
splendidissima  doctrinae  suae  copia  tum  privatis  consiliis  summa 
humanitate  me  adiuverunt.  Quare  nunquam  ego  desinam  pia 
grataque  memoria  eos  prosequi.  Denique  fas  est  fratri  mihi 
carissimo  cuius  singulari  quadam  liberalitate  ac  benignitate 
factum  est ,  ut  non  modo  gymnasii  frequentandi  beneficio  frui, 
sed  etiam  studiis  academicis  operam  navar  possem,  gratias 
agere  quam  maximas. 

5. 


THESES. 


1.  Cat.  LXVm»',  63  sic  legendum  puto: 

Hic   veluti  nigro   iactatis  turbine  nautis 
lenius  aspirans  aura  secunda  venit. 

2.  Cat.  LXXXVII,  3  recte  Froehlichius  adstipulatus  est  Doeringii 

coniecturae: 

Nulla  fides  ullo  fuit  unquam  in  foedere  tanta. 

3.  Soph,  Trach,  vv.  56/57  ita  scripserim: 

/naliaza   d'  ov7t€^  etKog ,  "YXXov ,   ei  Tiazqog 
ve^eiv  Tiv   ojQav  xov  Y.ak(bg  TtQaaoeiv  doxel. 

i.    Soph.  Phil.  859    pro    tradita  lectione  aXerjg  vrivog   faiP-Xhq 
optime  G,  Hermannus  aderig  vnvog  ea^kog  emendavit. 

In  carminibus  Catulli  recensendis  nimis  caverunt  viri  docti, 
ne  formas  verborum  poetae  adscriberent  elegantiore  poste- 
riorum  usu  improbatas. 

